ഇങ്ങനെയൊക്കെ പറയാമോ ? ചികില്‍സയ്ക്കിടെ ഡോക്ടര് കുഴഞ്ഞുവീണു!! കാരണക്കാരന് രോഗി!! | Doctor collapsed in Azhiyoor - Malayalam Oneindia\nഇങ്ങനെയൊക്കെ പറയാമോ ? ചികില്‍സയ്ക്കിടെ ഡോക്ടര് കുഴഞ്ഞുവീണു!! കാരണക്കാരന് രോഗി!!\nPublished: July 20 2017, 16:48 [IST]\nഅഴിയൂര്: കോഴിക്കോട് ജില്ലയിലെ വടകരയിലുള്ള അഴിയൂരില് കൗതുകകരമായ സംഭവം നടന്നു. പ്രാഥമിക ആരോഗ്യ കേന്ദ്രത്തില് ബുധനാഴ്ച രാവിലെയാണ് രോഗികളെ പോലും അമ്പരപ്പിച്ച സംഭവം അരങ്ങേറിയത്. പ്രാഥമിക ആരോഗ്യ കേന്ദ്രത്തിലെ മെഡിക്കല് ഓഫീസര് പരിശോധനയ്ക്കിടെ കുഴഞ്ഞുവീഴുകയായിരുന്നു. പരിശോധനയ്ക്കിടെ ഒരു രോഗിയുടെ ശകാരവര്‍ഷം താങ്ങാനാവാതെയാണ് ഡോക്ടര് നിലത്തുവീണത്.\nമെഡിക്കല് ഓഫീസറായ കെ കെ അബ്ദുല് നസീറാണ് രോഗികളെ പരിശോധിക്കുന്നതിനിടെ കുഴഞ്ഞുവീണത്. ഡോക്ടര് രോഗിയെ പരിശോധിക്കുന്നതിനിടെ മുറിയിലേക്കു തള്ളിക്കയറിയ മറ്റൊരു രോഗി അസഭ്യം പറയുകയായിരുന്നു. തുടര്‍ന്നു തലകറക്കമുണ്ടായ ഡോക്ടര് കുഴഞ്ഞുവീഴുകയായിരുന്നു. ഉടന് തന്നെ സഹപ്രവര്‍ത്തകര് പ്രാഥമിക ചികില്‍സ നല്‍കിയതിനു ശേഷമാണ് നസീറിനു ബോധം തിരിച്ചുകിട്ടിയത്.\nഡോക്ടറോട് മോശമായി പെരുമാറിയതിന് ചിറയില്‍പ്പീടിക സ്വദേശിയായ മധ്യവയസ്‌കനെ പോലീസ് കസ്റ്റഡിയിലെടുത്തു. പിന്നീട് ഇയാളെ വിട്ടയക്കുകയും ചെയ്തു. സംഭവത്തെ തുടര്‍ന്ന് അരമണിക്കൂറോളമാണ് ഒപി മുടങ്ങിയത്. ഓര്‍ക്കാട്ടേരി കമ്മ്യൂണിറ്റി ഹെല്‍ത്ത് സെന്ററില് നിന്നുള്ള ഡോക്ടറെത്തിയാണ് ഒപി പുനരാരംഭിച്ചത്.\ndoctor patient collapse abuse vadakara kerala ഡോക്ടര് രോഗി അസഭ്യം വടകര കോഴിക്കോട് കേരളം\nDoctor collapsed due to patient abuse.


'ഞങ്ങളും കൃഷിയിലേക്ക്': കാര്‍ഷിക മേഖലയില് മുക്കം നഗരസഭയുടെ പുതുകാല്‍വെപ്പ്\nHomeLocal News'ഞങ്ങളും കൃഷിയിലേക്ക്': കാര്‍ഷിക മേഖലയില് മുക്കം നഗരസഭയുടെ പുതുകാല്‍വെപ്പ്\n'ഞങ്ങളും കൃഷിയിലേക്ക്': കാര്‍ഷിക മേഖലയില് മുക്കം നഗരസഭയുടെ പുതുകാല്‍വെപ്പ്\nസംസ്ഥാന സര്‍ക്കാരിന്റെ നൂറ് ദിന പരിപാടിയുടെ ഭാഗമായുള്ള 'ഞങ്ങളും കൃഷിയിലേക്ക് ' പദ്ധതിക്ക് മുക്കം നഗരസഭയിലും തുടക്കമായി. നഗരസഭയുടെ 2021-22 സാമ്പത്തിക വര്‍ഷത്തെ ജനകീയാസൂത്രണ പദ്ധതിയില് വാങ്ങിയ ട്രാക്ടറിന്റെ ഉദ്ഘാടനം ലിന്റോ ജോസഫ് എംഎല്‍എ നിര്‍വഹിച്ചു.\nമുക്കത്തെ കാര്‍ഷിക മുന്നേറ്റത്തിന് തുടക്കം കുറിച്ചുകൊണ്ട് ട്രാക്റ്റര് വാങ്ങി കര്‍ഷര്‍ക്ക് എത്തിക്കുകയാണ് നഗരസഭ. മുക്കം കൃഷിഭവനില് രജിസ്റ്റര് ചെയ്യുന്ന കര്‍ഷകരുടെ കൃഷിയിടത്തില് മിതമായ നിരക്കില് ട്രാക്റ്റര് സേവനങ്ങള് ഇതുവഴി ലഭ്യമാക്കും. തൊഴിലാളികളുടെ കുറവുമൂലം കഷ്ടപ്പെടുന്ന കര്‍ഷകര്‍ക്ക് പദ്ധതി ആശ്വാസമാകും. മുക്കം കാര്‍ഷിക കര്‍മസേനക്കാണ് ട്രാക്ടറിന്റെ മേല്‍നോട്ട ചുമതല. ട്രാക്റ്റര് ആവശ്യമുള്ളവര്‍ക്ക് മുക്കം കൃഷിഭവനുമായി ബന്ധപ്പെടാമെന്ന് ചെയര്‍മാന് പറഞ്ഞു.\nകൃഷിഭവന് പരിസരത്ത് നടന്ന പരിപാടിയില് നഗരസഭ ചെയര്‍മാന് പി.ടി. ബാബു അധ്യക്ഷത വഹിച്ചു. ചടങ്ങില് മുന്‍കാലങ്ങളിലെ കന്നുപൂട്ട് കര്‍ഷകരെ ആദരിച്ചു. ഡെപ്യൂട്ടി ചെയര്‍പേഴ്‌സണ് ചാന്ദ്‌നി,വികസന സ്റ്റാന്റിങ് കമ്മറ്റി ചെയര്‍പേഴ്‌സണ് റുബീന കെ.കെ തുടങ്ങിയവര് പങ്കെടുത്തു.


Featured – Page 505 – The End Time News\nകനത്ത മഴയെത്തുടർന്ന് നെടുമ്പാശേരി വിമാനത്താവളം രാത്രി 12 വരെ താത്കാലികമായി അടച്ചു. റാംപ് ഏരിയയിൽ വെള്ളം കയറിയതിനെത്തുടർന്നാണ് നടപടി. ഇവിടേക്കുള്ള വിമാനങ്ങൾ വഴിതിരിച്ചുവിടാനും നിർദ്ദേശമുണ്ട്. നെടുമ്പാശേരിയിൽനിന്നുള്ള ടേക്ക് ഓഫും നിർത്തിവെച്ചിട്ടുണ്ട്. റൺവേയിൽ ഇതുവരെ വെള്ളം കയറിയിട്ടില്ല....\nകേരളത്തിൽ പെയ്തൊഴിയാതെ ദുരിതം. വെള്ളിയാഴ്ചയും സംസ്ഥാനത്ത് കനത്ത മഴ. പ്രധാന പട്ടണങ്ങളിലെല്ലാം വെള്ളം കയറി. ശനിയാഴ്ചയും സംസ്ഥാനത്തെ ഏഴു ജില്ലകളില് അതിതീവ്രമായ മഴയുണ്ടാകുമെന്നാണ് മുന്നറിയിപ്പ്. എറണാകുളം, ഇടുക്കി, പാലക്കാട്, മലപ്പുറം, കോഴിക്കോട്, വയനാട്, കണ്ണൂര്...\nഓട്ടോയുമായി വിരാർ റെയിൽവേ സ്റ്റേഷൻ പ്ലാറ്റ്ഫോമിലേക്ക് കുതിക്കുമ്പോൾ സാഗർ കംലാകർ ഗവാദ് എന്ന ഓട്ടോ ഡ്രൈവർക്ക് അറിയാമായിരുന്നു, താൻ ചെയ്യുന്നത് നിയമലംഘനമാണെന്ന്. പക്ഷേ, സ്റ്റേഷനിൽ വന്നു നിന്ന ട്രെയിനിൽ ഗർഭിണിയായ യുവതി പ്രസവവേദനയാൽ പുളയുകയാണ്...\nഹ്യൂസ്റ്റണ് : പാസ്റ്റര് ജേക്കബ് മാത്യൂ 2019 ആഗസ്റ്റ്4ന് ഇമ്മാനുവേല് അസംബ്ലി ഓഫ് ഗോഡ് ഹ്യൂസ്റ്റണ് ചര്‍ച്ചിന്റെ സീനിയര് പാസ്റ്ററായി ചുമതലയേറ്റു. വികാസ് കോളേജ് ഓഫ് ഫിസിയോതെറാപ്പിയില് നിന്ന് ഫിസിക്കല് തെറാപ്പിയില് സയന്‍സ്...\nPage 505 of 604« First‹ Previous501502503504505506507508509Next ›Last »


ട്വന്‍റി-20 ലോകകപ്പ് ആദ്യ മത്സരത്തിൽ ഓസ്ട്രേലിയക്ക് അഞ്ച് വിക്കറ്റ് ജയം. - Media Malayalam (മീഡിയ മലയാളം)\nട്വന്‍റി-20 ലോകകപ്പ് ആദ്യ മത്സരത്തിൽ ഓസ്ട്രേലിയക്ക് അഞ്ച് വിക്കറ്റ് ജയം.\nട്വന്‍റി-20 ലോകകപ്പ് ആദ്യ മത്സരത്തിൽ ഓസ്ട്രേലിയക്ക് അഞ്ച് വിക്കറ്റ് ജയം. ദക്ഷിണാഫ്രിക്ക ഉയർത്തിയ 118 റൺസ് വിജയലക്ഷ്യം രണ്ട് പന്തുകൾ ബാക്കിനിൽക്കെ ഓസീസ് മറികടന്നു.\nPrevious articleമധ്യകേരളത്തില് കനത്ത മഴയില് വ്യാപക നാശനഷ്ടം\nNext articleനടിമാർക്ക് നഗ്നപൂജ, മസാജിന് അമേരിക്കൻ നിർമിത വൈബ്രേറ്റർ; എല്ലാം ഒളികാമറയിൽ പകർത്തി; കുടുങ്ങിയത് മമ്മൂട്ടിയുടെയും ജയറാമിൻ്റേയും നായിക; മലയാളികൾക്ക് പ്രിയപ്പെട്ട സിനിമകളൊരുക്കിയ സംവിധായകൻ്റെ മകളും കുടുങ്ങി; താരപുത്രിയെ ദുരുപയോഗം ചെയ്തത് നഗ്നപൂജയുടെ നാലാം ദിവസം; വിവാദത്തിലായ നടനെതിരെ ശക്തമായ തെളിവുകൾ


ലാന്റിംഗിന്റെ തൊട്ടുമുമ്പ് പൈലറ്റ് മരിച്ചു; സഹപൈലറ്റ് സുരക്ഷിതമായി വിമാനമിറക്കി • Suprabhaatham\nMarch 4, 2016 | 10:53 am IST\nദമാം: ലാന്റിംഗിന്റെ തൊട്ടുമുമ്പ് പൈലറ്റ് ഹൃദയാഘാതം മൂലം മരിച്ചു. ഞൊടിയിടയില് വിമാനത്തിന്റെ നിയന്ത്രണം ഏറ്റെടുത്ത് സഹപൈലറ്റ് സുരക്ഷിതമായി വിമാനം ഇറക്കി. സഊദിയിലാണ് സംഭവം. ആഭ്യന്തര സര്‍വ്വീസ് നടത്തുകയായിരുന്ന സഊദി അറേബ്യന് എയര്‍ലൈന്‍സ് പൈലറ്റാണ് മരിച്ചത്.\nബീഷയില് നിന്നും തലസ്ഥാന നഗരിയായ റിയാദിലേക്കുള്ള യാത്രയില് റിയാദ് കിംഗ് ഖാലിദ് അന്താരാഷ്ട്ര വിമാനത്താവളത്തില് ലാന്റിംഗിനിടയിലായിരുന്നു സംഭവം. സഊദിയയുടെ എസ്.വി-1734 വിമാനമാണ് രക്ഷപ്പെട്ടത്. വിമാന യാത്രയിലെ ഏറ്റവും അപകടം പിടിച്ച ഘട്ടമായ ലാന്റിംഗിനു തൊട്ടു മുന്‍പ് പൈലറ്റ് വലീദ് അല് മുഹമ്മദിന് ഹൃദയാഘാതമുണ്ടായി. ഉടന് ഇദ്ദേഹം മരിക്കുകയും ചെയ്തു.\nഎന്നാല് സഹപൈലറ്റ് റാമി ബിന് ഗാസി ഉടന് തന്നെ വിമാന നിയന്ത്രണം കൈയിലെടുത്തതിനാല് വന് ദുരന്തമാണ് ഒഴിവായത്. സഹപൈലറ്റിന്റെ നിര്‍ദേശപ്രകാരം മെഡിക്കല്, എമര്‍ജന്‍സി വിഭാഗം വിമാനത്താവള ഗ്രൗണ്ടില് സജ്ജമായിരുന്നു.


ഞെളിയന്‍പറമ്പ് മാലിന്യ സംസ്‌കരണ പ്ലാന്റ് കേരളത്തിന് മാതൃക : മുഖ്യമന്ത്രി – PRD Live\nHome /പൊതു വാർത്തകൾ/ഞെളിയന്‍പറമ്പ് മാലിന്യ സംസ്‌കരണ പ്ലാന്റ് കേരളത്തിന് മാതൃക : മുഖ്യമന്ത്രി\nആറ് മെഗാവാട്ട് വൈദ്യൂതി ലഭ്യമാകും\nഞെളിയന് പറമ്പില് വൈദ്യൂതി – സംയോജിത മാലിന്യ സംസ്‌കരണ പദ്ധതി യാഥാര്‍ത്ഥ്യമാകുന്നതോടെ പഴയ അവസ്ഥ മാറുമെന്നും ഇതില് നിന്ന് ആറ് മെഗാവാട്ട് വൈദ്യുതി സംസ്ഥാനത്തിന് ലഭ്യമാകുമെന്നും പ്ലാന്റിന്റെ നിര്‍മ്മാണോദ്ഘാടനം നിര്‍വ്വഹിച്ച് കൊണ്ട് മുഖ്യമന്ത്രി പിണറായി വിജയന് അറിയിച്ചു. കോഴിക്കോട് ഞെളിയന് പറമ്പില് സ്ഥാപിക്കുന്ന പ്ലാന്റ് കേരളത്തിന് തന്നെ മാതൃകയാണ്. ഇത്തരത്തിലുളള പ്ലാന്റുകള് സംസ്ഥാനത്ത് തിരുവനന്തപുരം, കൊല്ലം, തൃശ്ശൂര്, പാലക്കാട്, മലപ്പുറം, കണ്ണൂര് തുടങ്ങിയ ജില്ലകളില് സ്ഥാപിക്കും. കേന്ദ്രീകൃത മാലിന്യ സംസ്‌കരണമാണ് ഇതു വഴി സാധ്യമാകുക. ഞെളിയന് പറമ്പില് മാലിന്യ പ്ലാന്റ് വരുന്നതോടെ 300 ടണ് മാലിന്യം സംസ്‌ക്കരിക്കാനാവും. സമീപ മുനിസിപ്പാലിറ്റികള്, പഞ്ചായത്തുകള് എന്നിവിടങ്ങളിലെ മാലിന്യങ്ങളും സംസ്‌ക്കരിക്കാനാവുമെന്നും മുഖ്യമന്ത്രി പറഞ്ഞു.\nമാലിനജലം, ദുര്‍ഗന്ധം എന്നിവയുണ്ടാകുമെന്ന ആശങ്ക വേണ്ട. ഈ മാതൃക പ്ലാന്റില് നിന്ന് മലിനീകരണമുണ്ടാകില്ല. ലോകത്തുനടപ്പാക്കിയ പ്ലാന്റിന്റെ മാതൃകയാണ് ഇവിടെ നടപ്പാക്കുന്നത്. ഇത് യാഥാര്‍ത്ഥ്യമാകുന്നതോടെ കോഴിക്കോടെത്തുന്നവരെ ആകര്‍ഷിക്കുന്ന ഒന്നായി മാറുമെന്നും അദ്ദേഹം വ്യക്തമാക്കി. മലബാര് വേയ്സ്റ്റ് മാനേജ്മെന്റ് കമ്പനിയാണ് പ്ലാന്റ് നിര്‍മ്മിക്കുന്നത്. മാലിന്യ ശേഖരണം, ശാസ്ത്രീയ സംസ്‌ക്കരണം ഉറപ്പാക്കുന്ന രീതിയിലാണ് പ്ലാന്റിന്റെ നിര്‍മ്മാണം. ഇതിലൂടെ മാലിന്യ പ്രശ്നങ്ങള്‍ക്ക് വലിയതോതില് പരിഹാരം കാണാനാവുമെന്നും അദ്ദേഹം പറഞ്ഞു. ചടങ്ങില് 800 കോടിയുടെ ഇന്‍വെസ്റ്റ്മെന്റ് കമ്മിറ്റുമെന്റ് മുഖ്യമന്ത്രിയ്ക്ക് കമ്പനി ഉടമകള് കൈമാറി. തദ്ദേശ സ്വയം ഭരണവകുപ്പുമന്ത്രി എ.സി മൊയതീന് അധ്യക്ഷത വഹിച്ചു. വികസനത്തിന്റെ ഒരു പ്രശ്നമാണ് മാലിന്യനിര്‍മ്മാര്‍ജനം. ഞെളിയന് പറമ്പിലേതു പോലുളള പ്ലാന്റുകള് സംസ്ഥാനത്ത് അധികമായി വരുന്നതോടെ പ്രശ്നങ്ങള്‍ക്ക് പരിഹാരമാകും. കൊച്ചി ബ്രഹ്മപുരത്തെ മാലിന്യ സംസ്‌കരണ പ്ലാന്റിന്റെ നിര്‍മ്മാണം അവസാനഘട്ടത്തിലാണെന്നും 18 മാസം കൊണ്ട് ഞെളിയന് പറമ്പിലെ പ്ലാന്റ് യാഥാര്‍ത്ഥ്യമാകുമെന്നും അദ്ദേഹം അറിയിച്ചു. ചീഫ് സെക്രട്ടറി ടോം ജോസ് ആമുഖ പ്രഭാഷണവും കേരളത്തിലെ ആധുനിക മാലിന്യ സംസ്‌കരണ പദ്ധതികളെ ക്കുറിച്ചുളള വിശകലനവും നടത്തി.\nവി.കെ സി മമ്മദ്കോയ എം.എല്, സംസ്ഥാന ഇലക്ട്രിസിറ്രി ബോര്‍ഡ് ലിമിറ്റഡ് ചെയര്‍മാനും മാനേജിങ് ഡയറക്ടറുമായ എന്.എസ് പിളള, ജില്ലാ കലക്ടര് എസ് സാംബശിവറാവു, ഡെപ്യൂട്ടി മേയര് മീരാദര്‍ശക്, മുന്‍സിപ്പാലിറ്റി ചെയര്‍മാന്‍മാരായ കമറുലൈല (ഫറോക്ക്), വാഴയില് ബാലകൃഷ്ണന് (രാമനാട്ടുകര), അഡ്വ. സത്യന് കെ (കൊയിലാണ്ടി), ഗ്രാമപഞ്ചായത്ത് പ്രസിഡണ്ടുമാരായ തങ്കമണി കെ (ഒളവണ്ണ), ലീനക്കുട്ടി സി (കുന്ദമംഗലം), സി.കെ അജയകുമാര് (കടലുണ്ടി), സ്ഥിരം സമിതി അംഗങ്ങള്, കൗണ്‍സിലര്‍മാര് തുടങ്ങിയവര് പങ്കെടുത്തു. കോര്‍പ്പറേഷന് മേയര് തോട്ടത്തില് രവീന്ദ്രന് സ്വാഗതവും സെക്രട്ടറി ബിനു ഫ്രാന്‍സിസ് നന്ദിയും പറഞ്ഞു.\nകാസര്‍കോട് സമ്പൂര്‍ണ്ണ വിള ഇന്‍ഷുറന്‍സ് ജില്ല; പ്രഖ്യാപനം9ന്\nലൈഫ് സംഗമത്തിന് നിറമനസോടെ എത്തിയത് 108 കുടുംബങ്ങള്\nTAGS: pinarayi vijayan keralacm cmokerala AC Moideen wastemanagmnt sambasivarao .I.A.S. thottathil raveendran njeliyanparambu kozhikodecorportion


വാട്‌സാപ്പിലെ പുതിയ തട്ടിപ്പിനെ കുറിച്ച് മുന്നറിയിപ്പുമായി യുഎഇ UAE give alert: Beware of this WhatsApp scam\nHome Gulf UAE വാട്‌സാപ്പിലെ പുതിയ തട്ടിപ്പിനെ കുറിച്ച് മുന്നറിയിപ്പുമായി യുഎഇ\nഅബുദബി: ‘ഹായ് ക്ഷമിക്കണം, ഒരു ആറ് അക്ക കോഡ് അബദ്ധവശാല് ഞാന് അയച്ചിട്ടുണ്ട്. അത്യാവശ്യമായി എനിക്ക് കൈമാറാന് കഴിയുമോ? ‘ എന്ന സന്ദേശം നിങ്ങള്‍ക്ക് അടുത്തിടെ വാട്‌സാപ്പില് ലഭിച്ചിരുന്നോ? നിങ്ങളുടെ വാട്ട്സ്ആപ്പ് ആക്സസ് ചെയ്യാന് ഹാക്കര്‍മാര് ഉപയോഗിക്കുന്ന ഏറ്റവും പുതിയ അടവാണിത്. അവര്‍ക്ക് വേണ്ടത് സാധുവായ ഒരു ഫോണ് നമ്പറും ഒരു സ്ഥിരീകരണ കോഡും മാത്രമാണ്. ഒരു പിശക് അവകാശപ്പെട്ട് ആളുകളില് നിന്ന് വാട്‌സാപ്പ് ഉപയോക്താക്കള്‍ക്ക് സന്ദേശങ്ങള് ലഭിക്കുന്നതിനോടൊപ്പം ആറ് അക്ക സ്ഥിരീകരണ കോഡ് പങ്കിടാനുള്ള അഭ്യര്‍ത്ഥനയും. ഇനി ഉപയോക്താക്കള് ഈ നമ്പര് പങ്കിട്ടയുടന്, ഹാക്കര്‍മാര്‍ക്ക് നിങ്ങളുടെ അക്കൗണ്ട് ആക്‌സസ് ചെയ്യാനാവും.\nനിങ്ങളുടെ അക്കൗണ്ട് പരിരക്ഷിക്കുന്നതിനായി നിങ്ങളുടെ ഫോണ് നമ്പര് ഉപയോഗിച്ച് മെസ്സഞ്ചര് അപ്ലിക്കേഷനുകളില് പ്രവേശിക്കാന് ശ്രമിക്കുമ്പോള് നല്‍കിയ നമ്പറിലേക്ക് ഒരു രജിസ്‌ട്രേഷന് കോഡ് അയക്കുന്നതാണ്. ഇതൊരു പരിശോധന കോഡ് കൂടിയാണ്. ഈ കോഡാണ് ഹാക്കര്‍മാര് അന്വേഷിക്കുന്നത്. ഇത്തരത്തിലുള്ള കോഡ് ആരുമായും പങ്ക് വെക്കരുതെന്ന് ഉപയോക്താക്കള്‍ക്ക് വാട്‌സപ്പിന്റെ നിബന്ധനകളില് പ്രത്യേകമായി പറയുന്നുണ്ട്.\nചില സമയങ്ങളില് ഉപയോക്താക്കള് സ്വന്തം നമ്പറുകള് രജിസ്റ്റര് ചെയ്യാന് ശ്രമിക്കുമ്പോള് ഒരു നമ്പര് തെറ്റായി ടൈപ്പുചെയ്യാന് സാധ്യതയുണ്ടെങ്കിലും, ആരെങ്കിലും നിങ്ങളുടെ അക്കൗണ്ട് ഏറ്റെടുക്കാന് ശ്രമിക്കുമ്പോള് ഇതും സംഭവിക്കുമെന്ന് വാട്‌സാപ്പ് മുന്നറിയിപ്പ് നല്‍കുന്നു.\n”നിങ്ങള് ഒരിക്കലും നിങ്ങളുടെ വാട്ട്സ്ആപ്പ് പരിശോധന കോഡ് മറ്റുള്ളവരുമായി പങ്കിടരുത്. ആരെങ്കിലും നിങ്ങളുടെ അക്കൗണ്ട് ഏറ്റെടുക്കാന് ശ്രമിക്കുകയാണെങ്കില്, നിങ്ങളുടെ ഫോണ് നമ്പറിലേക്ക് അയച്ച എസ്എംഎസിലെ പരിശോധന കോഡ് അവര്‍ക്ക് ആവശ്യമാണ്. ഈ കോഡ് ഇല്ലാതെ, നിങ്ങളുടെ നമ്പര് പരിശോധിക്കാന് ശ്രമിക്കുന്ന ഏതൊരു ഉപയോക്താവിനും സ്ഥിരീകരണ പ്രക്രിയ പൂര്‍ത്തിയാക്കാനും നിങ്ങളുടെ ഫോണ് നമ്പര് ഉപയോഗിക്കാനും കഴിയില്ലെന്ന്’ വാട്ട്സ്ആപ്പ് ചൂണ്ടിക്കാട്ടുന്നു.\nമോഷ്ടിച്ച അക്കൗണ്ട് എങ്ങനെ വീണ്ടെടുക്കാം\nനിങ്ങള് ലോഗൗട്ട് ചെയ്തിട്ടുണ്ടെങ്കില് നിങ്ങളുടെ വാട്‌സാപ്പ് അക്കൗണ്ട് വീണ്ടെടുക്കാന് നിങ്ങള്‍ക്ക് എന്തുചെയ്യാനാകുമെന്നതില് വ്യാഴാഴ്ച\nയുഎഇ ടെലികമ്മ്യൂണിക്കേഷന് റെഗുലേറ്ററി അതോറിറ്റിയുടെ അറിയിപ്പില് വ്യക്തമാക്കുന്നുണ്ട്.\n> ഒരു ദിവസത്തിലെ വ്യത്യസ്ത സമയങ്ങളില് വാട്‌സാപ്പ് നീക്കംചെയ്യാനും വീണ്ടും ഇന്‍സ്റ്റാള് ചെയ്യാനുമുള്ള ശ്രമം.\n> വാട്‌സാപ്പിന്റെ ([email protected]) സാങ്കേതിക വിഭാഗത്തിലേക്ക് ഇങ്ങനെ ഇമെയില് അയക്കുക. ‘Lost/Stolen: Please deactivate my account.’ ഇനിപ്പറയുന്ന ഫോര്‍മാറ്റില് നിങ്ങളുടെ ഫോണ് നമ്പര് നല്‍കുക: + 9715xxxxxxx.\n> ഹാക്കിംഗിനെക്കുറിച്ച് ബന്ധുക്കളെയും സുഹൃത്തുക്കളെയും അറിയിക്കുകയും വാട്ട്സ്ആപ്പിലെ നിങ്ങളുടെ നമ്പറില് നിന്ന് വരുന്ന സന്ദേശങ്ങളോട് പ്രതികരിക്കരുതെന്നും വ്യക്തമാക്കുക.\n> എല്ലാ ദിവസവും അപ്ലിക്കേഷന് വീണ്ടും ഇന്‍സ്റ്റാള് ചെയ്യാന് ശ്രമിക്കുക.\nUAE alert: Beware of this WhatsApp scam\nPrevious articleഅതിര്‍ത്തി വഴി സൗദിയിലേക്ക് മയക്കുമരുന്ന് കടത്ത്; 94 പേര് അറസ്റ്റില്\nNext articleപ്രതിഷേധം ശക്തം; വാട്സാപ്പിന്റെ പുതിയ പോളിസി ഉടന് നടപ്പാക്കില്ലെന്ന് അധികൃതര്\nmtp - February 27, 2021, 4:46 pm 0\nദോഹ: ഖത്തറില് ഓണ്‍ലൈന് തട്ടിപ്പുകള് വ്യാപകമാവുന്നതായി പരാതി. വ്യാജ കോളുകള്‍ക്കും എസ്എംഎസ് സന്ദേശങ്ങള്‍ക്കും പുറമേ ഫുഡ് ഡെലിവറിയുമായി ബന്ധപ്പെട്ടാണ് ഏറ്റവും പുതിയ തട്ടിപ്പ്. ഓണ്‍ലൈനില് 31 റിയാലിന്റെ പിസ്സ ഓര്‍ഡര് ചെയ്ത ഖത്തര്...


Janmabhumi| ശ്രീലങ്കയിലെ സാമ്പത്തിക അടിയന്തരാവസ്ഥയും ചൈനയും\nശ്രീലങ്കയിലെ സാമ്പത്തിക അടിയന്തരാവസ്ഥയും ചൈനയും\nരഞ്ജിത് ജി. കാഞ്ഞിരത്തില്\nSeptember 18, 2021, 05:53 a.m.\nകോവിഡ് അനന്തരലോകത്ത് ആഭ്യന്തര ഉത്പാദനം വര്‍ധിപ്പിച്ചു സ്വയം പര്യാപ്തതകൈവരിക്കുക എന്നത് മാത്രമായിരുന്നുഅതിജീവനത്തിനുള്ള ഏക വഴി. അതിനുതുനിയാതെ, അസ്ഥാനത്തെ പരിവര്‍ത്തനങ്ങള് ലങ്കയെ തകര്‍ത്തു. ശ്രീലങ്കയുടെ ദുര്‍വിധി ഓരോ ഭാരതീയന്റെയും കണ്ണ് തുറപ്പിക്കണം.\nഅതീവ ഗുരുതരമായ സാമ്പത്തിക പ്രതിസന്ധിയിലൂടെ കടന്നുപോകുകയാണ് ശ്രീലങ്ക. ശ്രീലങ്കന് രൂപ 2020 സെപ്റ്റംബറിലെ ഒരു ഡോളറിനു 184 എന്നനിരക്കില് നിന്ന് ഇപ്പോള് 230 എന്ന അവസ്ഥയിലേക്ക് കൂപ്പുകുത്തിയിരിക്കുന്നു. സര്‍വ്വത്രവിലക്കയറ്റവും, പണപ്പെരുപ്പവും കൂടാതെ വിദേശനാണ്യ ദൗര്‍ലഭ്യവും. അധികം താമസിയാതെ ഇന്ധന ദൗര്‍ലഭ്യവും ഭക്ഷ്യറേഷനിംഗും ഉണ്ടാകുമെന്നു മന്ത്രിമാര്‍തന്നെ പ്രഖ്യാപിക്കുന്നു. നാടിന്റെ 73 വര്‍ഷത്തെ ചരിത്രത്തില് ആദ്യമായി ശ്രീലങ്ക സാമ്പത്തിക അടിയന്തിരാവസ്ഥ പ്രഖ്യാപിച്ചിരിക്കുന്നു. പബ്ലിക്‌സെക്യൂരിറ്റി ഓര്‍ഡിനന്‍സ് എന്ന ഉത്തരവിനൊപ്പം രാജ്യം പട്ടാളത്തെ ഏല്പിക്കാന് പോകുകയാണ് ലങ്കന് പ്രസിഡന്റ് ഗോദബായരാജ. അതിന്റെ ആദ്യപടിയായി കമ്മീഷണര് ജനറല് ഓഫ്എസ്സെന്‍ഷ്യല് സര്‍വീസസ് എന്ന ഒരു ഭരണഘടനാതീതമായ പദവി നിര്‍മ്മിച്ച് അതിലേക്ക് മുന് മേജര്‍ജനറല് സേനാരത്‌നിവുന്‍ഹേലയെ നിയമിച്ചു. അവശ്യവസ്തുക്കളുടെ നീക്കം നിയന്ത്രിക്കുക എന്നതാണ് ഈ പദവിയുടെ ലക്ഷ്യം. .\nഇന്ത്യാ ഉപവന്‍കരയിലെ താരതമ്യേന സമ്പന്നരാജ്യമായിരുന്നു ശ്രീലങ്ക .ഉയര്‍ന്ന ആളോഹരിവരുമാനവും, ജിഡിപിയുമുള്ളഅവരുടെ സാമൂഹിക സൂചികകള് കേരളത്തിനേക്കാള് മുകളിലാണ്. പക്ഷെ കണ്ണടച്ചു തുറക്കുന്ന സമയം കൊണ്ട് അവരുടെ സമ്പദ്‌വ്യവസ്ഥ ചുരുങ്ങി. വിദേശനാണ്യ ശേഖരം മൂന്നിലൊന്നായി കുറഞ്ഞു, 2.1 കോടിജനസംഖ്യയുള്ള ശ്രീലങ്കപോലെ ഒരു രാജ്യത്തിന് ഒരിക്കലും തികയാത്ത 2.8 ബില്യണ് യുഎസ്ഡി എന്നഅവസ്ഥയില്‍എത്തി. 2021 സാമ്പത്തികവര്‍ഷത്തില് ലങ്കക്കു അടച്ചു തീര്‍ക്കേണ്ട വിദേശകടം2ബില്യണ് യുഎസ്ഡി ആണെന്നറിയുമ്പോഴാണ് ഈ തകര്‍ച്ചയുടെ ആഴം വ്യക്തമാകുക.\nവാലിനു തീ പിടിച്ച പോലെ പെരുമാറുന്ന ലങ്കന് സര്‍ക്കാരാകട്ടെ ദിശാബോധമില്ലാത്ത നടപടികളിലൂടെ സ്ഥിതി കൂടുതല് വഷളാക്കി. പഞ്ചസാര,ഭക്ഷ്യഎണ്ണ, അരി, മണ്ണെണ്ണ എന്നിവയെല്ലാം ഇറക്കുമതി ചെയ്യുന്ന ഒരു രാജ്യത്ത് കറന്‍സിയുടെ ചാഞ്ചാട്ടം നിമിത്തം ലെറ്റര് ഓഫ്‌ക്രെഡിറ്റ് സംവിധാനം പരിപൂര്‍ണമായും തകര്‍ന്നു. ഇറക്കുമതി വ്യാപാരികള്‍ക്ക് ഫോറിന് എക്‌സ്‌ചേഞ്ച് റിസ്‌ക്കവര് നിര്‍ത്തല് ചെയ്തു കൊണ്ട് സര്‍ക്കാര് ഉത്തരവിറങ്ങി. വ്യാപാരികള് വ്യാപകമായി പൂഴ്ത്തിവെയ്പ്പ് തുടങ്ങിയപ്പോള് വിപണിനിശ്ചലമായി. രാജ്യമെമ്പാടും ഭക്ഷ്യദൗര്‍ലഭ്യം ബാധിച്ചു. പരിഭ്രാന്തരായ ജനം കയ്യില് കിട്ടിയതൊക്കെ വാങ്ങിക്കൂട്ടി. ഇത് കടകളുടെ മുന്നില് നീണ്ട നിര സൃഷ്ടിച്ചു. കൊവിഡിന്റെ മൂന്നാം തരംഗം നടമാടുന്ന ശ്രീലങ്കയില് ഇത് സ്ഥിതി വഷളാക്കി. അടിയന്തിര സാഹചര്യം നേരിടാന് രാജ്യത്ത് 16 ദിവസത്തെ കര്‍ഫ്യൂ പ്രഖ്യാപിച്ചു .\nബാങ്കുകള് സ്ഥിരനിക്ഷേപങ്ങള്‍ക്ക് 25 മുതല് 30 % വരെപലിശ പ്രഖ്യാപിച്ചു. തകര്‍ന്ന സമ്പദ്‌വ്യവസ്ഥ,ഉയര്‍ന്നവിലക്കയറ്റം ,ദുര്‍ബലമായകറന്‍സി എന്നിവയുടെ തെളിവാണ് ഇത്തരത്തിലെ ഉയര്‍ന്ന പലിശ. സര്‍ക്കാരാകട്ടെ പലിശ തുടരെ തുടരെ കൂട്ടുകയും നമ്മുടെ സിആര്‍ആര് (ക്യാഷ്‌റിസര്‍വ്‌റേഷ്യോ )നു തുല്യമായ എസ്ആര്‍ആര് (സ്റ്റാറ്റിയൂട്ടറി റിസര്‍വ്‌റേഷ്യോ) രണ്ടില്‍നിന്നും4% കണ്ടു വര്‍ധിപ്പിക്കുകയും ചെയ്തു. വിദേശനിക്ഷേപകരെ ആകര്‍ഷിക്കാന് കൂടിയായിരുന്നു ഇത്. എന്നാല് ആകെ തകര്‍ന്ന സമ്പദ്ഘടനയെ വിശ്വാസമില്ലാതെ വിദേശനിക്ഷേപകരാരും തന്നെ ആ വഴിക്കു തിരിഞ്ഞു നോക്കിയില്ലെന്നു മാത്രമല്ല അവശേഷിച്ചവര് പോലും വിറ്റു പെറുക്കിസ്ഥലം വിടാന് തുടങ്ങി. രാജ്യത്തെ കയറ്റുമതി വ്യാപാരികള് അവര്‍ക്കു ലഭിക്കുന്ന വിദേശനാണ്യം ലോക്കല് ബാങ്കുകളില് നിക്ഷേപിക്കാതെ സെന്‍ട്രല് ബാങ്കില് നിക്ഷേപിക്കണമെന്ന നിബന്ധന വന്നു. ഗോദബായരാജപക്ഷെയുടെ കുടുംബത്തിലെ അഞ്ചു പേര് അംഗങ്ങളായുള്ള സര്‍ക്കാരിന്റെ അപ്രഖ്യാപിത ഏകാധിപത്യമാണ് ലങ്കയില്. അമിതമായ സര്‍ക്കാര്‍വിധേയത്വം പുലര്‍ത്തുന്ന സ്ഥാപിത താത്പര്യക്കാരായ ലങ്കന് മാധ്യമങ്ങള് ഇതൊന്നും അറിഞ്ഞമട്ടില്ല. പ്രതിപക്ഷത്തിന്റെ പ്രതിഷേധങ്ങളെ തമസ്‌കരിക്കുകയും, ഒരു പടികൂടികടന്നു രാജ്യത്ത് എല്ലാം ശുഭമാണെന്നും കിംവദന്തികള് വിശ്വസിക്കരുതെന്നും കൂടി മുഖപ്രസംഗമെഴുതിയപത്രങ്ങളുമുണ്ട്.\nചൈനീസ് പരാദത്തിന്റെ നുഴഞ്ഞുകയറ്റം\nഇന്ത്യാ ഉപവന്‍കരയിലാദ്യമായി സമ്പദ്‌വ്യവസ്ഥ തുറന്നുകൊടുത്ത രാജ്യമാണ് ശ്രീലങ്ക. പൊരിഞ്ഞ ആഭ്യന്തരയുദ്ധത്തിനിടയിലും അഭൂത പൂര്‍വ്വമായ വളര്‍ച്ച കൈവരിക്കാനവര്‍ക്കു തുണയായത് ഈ തുറന്നവി പണിയാണ്. 2005 ല് അധികാരമേറ്റ മഹിന്ദ്രരാജപക്ഷെ ചൈനയെ ലങ്കയിലേക്ക് വിളിച്ചു കയറ്റിയതോടെ രാജ്യത്തിന്റെ അധോഗതി തുടങ്ങി. കൊട്ടിഘോഷിച്ച സഹായങ്ങളൊക്കെ ചൈനീസ് എക്‌സിം ബാങ്കില് നിന്നും വാണിജ്യനിരക്കിലുള്ള വന് തുകകളുടെ വായ്പകളായിരുന്നു. ആ ഗണത്തില് ഹമ്പന്‍തോഡ തുറമുഖവും സമീപത്തെ മട്ടാല രാജപക്ഷെ അന്താരാഷ്ട്രവിമാനത്താവളവും നിര്‍മിച്ചതോടെ ചീനയുടെ വായ്പ്പക്കെണിയില് ലങ്ക പരിപൂര്‍ണമായും മുങ്ങി. കൊള്ളപ്പലിശക്കുവാങ്ങിയ കള്ളക്കടം തിരിച്ചു കൊടുക്കാനാകാതെ ഹമ്പന്‍തോഡ തുറമുഖമൊരു ചൈനീസ് കമ്പനിക്ക് 99 വര്‍ഷത്തെ ലീസിനു കൊടുക്കേണ്ടിവന്നു. എന്നിട്ടും വായ്പാതുകയില് അടച്ചുതീര്‍ക്കാന് ബാക്കിയുണ്ട്. മട്ടാലരാജപക്ഷെ അന്താരാഷ്ട്ര വിമാനത്താവളത്തെയാകട്ടെ എയര്‍ലൈന് കമ്പനികളാല് പരിത്യജിക്കപ്പെട്ട് The Worlds Emptiest Airport എന്ന് ഫോര്‍ബ്‌സ്മാഗസിന് വിശേഷിപ്പിക്കുന്ന സ്ഥിതിവന്നു .\nചൈനക്ക് മാത്രം ലാഭമുണ്ടാക്കിയ ഈ മെഗാപദ്ധതികള് തന്ത്രത്തില് സ്വന്തമാക്കിയതിനു പിന്നാലെ അടുത്ത സ്‌നേഹപ്പാരയുമായി ചൈനീസ് പരാദം വീണ്ടും വന്നു. 2021 മാര്‍ച്ചു മാസത്തില് ലങ്കയ്ക്ക് ചൈനയുമായി ഒരു കറന്‍സി സ്വാപ്പ് കരാര് ഒപ്പിടേണ്ടി വന്നു. തദ്ഫലമായി ശ്രീലങ്കന് സമ്പദ്‌വ്യവസ്ഥയില് ചൈനയുടെ കറന്‍സിയായ യുവാന് നിറയുന്ന അവസ്ഥയുണ്ടായി. സോവറിന് ബോണ്ടുകള് അടക്കമുള്ള വമ്പിച്ച വിദേശകടം വീട്ടുവാനോ മറ്റു രാജ്യങ്ങളുമായുള്ള ക്രയവിക്രയത്തിനോ യുവാന് യോഗ്യമല്ല. ഇത് ലങ്കയുടെ അവശേഷിച്ച ശക്തി കൂടി ചോര്‍ത്തിക്കളഞ്ഞു. വായ്പാ തിരിച്ചടവ് മുടങ്ങി. 2016 ല് 48 ബില്യണ് ഡോളറായിരുന്ന ദേശീയ പൊതുകടം, 2021 ല് 86 ബില്യണ് ഡോളറായി കുതിച്ചു കയറി. അന്താരാഷ്ട്രറേറ്റിങ് ഏജന്‍സികള് ലങ്കയുടെ ക്രഡിറ്റ്‌റേറ്റിങ് താഴ്ത്തി.ചൈനയുടെ ഈ കുതന്ത്രങ്ങളിലും വായ്പ്പക്കെണിയിലും വീഴാതെ അത്രയും കാലം പിടിച്ചു നില്ക്കാന് ലങ്കക്കായത് അവരുടെ ടൂറിസം വരുമാനം കൊണ്ടായിരുന്നു .\nഅവിടെയും ചൈന ലങ്കയെ തകര്‍ത്തു. ചൈനീസ് നിര്‍മിതവൈറസ് കൊവിഡ്-19 ലോകമെങ്ങും പടര്‍ന്നപ്പോള് ലങ്കന് ടൂറിസം തകര്‍ന്നു തരിപ്പണമായി. വിദേശടൂറിസ്റ്റുകള് തിരിഞ്ഞുനോക്കാതെ വമ്പന് ഹോട്ടലുകള് പലതും പൂട്ടിപ്പോയി. ജിഡിപിയുടെപത്ത്ശതമാനത്തിനു മുകളില് ടൂറിസം വരുമാനമുള്ള ലങ്കയ്ക്ക്പിന്നെ നിവൃത്തിയില്ലാതെയായി. ഒരൊറ്റ ഡോളര്‍പോലും അവിടേക്കുവരാതെയായി. വന്നുമറിയുന്ന ചൈനീസ് കറന്‍സി യുവാന് ആകട്ടെ മറ്റാര്‍ക്കും വേണ്ടതാനും.\nഓര്‍ഗാനിക് ഫെര്‍ട്ടിലൈസര് പോളിസി\nഅധികാരതിമിരം ബാധിച്ച ഗോദബായരാജപക്ഷെ 2021 ന്റെതുടക്കത്തില് പ്രഖ്യാപിച്ച 'ഓര്‍ഗാനിക്ഫാമിങ് - ഫെര്‍ട്ടിലൈസര്‍പോളിസി' ലങ്കയുടെ സമ്പദ്‌വ്യവസ്ഥയുടെ ശവപ്പെട്ടിയിലെ അവസാനത്തെ ആണിയായിമാറി. അത് പ്രകാരം ഒരൊറ്റ നിമിഷംകൊണ്ട് രാജ്യം പരിപൂര്‍ണ്ണ ജൈവകൃഷിയിലേക്കു മാറി. രാസവളങ്ങളും കീടനാശിനികളും അടിയന്തിരമായി നിരോധിച്ചു.\nഅവയുടെ ഇറക്കുമതി ഉടന് പ്രാബല്യത്തോടെ നിര്‍ത്തി. പരിപൂര്‍ണ്ണ ജൈവകൃഷിയിലേക്കു മാറുന്ന ആദ്യരാജ്യമാകും ശ്രീലങ്ക എന്ന വായ്ത്താരി അന്താരാഷ്ട്രവേദികളില് ഉയര്‍ന്നു കേട്ടു. ഇന്ത്യയിലെ പരിസ്ഥിതി പ്രവര്‍ത്തക വന്ദനശിവ ആയിരുന്നു ഈ പദ്ധതിയുടെ ഉപദേശക. പക്ഷെ കൃഷി ശാസ്ത്രജ്ഞര്, പ്ലാന്റര്‍മാര് സാമ്പത്തിക വിദഗ്ധര് എന്നിവരോടൊന്നും കൂടിയാലോചിക്കാതെ നടപ്പിലാക്കിയ ഈ നയം തിരിച്ചടിയായി.\nചൈനീസ് ഏകാധിപതി മാവോസേതുങ് 1958 ല് രാജ്യത്തെകുരുവികളെ മുഴുവന് കൊന്നൊടുക്കുവാന് ഉത്തരവിട്ടിരുന്നു. സ്മാഷ് സ്പാരോ ക്യാംപെയ്ന് എന്നറിയപ്പെട്ട ഈ പ്രക്രിയയുടെ ഫലമായി രാജ്യത്ത് പരിപൂര്‍ണമായി കുരുവികള് ഇല്ലാതായതോടെ പ്രകൃതിയിലെ ആഹാരശൃംഖല തകര്‍ന്നു. കീടങ്ങള് പെറ്റുപെരുകി. അവ വ്യാപകമായി കൃഷി നശിപ്പിക്കാന് തുടങ്ങി. തുടര്‍ന്നുണ്ടായ ഭക്ഷ്യക്ഷാമത്തില് പതിനഞ്ചുദശലക്ഷം ചൈനക്കാര് പട്ടിണി കിടന്നു മരിച്ചു. സമാനമായ അവസ്ഥയിലേക്കാണ് ശ്രീലങ്കയുടെയും പോക്ക്. വളമില്ലായ്മയും കീടനാശിനി ഉപയോഗിക്കാത്തതും കാര്‍ഷിക വിളകളെ ഗണ്യമായി ബാധിച്ചു. തേയിലകൃഷി തകര്‍ന്നുകഴിഞ്ഞു. ലോകത്തിന്റെ കറുവപ്പട്ട ഉത്പാദനത്തിന്റെ 85 % ലങ്കയുടെ സംഭാവനയാണ്. അതിപ്പോള് പകുതിയായി മാറി. വളമില്ലായ്മ മൂലവും കീടങ്ങളുടെ ആക്രമണത്തിലും കുരുമുളക്, ഉരുളക്കിഴങ്ങ്,തക്കാളി, നെല്ല് തുടങ്ങിയവയെല്ലാം തകര്‍ന്നു.\nകമ്പോസ്റ്റ് അധിഷ്ഠിത ജൈവവളം കര്‍ഷകര്‍ക്ക് നല്‍കുമെന്ന് പ്രഖ്യാപിച്ച സര്‍ക്കാര് അത് നിര്‍മ്മിക്കുവാനുള്ള ഒരു നടപടിയും കൈക്കൊണ്ടില്ല. യുക്തിപൂര്‍വ്വമല്ലാത്ത ഈ തീരുമാനത്തിനെതിരെ നേച്ചര് പോലെയുള്ള അന്താരാഷ്ട്രമാധ്യമങ്ങള് രംഗത്ത്‌വന്നു .\nആഭ്യന്തര ഉത്പാദനം വര്‍ധിപ്പിക്കാനുള്ള ഒരു നടപടിയുമെടുക്കാതെ ലങ്കന് സര്‍ക്കാര് വാഹനങ്ങള്, ഭക്ഷ്യഎണ്ണ മഞ്ഞള് എന്നിവയുടെയൊക്കെ ഇറക്കുമതി നിരോധിച്ചു. രാജ്യത്തെ സ്വകാര്യബാങ്കുകള്‍ക്ക് വിദേശനാണ്യം ഒരു കൗതുക വസ്തുവായിമാറി. ഭക്ഷണം, ഇന്ധനം തുടങ്ങിയ അടിസ്ഥാന ആവശ്യങ്ങള് പോലും ഇറക്കുമതിചെയ്യുന്ന ഒരു രാജ്യത്തെ സംബന്ധിച്ച് സമ്പദ് വ്യവസ്ഥ ഊര്‍ധ്വന് വലിക്കുന്നതിനു തുല്യമാണിത്. കൂനിന്മേല് കുരുപോലെ പുതുതായി നിയമിക്കപ്പെട്ട കമ്മീഷണര് ജനറല് ഓഫ് എസ്സെന്‍ഷ്യല് സര്‍വീസസ് -മേജര് ജനറല് സേനാരത് നിവുന്‍ഹേലയുടെ നിര്‍ദേശാനുസരണം സൈന്യം റെയ്ഡുകള് നടത്താന് തുടങ്ങി .\nജനങ്ങളുമായി നേരിട്ട് ഇടപഴകേണ്ട ഒരു തസ്തികയിലേക്ക്‌സിവിലിയനെ നിയമിക്കാതെ ഒരു പട്ടാള ഓഫീസറെ നിയമിച്ചതോടെ ബുദ്ധിശൂന്യതയുടെ ഉച്ചസ്ഥായിയിലാണ് തങ്ങളെന്ന് ലങ്കന്‍സര്‍ക്കാര് തുറന്നു പ്രഖ്യാപിച്ചു .\nആഭ്യന്തര വരുമാനത്തിന്റെ സിംഹഭാഗവും പട്ടാളത്തെ തീറ്റിപ്പോറ്റാന് ഉപയോഗിക്കുന്ന രാജ്യമാണ് ലങ്ക.2.1 കോടിജനങ്ങള്‍ക്ക് ഒന്നേകാല് ലക്ഷം സൈനികരുണ്ട് ലങ്കയില്.138 കോടിജനങ്ങളുള്ള ഇന്ത്യയില് കരസേനയുടെ സംഖ്യാബലം 12.5 ലക്ഷമാണ് എന്നറിയുമ്പോഴാണ് ജനസംഖ്യ -സൈനിക അനുപാതത്തിലെ ഈ അസന്തുലിതാവസ്ഥ മനസ്സിലാകുക .\nകോവിഡ് അനന്തരലോകത്ത് ആഭ്യന്തര ഉത്പാദനം വര്‍ധിപ്പിച്ചു സ്വയം പര്യാപ്തതകൈവരിക്കുക എന്നത് മാത്രമായിരുന്നുഅതിജീവനത്തിനുള്ള ഏക വഴി. അതിനുതുനിയാതെ, അസ്ഥാനത്തെ പരിവര്‍ത്തനങ്ങള് ലങ്കയെ തകര്‍ത്തു. ശ്രീലങ്കയുടെ ദുര്‍വിധി ഓരോ ഭാരതീയന്റെയും കണ്ണ് തുറപ്പിക്കണം. തൊട്ടടുത്ത ദ്വീപുരാജ്യം മുങ്ങിത്താഴുമ്പോള് ഭാരതീയസമ്പദ്‌വ്യവസ്ഥയും ഓഹരിവിപണിയും മുന്നോട്ടു കുതിക്കുകയാണ്. ഇവിടെയാണ് നരേന്ദ്രമോദി സര്‍ക്കാരിന്റെ ദീര്‍ഘവീക്ഷണത്തെ ഓരോ ഭാരതീയനും അഭിനന്ദിക്കേണ്ടത്. 'ആത്മനിര്‍ഭര്‍ഭാരത്' എന്ന ധൈഷണികമായ പദ്ധതിയിലൂടെ മൊട്ടു സൂചി മുതല് ഉപഗ്രഹം വരെ നമ്മുടെ വിഭവശേഷി കൊണ്ട് നിര്‍മിക്കാനുള്ള പ്രോത്സാഹനമാണ് മോദിസര്‍ക്കാര് ജനതയ്ക്ക് നല്‍കിയത്. .


മഴക്കാലരോഗങ്ങളെ പ്രതിരോധിക്കാം | Health | Deshabhimani | Monday Jun 18, 2018\nമഴക്കാലം ഇക്കുറി നേരത്തെ ശക്തമായി. അതോടൊപ്പം പകർച്ചവ്യാധികളും വരവായി. 'കേരളം പനിയിൽ വിറയ്ക്കുന്നു', 'പനിമരണങ്ങൾ കൂടുന്നു' തുടങ്ങിയ വാർത്തകൾ നമ്മുടെ മാധ്യമങ്ങളിൽ നിറയാതിരിക്കാൻ നാം ഓരോരുത്തരും പരിശ്രമിക്കണം. കാരണം നമ്മുടെ ശ്രദ്ധക്കുറവാണ് പലപ്പോഴും ഈ പകർച്ചവ്യാധികൾക്കു കാരണമാകുന്നത്. ശരിയായ മുൻകരുതൽ എടുത്താൽ ഒരുപരിധിവരെ പകർച്ചവ്യാധികളെ നമുക്ക് തടയാനാകും.\nമഴക്കാലരോഗങ്ങൾ മിക്കവയും ജലം, ഭക്ഷണം എന്നിവയിലൂടെയോ കൊതുകുകളിലൂടെയോ പകരുന്നവയാണ്. കൊതുകുജന്യരോഗങ്ങളായ ഡെങ്കിപ്പനി, ചിക്കുൻ ഗുനിയ, മലമ്പനി, ജലത്തിലൂടെയോ ഭക്ഷണത്തിലൂടെയോ പകരുന്ന ഹെപ്പറ്റൈറ്റിസ് എ, ടൈഫോയ്ഡ്, വയറിളക്കം, എലിവിസർജ്യങ്ങളുടെ സമ്പർക്കംമൂലം ഉണ്ടാകുന്ന എലിപ്പനി തുടങ്ങിയ രോഗങ്ങളെയാണ് മഴക്കാലത്ത് പ്രത്യേകം ശ്രദ്ധിക്കേണ്ടത്.\nഇടതടവില്ലാതെ ചെയ്യുന്ന മഴയിൽ നമ്മുടെ വീടിനുചുറ്റും പറമ്പിലും വെള്ളം കെട്ടിക്കിടക്കുകയും അതിൽ കൊതുക് മുട്ടയിട്ട് പെരുകുകയും അതുവഴി കൊതുകുജന്യരോഗങ്ങൾക്ക് കാരണമാകുകയും ചെയ്യുന്നു. അതുപോലെതന്നെ വിസർജ്യങ്ങൾ മഴവെള്ളത്തിൽ കലർന്ന് ഒലിച്ചിറങ്ങി നമ്മുടെ ജലസ്രോതസ്സുകളെ മലിനമാക്കുകയും ഇത് വയറിളക്കം, ഹെപ്പറ്റൈറ്റിസ് എ, ടൈഫോയ്ഡ് മുതലായവയ്ക്ക് കാരണമാകുകയും ചെയ്യും.\nതുറസ്സായ സ്ഥലങ്ങളിൽ കൂട്ടിയിടുന്ന മാലിന്യങ്ങൾ കൊതുക് പെരുകുന്നതിനും ഈ മാലിന്യങ്ങളിൽ വന്നിരിക്കുന്ന ഈച്ച നമ്മുടെ ഭക്ഷണസാധനങ്ങളിൽ വന്നിരിക്കുകവഴി നമുക്ക് വയറിളക്കം പോലുള്ള പകർച്ചവ്യാധികൾ പിടിപെടാനും വഴിയൊരുക്കും.\nഡെങ്കിപ്പനിക്ക് കാരണമായ ഈഡിസ് കൊതുകുകൾ ശുദ്ധജലം കെട്ടിക്കിടക്കുന്ന ചിരട്ടകൾ, ചെടിച്ചട്ടികൾ, ടയർ, വെള്ളം നിറച്ചുവയ്ക്കുന്ന ബക്കറ്റുകൾ, മറ്റ് പാത്രങ്ങൾ തുടങ്ങിയവയിലാണ് മുട്ടയിടുന്നത്. എന്നാൽ മലമ്പനി പരത്തുന്ന അനോഫിലസ് കൊതുകുകൾ മുട്ടയിടുന്നത് വെള്ളം കെട്ടിക്കിടക്കുന്ന ടാങ്കുകൾ, ജലസംഭരണികൾ മുതലായവയിലാണ്.\nകൊതുകുജന്യരോഗങ്ങളെ പ്രതിരോധിക്കാനുള്ള മാർഗം കൊതുകിന്റെ വളർച്ച തടയുക എന്നതാണ്. ഈ കൊതുകുകൾക്ക് പരമാവധി 50 മീറ്റർ ചുറ്റളവിൽ മാത്രമേ പറക്കാൻ സാധിക്കൂ എന്നതിനാൽ നമ്മുടെ വീടിന്റെ 50 മീറ്റർ ചുറ്റളവിൽ വെള്ളം കെട്ടിനിൽക്കാതിരിക്കാൻ നാം ശ്രദ്ധിക്കണം. വീടിന്റെ ടെറസിനു മുകളിലും വെള്ളം കെട്ടിനിൽക്കരുത്. അതുപോലെ വീടിനുചുറ്റും പുല്ല് വളരുന്നത് തടയുകയും തുറസ്സായ സ്ഥലങ്ങളിൽ മാലിന്യം നിക്ഷേപിക്കുന്നതും ഒഴിവാക്കുകയും വേണം. കൊതുകുകടിയിൽനിന്നു രക്ഷനേടാൻ കൊതുകുവലയോ, റിപ്പല്ലന്റ് ക്രീമുകളോ ഉപയോഗിക്കാം.\nജലത്തിലൂടെയും ഭക്ഷണത്തിലൂടെയും പകരുന്ന രോഗങ്ങളെ പ്രതിരോധിക്കാൻ ഭക്ഷ്യശുചിത്വം പാലിച്ചേ മതിയാകൂ. കഴിവതും വീട്ടിൽ പാകംചെയ്ത ഭക്ഷണം കഴിക്കുന്നതാണ് നല്ലത്. പറ്റാത്ത സാഹചര്യങ്ങളിൽ ചൂടുള്ള ഭക്ഷണം മാത്രം കഴിക്കണം. നമ്മുടെ മുന്നിൽ ഉണ്ടാക്കിത്തരുന്ന ഭക്ഷണം കഴിക്കുന്നതാണ് നല്ലത്. തിളപ്പിച്ചാറിയ വെള്ളം മാത്രമേ കുടിക്കാവൂ. പലപ്പോഴും ഹോട്ടലുകളിൽനിന്നു കിട്ടുന്ന വെള്ളം തിളപ്പിച്ചതാകണമെന്നില്ല. എല്ലായ്പ്പോഴും ഭക്ഷണപദാർഥങ്ങൾ അടച്ചുസൂക്ഷിക്കണം. ഓരോ പ്രാവശ്യം മലമൂത്രവിസർജനം നടത്തിയശേഷവും സോപ്പിട്ട് കൈ കഴുകാൻ മറക്കരുത്.\nമണ്ണും വെള്ളവുമായി സമ്പർക്കമുള്ള ജോലികളിൽ ഏർപ്പെടുന്നവർ എലിപ്പനിക്കുള്ള പ്രതിരോധമരുന്നു കഴിക്കുന്നത് നല്ലതാണ്. എല്ലാ പ്രാഥമികാരോഗ്യകേന്ദ്രങ്ങളിലും ഈ മരുന്ന് ലഭ്യമാണ്. കാലിൽ മുറിവുവരുന്ന സാഹചര്യങ്ങളിൽ പ്രത്യേക ശ്രദ്ധ ആവശ്യമാണ്.\nഏതു പനി വന്നാലും, പ്രത്യേകിച്ച് വൈറൽപ്പനി ആണെങ്കിൽ വിശ്രമമാണ് പരമപ്രധാന ചികിത്സ. അതുപോലെ ധാരാളം വെള്ളം കുടിക്കാനും പോഷകപ്രദമായ ഭക്ഷണം കഴിക്കാനും ശ്രദ്ധിക്കണം. ആഹാരത്തിന് രുചി കുറവായിരിക്കുമെങ്കിലും ഭക്ഷണം ഒഴിവാക്കരുത്. പാരസൈറ്റമോൾ ഗുളിക കഴിച്ച് ഒന്നോ രണ്ടോ ദിവസംകൊണ്ട് പനി മാറുന്നില്ലെങ്കിൽ തീർച്ചയായും ഡോക്ടറെ കണ്ട് ചികിത്സ തേടണം. പനിയോടൊപ്പം ശക്തിയായ ശരീരവേദന, ക്ഷീണം, ഛർദി തുടങ്ങിയവ ഉണ്ടെങ്കിൽ ആദ്യദിവസങ്ങളിൽ തന്നെ ചികിത്സ തേടണം. 'സ്വയം ചികിത്സ' പല ഘട്ടങ്ങളിലും അപകടം വരുത്തുമെന്ന് മനസ്സിലാക്കണം.\nപാരസൈറ്റമോൾ ഗുളിക കരൾവീക്കം വരുത്തും തുടങ്ങിയ ദുഷ്പ്രചാരണങ്ങൾക്ക് അടിമപ്പെടാതിരിക്കാൻ പ്രത്യേകം ശ്രദ്ധിക്കണം. മറ്റ് അസുഖങ്ങളൊന്നും ഇല്ലാത്ത ഒരു വ്യക്തിയിൽ കരൾനാശം വരുത്തണമെങ്കിൽ ദിവസം 10 ഗ്രാമിൽ കൂടുതൽ പാരസൈറ്റമോൾ കഴിക്കേണ്ടിവരും എന്ന വസ്തുത മനസ്സിലാക്കുക. കുഞ്ഞുങ്ങൾ, ഗർഭിണികൾ, വൃദ്ധജനങ്ങൾ, മറ്റ് അസുഖങ്ങൾ ഉള്ളവർ തുടങ്ങിയവരിൽ പനി വന്നാൽ കൂടുതൽ ശ്രദ്ധ ആവശ്യമാണ്.\nവയറിളക്കംമൂലം ശരീരത്തിലെ ജലാംശവും ലവണങ്ങളും നഷ്ടപ്പെടും എന്നതിനാൽ വയറിളക്കം വന്നാൽ ഒ ആർ എസ് ലായനി കുടിക്കാൻ മറക്കരുത്. വയറിളക്കത്തോടൊപ്പം നിലയ്ക്കാത്ത ഛർദിയുണ്ടെങ്കിൽ എത്രയുംവേഗം ചികിത്സ തേടണം. ഒ ആർ എസ് ലായനി കിട്ടിയില്ലെങ്കിൽ ഉപ്പിട്ട കഞ്ഞിവെള്ളം, ഒരു ഗ്ലാസ് നാരങ്ങാവെള്ളത്തിൽ ഒരു ടീസ്പൂൺ പഞ്ചസാരയും ഒരുനുള്ള് ഉപ്പും ഇട്ടത് തുടങ്ങിയവയും കൊടുക്കാവുന്നതാണ്.\nപനി വന്ന രോഗികൾ തുമ്മുകയോ ചുമയ്ക്കുകയോ ചെയ്യുമ്പോൾ മൂക്കും വായും തൂവാലകൊണ്ട് പൊത്തിപ്പിടിക്കാൻ പ്രത്യേകം ശ്രദ്ധിക്കണം. എച്ച്1 എൻ1 പോലെ വായുവിലൂടെ പകരുന്ന രോഗങ്ങളെ തടയാൻ ഇത് ഉപകരിക്കും.\nകഴിയുന്നതും ഇക്കാലയളവിൽ അനാവശ്യ ആശുപത്രിസന്ദർശനങ്ങൾ ഒഴിവാക്കണം. പ്രത്യേകിച്ച് കുഞ്ഞുങ്ങളെ ആശുപത്രിയിൽ അനാവശ്യമായി കൊണ്ടുപോകരുത്. അതുപോലെ പനി, ജലദോഷം, ചുമ എന്നിവയുള്ള കുട്ടികളെ സ്കൂളിൽ വിടാതിരിക്കാനും ശ്രദ്ധിക്കണം. രോഗമുള്ള കുട്ടിക്ക് വിശ്രമം ലഭിക്കാനും മറ്റ് കുട്ടികൾക്ക് പകരാതിരിക്കാനും ഇത് സഹായിക്കും.\nപ്രതിരോധമാണ്് പ്രതിവിധിയെക്കാൾ ഉത്തമം എന്നു മനസ്സിലാക്കി നാം ഓരോരുത്തരും നമ്മുടെ വീടും പരിസരവും ശുചിയായി സൂക്ഷിച്ചാൽ മഴക്കാലരോഗങ്ങളെ ഒരുപരിധിവരെ തടയാൻ നമുക്ക് കഴിയും. നമ്മുടെ ഓരോരുത്തരുടെയും ശുചിത്വബോധവും പ്രതിരോധവുംമൂലം പനി നമ്മുടെ കൊച്ചുകേരളത്തെ വിറപ്പിക്കാതിരിക്കട്ടെ.\n(എറണാകുളം അയ്യമ്പിള്ളി പ്രാഥമികാരോഗ്യ കേന്ദ്രത്തിൽ അസിസ്‌റ്റന്റ് സർജനാണ് ലേഖിക) റൃവെലലഷമൃശിശ്മ@ഴാമശഹ.രീാ\nമഴക്കാലമെത്തി; രോഗങ്ങളെ കരുതിയിരിക്കാം


ഔഷധ ഗുണമുള്ള 'കര്‍ക്കടക കഞ്ഞി' തയാറാക്കാം\nകർക്കടക മാസത്തിൽ പഴയ തലമുറക്കാര് ശീലിച്ചു വന്നിരുന്ന ആഹാര രീതിയാണ് ഔഷധക്കഞ്ഞി അഥവാ കര്‍ക്കടക കഞ്ഞി. കേരളത്തിലെ പരമ്പരാഗത ചികിത്സാവിധിപ്രകാരം ആരോഗ്യപരിപാലനത്തിനായി തയാറാക്കുന്ന ഔഷധക്കൂട്ടാണ് ഔഷധക്കഞ്ഞി അഥവാ കര്‍ക്കടക കഞ്ഞി. രോഗപ്രതിരോധ ശേഷി കൂട്ടാൻ കര്‍ക്കടക കഞ്ഞി കഴിക്കുന്നത് ഏറെ നല്ലതാണ്. ദഹനപ്രക്രിയ സുഗമമായി നടക്കുന്നതിനും സഹായിക്കുന്ന ഒന്നാണ് ഔഷധക്കഞ്ഞി.\nപൊടിയരി, നവരയരി എന്നിവയെല്ലാം കർക്കടക കഞ്ഞി ഉണ്ടാക്കുന്നതിന് ഉപയോഗിക്കും. എന്നിരുന്നാലും, തവിട് കളയാതെയുള്ള അരി ഉപയോഗിക്കുന്നത് ശരീരത്തിനു ബലം കൂട്ടാന് സഹായിക്കും. വാതം ഇല്ലാതാക്കാൻ പൊടിമരുന്നുകളായ ചുക്ക്, കുരുമുളക്, തിപലി, ജീരകം, അയമോദകം, ഉലുവ എന്നിവ ചേര്‍ക്കുന്നത് ഉത്തമമാണ്. ഇത് ശരീരത്തിന്‍റെ പ്രതിരോധശക്തി വര്‍ദ്ധിപ്പിക്കുന്നു. രാവിലെയോ വൈകിട്ടോ ഏതെങ്കിലും ഒരു നേരം ഇത് കഴിക്കുന്നതാണ് നല്ലത്.\nചുക്ക്, കുരുമുളക്, തിപ്പല്ലി, കുറുംതോട്ടി,\nജീരകം, അതിമധുരം, ഓമം ഉണക്കിപ്പൊടിച്ചത്5ഗ്രാം വീതം\n100 ഗ്രാം ഞവരയരി കഴുകി ഒരു ലിറ്റര് വെള്ളത്തില് അടുപ്പില് വയ്ക്കുക.അതില് മുകളില് പറഞ്ഞ പൊടിമരുന്നുകള് ഒരു കിഴിപോലെ കെട്ടി അരിയില് ഇട്ടു വേവിക്കണം(കിഴി അല്‍പ്പം ലൂസാക്കി കെട്ടണം ). ഒന്ന് തിളക്കുമ്പോള് അതില് ചുവന്നുള്ളിയും 25 ഗ്രാം ഉലുവയും ചേര്‍ത്ത് വേവിക്കുക. അതിനുശേഷം തേങ്ങാപാലും, ഉഴിഞ്ഞയും, കടലാടിയും നന്നായി അരച്ചുചേർത്ത് ഇളക്കി മൂടിവയ്ക്കുക. പിന്നീടു ചെറു ചൂടോടെ ആവശ്യത്തിന് ഉപ്പ് ചേര്‍ത്ത് രാത്രി ഭക്ഷണമായി ഉപയോഗിക്കാം. കഞ്ഞി കുടിക്കുന്നതിന് മുമ്പ് കിഴിനന്നായി പിഴിഞ്ഞുമാറ്റാൻ മറക്കരുത്.\nEnglish Summary : karkidaka kanji recipe\nTags : karkidaka kanji recipe\nരുചികരമായ ഫിഷ് ബിരിയാണി ...\nചിക്കൻ കൊത്തു പൊറോട്ട എളുപ്പത്തിൽ തയാറാക്കാം ...\nചോറുണ്ണാൻ ഈ 'ചൂര മീൻ അച്ചാർ' മാത്രം മതി...\nവീട്ടിൽ തയാറാക്കാം ചിക്കൻ 65 ...\nവെറും നാല് ചേരുവകൾ കൊണ്ട് ബീറ്റ്റൂട്ട് ഹൽവ...\nനല്ല എരിവോടെ നാടൻ ബീഫ് വരട്ടിയത് ...\nഅടിപൊളി രുചിയിൽ 'മട്ടൺ കുരുമുളക് പിരളൻ' ...\nതയാറാക്കാം രുചിയുള്ള പഴം പുളിശ്ശേരിയും, പപ്പടം കൊണ്ട് തോരനും...\nവീട്ടിലുണ്ടാക്കാം ഈ ബീഫ് അച്ചാർ...\nവഴുതനങ്ങ കൊണ്ട് രണ്ട് ഹെൽത്തി വിഭവങ്ങൾ...\nചോറിനൊപ്പം ചമ്മന്തി, രണ്ട് വ്യതസ്ത രുചികളിൽ...\n'മാങ്ങ രസം' ഉണ്ടാക്കിയാലോ...\nതയാറാക്കാം നേന്ത്രപ്പഴം റോൾസ്...\nരുചിയൂറും ഗ്രീൻപീസ് വട...\nചായയോടൊപ്പം കൊറിക്കാൻ ബീറ്റ്‌റൂട്ട് ചിപ്‌സ്...\nഊണിന് മീനില്ലാത്ത മീന്‍കറി തയ്യാറാക്കാം...\nകോൾഡ് കോഫി വീട്ടിൽ തയാറാക്കാം ...\nരൂചിയൂറും കട്‌ലറ്റുകൾ ഈസിയായി തയാറാക്കാം ...\nചായക്കൊപ്പം കഴിക്കാൻ, ഇതാ കിടിലൻ റവ വട ...\nകനത്ത പേമാരി; മഹാരാഷ്ട്രയിൽ മാത്രം 138 മരണം, കൊങ്കന് മേഖല ഒറ്റപ്പെട്ടു


Janmabhumi| ഇന്ത്യയില് നിന്നുള്ള യാത്രക്കാര്‍ക്ക് യുഎസ് വിലക്ക് ഏര്‍പ്പെടുത്തി; ഗ്രീന് കാര്‍ഡ് ഉള്ളവര്‍ക്കും മനുഷ്യാവകാശ പ്രവര്‍ത്തകര്‍ക്കും ബാധകമല്ല\nഇന്ത്യയില് നിന്നുള്ള യാത്രക്കാര്‍ക്ക് യുഎസ് വിലക്ക് ഏര്‍പ്പെടുത്തി; ഗ്രീന് കാര്‍ഡ് ഉള്ളവര്‍ക്കും മനുഷ്യാവകാശ പ്രവര്‍ത്തകര്‍ക്കും ബാധകമല്ല\nഇന്ത്യയില് നിന്നുള്ള യാത്രക്കാര്‍ക്ക് യുഎസ് വിലക്ക് ഏര്‍പ്പെടുത്തി; ഗ്രീന് കാര്‍ഡ് ഉള്ളവര്‍ക്കും മനുഷ്യാവകാശ പ്രവര്‍ത്തകര്‍ക്കും ബാധകമല്ല\nMay 01, 2021, 10:06 a.m.\nപുതിയ നിയമം ചൊവ്വാഴ്ച മുതല് പ്രാബല്യത്തില് വരും. താത്കാലിക വിസയിലുള്ള വിദേശപൗരന്മാര്‍ക്കാകും ഈ നിയമം ബാധകമാകുക\nവാഷിങ്ടണ് : രാജ്യത്തെ കോവിഡ് രോഗികളുടെ എണ്ണം വര്‍ധിച്ചതോടെ ഇന്ത്യയില് നിന്നുള്ള യാത്രക്കാര്‍ക്ക് യുഎസില് വിലക്ക് ഏര്‍പ്പെടുത്തി. താത്കാലിക വിസയിലുള്ള വിദേശ പൗരന്മാര് 14 ദിവസത്തിലധികം ഇന്ത്യയില് തങ്ങിയാല് ഇനിയൊരു അറിയിപ്പ് ഉണ്ടാകുന്നത് വരെ അമേരിക്കയിലേക്ക് യാത്ര ചെയ്യാന് കഴിയില്ലയെന്നും വൈറ്റ് ഹൗസ് വൃത്തങ്ങള് അറിയിച്ചു.\nപുതിയ നിയമം ചൊവ്വാഴ്ച മുതല് പ്രാബല്യത്തില് വരും. താത്കാലിക വിസയിലുള്ള വിദേശപൗരന്മാര്‍ക്കാകും ഈ നിയമം ബാധകമാകുക. അമേരിക്കന് പൗരന്മാര്‍ക്കും ഗ്രീന് കാര്‍ഡ് ഉള്ളവര്‍ക്കും മനുഷ്യാവകാശ പ്രവര്‍ത്തകര്‍ക്കും യാതൊരു വിലക്കും ഉണ്ടാകില്ല. എയര്‍ലൈനുകളെ പുതിയ തീരുമാനം അറിയിച്ചിട്ടുണ്ടെന്ന് വൈറ്റ് ഹൗസ് വൃത്തങ്ങള് പറഞ്ഞു.\nയാത്രാവിലക്ക് ബാധകമല്ലാത്തവര്‍ക്ക് അമേരിക്കയില് പ്രവേശിക്കണമെങ്കില് കൊവിഡ് നെഗറ്റീവ് സര്‍ട്ടിഫിക്കറ്റ് നിര്‍ബന്ധമാണ്. എന്നാല് അടിയന്തിര സാഹചര്യത്തില് ഇളവുകളും അനുവദിച്ചേക്കും. ഇന്ത്യയിലെ സാഹചര്യത്തില് വലിയ ആശങ്കയുണ്ടെന്ന് അമേരിക്കന് വൈസ് പ്രസിഡന്റ് കമല ഹാരിസ് പറഞ്ഞു.\nപൊതുജനാരോഗ്യം കണക്കിലെടുത്താണ് യുഎസ് ഇപ്പോള് യാത്രാവിലക്ക് പ്രഖ്യാപിച്ചത്. ഇന്ത്യ അമേരിക്കയുടെ നിര്‍ണായക സഖ്യകക്ഷിയാണ്. അതുകൊണ്ട് തന്നെ ഈ പ്രതിസന്ധി നേരിടാന് അമേരിക്ക ഇന്ത്യക്ക് ഒപ്പമുണ്ടാകുമെന്നും കമല ഹാരിസ് വ്യക്തമാക്കി.


തുടുവെള്ളാമ്പൽ പൊയ്‌കയും ജീവിതത്തിൻ്റെ കടലും രണ്ടു തരം ഭാവനാലോകങ്ങളെയാണ് ചിത്രീകരിച്ചു പോന്നത്. ഒന്ന് സ്‌നിഗ്‌ധവും പേലവവുമായ ഒരു ജീവിതത്താരയായിരുന്നെങ്കിൽ മറ്റേത് ഇരമ്പങ്ങളും ചുഴികളുമുള്ള കരകാണാത്ത ജീവിതജലധി തന്നെയാണ്. എന്നാൽ പുതുഭാവന മഹത്വത്തിൻ്റെയും പരിപാവനത്വത്തിൻ്റേതുമായ സങ്കല്പ്പങ്ങളുമായി ഒരു സാമൂഹികാകലം പാലിക്കാൻ ശ്രമിക്കുന്നു. ചെറുതെങ്കിലും നമ്മുടെ അനുഭൂതിയെ തൊടുന്ന ഈ കാവ്യമണ്ഡലത്തെയാണ് നാം പുതുഭാവന എന്ന് വിളിച്ചു പോരുന്നത്. അത് ഉത്തുംഗ ഗംഭീരമെന്നു കരുതിപ്പോരുന്ന ഒന്നിനെയും പരിഗണിക്കുന്നതല്ല. കടൽവെള്ളത്തിൽ കുളിച്ചു കൊണ്ടിരുന്ന മലയാള ഭാവനയെ അത് ഇറവെള്ളത്തിൽ കുളിപ്പിച്ചു കൊണ്ടിരിക്കുന്നു. അനുദാത്തമായ മാനുഷികാനുഭവത്തെ ആവിഷ്ക്കരിച്ച് അത് സ്വയം പതിത കവിതയായി അടയാളപ്പെടുന്നു.\nഏകാന്തമായ ധ്യാനവൃത്തിയാണ് കവിത എന്ന വരേണ്യ കല്പ്പനകളെ കുടഞ്ഞെറിഞ്ഞ് കവിതയെ ഒരു കൈത്തൊഴിൽ വൃത്തിയാക്കിയത് വൈലോപ്പിള്ളിയാണെന്നു തോന്നുന്നു. “പഴയൊരു പുള്ളുവനാണെല്ലോ ഞാൻ പായും നെയ്യും പല കൈവേലകൾ ചെയ്യും” എന്ന് പാടി കവി കവനവൃത്തിയെ ധ്യാനഗോപുരത്തിൽ നിന്നും നനഞ്ഞമണ്ണിലേയ്ക്ക് ഇറക്കിക്കൊണ്ടുവരുന്നുണ്ട്. പായനെയ്ത്തു പോലെ, കൊട്ടകെട്ടു പോലെ ഒരു കൈതൊഴിൽ മാത്രമാണ് കവിത എന്നും കവി ഒരു തൊഴിലാളി യാണെന്നും കവിത ഒരു ഉൽപ്പന്നം മാത്രമാണെന്നും വൈലോപ്പിളളി കരുതിയിട്ടുണ്ടാവണം. മാത്രവുമല്ല കൈവേലകളെല്ലാം കാവ്യരചന പോലെ സർഗാത്മക വൃത്തികളാണെന്നും കൂടി കരുതുന്നുണ്ടാവും. എന്നാൽ ഇതാ ഇവിടെ അതേ മട്ടിൽ ഇപ്പോൾ മറ്റൊരു കവി, ശ്രീകുമാർ കരിയാട് കവനവൃത്തിയുടെ വിശുദ്ധി സങ്കൽപ്പത്തെ അഴിച്ചുകളയുകയാണ്. പാലുവാങ്ങാൻ പോകുമ്പോൾ എന്ന കവിതയിൽ (മാതൃഭൂമി ആഴ്‌ചപ്പതിപ്പ് 2020 സപ്തംബർ 27 ഒക്ടോബർ 3) ഇവിടെ കവി ധ്യാനിച്ചിരിക്കുമ്പോഴല്ല കവിത വരുന്നത് പാലുവാങ്ങാൻ പോകുന്ന പ്രഭാതസഞ്ചാരവഴിക്കിടയിലാണ്.\nപാലു വാങ്ങിക്കുവാൻ പോകുമ്പൊളാണെൻ്റെ\nനീണ്ട കവിതകളൊക്കെയും മാനസ-\nത്താളുകൾ തോറുമെഴുതി വെയ്ക്കുന്നതും\nഎന്ന് കവി വ്യക്തമാക്കുന്നുണ്ട്. ഇത് ഒരു സാധാരണ വൃത്തിയാണ്. ധ്യാനത്തിൽനിന്നല്ല മനുഷ്യ സാധാരണമായ ജീവിതത്തിൻ്റെ ഏറ്റവും സാധാരണമായ ഒരാവശ്യത്തിൽ നിന്നാണ്, ഒരു സന്ദർഭത്തിൽ നിന്നാണ് തൻ്റെ കവിത പിറക്കുന്നതെന്ന് വ്യക്തമാക്കുകയാവാം കവി. ജീവിതത്തിൻ്റെ കടലിൽ നിന്നു പോലുമല്ല, ചെറുജീവിതാവശ്യത്തിൻ്റെ ഇറവെള്ളത്തിൽ നിന്നു കൂടിയാവണം പുതിയ കവിത പിറവിയെടുക്കുന്നത്. പാലിൻ്റെ വെൺമയോടു മാത്രമല്ല കവി ബീഡിപ്പുകയോടും ചേർത്തു വെക്കുന്നുണ്ട് കാവ്യപ്രചോദനത്തെ “ബീഡിയോരോന്നിലും, പോകും വഴിയുടെ ഭൂപടത്തിൻ ചുരുളുണ്ടെന്നറിഞ്ഞത് ധ്യാനത്തിലല്ല, കിനാവിലുമല്ല” എന്നു പറയുമ്പോൾ കവന വൃത്തിയുടെ പാവന ഗോപുരങ്ങൾ ഇവിടെ അക്ഷരാർത്ഥത്തിൽ പരുക്കേൽക്കുന്നുണ്ട്. പുതിയ തരം ഇമേജുകൾ കൊണ്ട് കാവ്യപ്രചോദനത്തിൻ്റെ പുതിയതരമനുഭവ ലോകത്തെക്കൂടി നിർമ്മിക്കാൻ കവിക്ക് കഴിയുന്നു.\nകവിതയങ്ങനെ അവിശുദ്ധമാകുമ്പോൾ അതിലെ പ്രമേയവും ഭാഷയുമെങ്ങനെ വിശുദ്ധമായിനിൽക്കും? ഇന്ന് ശക്തിയുടെ കവികളില്ല. നമ്മെ സ്‌പർശിക്കുന്ന കവികളേയുള്ളൂ. ഈയൊരു ഭാവുകത്വമാറ്റത്തെ കഥ പറയും മട്ടിൽ ആഖ്യാനം ചെയ്‌തിരിക്കുകയാണ് പ്രമോദ് കെ.എം ഒരു നുള്ള് കവിത (സമകാലിക മലയാളം 2020 സപ്തംബർ 28) യിൽ.\nകവി വളരെ കുട്ടിയായിരുന്ന കാലം. ഒരാൾ കട്ടി ക്കണ്ണട വെച്ച് സഞ്ചിയും മണ്ണെണ്ണയുമായി അയാളുടെ പറമ്പിലൂടെ പോകുന്നത് കവിക്കും കൂട്ടുകാർക്കും ഒട്ടും ഇഷ്ടപ്പെട്ടില്ല. അയാളെ നല്ല ചീത്ത വിളിക്കാം എന്ന് തീരുമാനിച്ചു. അയാൾ നടന്നു പോകുന്ന ഒരു ദിവസം കുറേ ചീത്ത വിളിച്ചു. പക്ഷേ അയാൾ പ്രതികരിച്ചില്ല. പിന്നെ കുറേ തെറി വാക്കുകൾ പഠിച്ച് ശക്തമായി വിളിച്ചു. അപ്പോഴും അയാൾ അത് തീരെ ഗൗനിച്ചില്ല. തെറി വിളികൾ മുഴുവൻ തീർന്നപ്പോൾ അയാളെ അക്രമിക്കാൻ തന്നെ തീർച്ചയാക്കി. അയാൾ എത്തിയ നേരം അയാളുടെ കൈ തണ്ടയിൽ നുള്ളി.അയാളാവട്ടെ ആ എന്ന് ആംഗ്യം കാട്ടി പോവുക മാത്രം ചെയ്തു. പിന്നെ നഖങ്ങൾ വളർത്തി അയാളുടെ കൈയ്യിൽ ശക്തമായി നുള്ളി. കൈത്തണ്ടയിൽ നിന്നും ചോര പൊടിഞ്ഞു. അപ്പോഴും അയാൾ ആ എന്ന് നീട്ടി ശബ്‌ദമുണ്ടാക്കിക്കടന്നു പോവുക മാത്രം ചെയ്‌തു. അതോടെ താൻ തോറ്റുപോയെന്ന തോന്നലിലായി കവി. വീണ്ടുമൊരു ദിവസം അയാൾ വന്നപ്പോൾ കവി മറഞ്ഞിരുന്ന് ഒരു കൊച്ചു കൂട്ടുകാരിയെ വിട്ട് അയാളെ നുള്ളിച്ചു. അപ്പോൾ അയാൾ അവളോട് ഒന്നു ചിരിക്കുന്നത് അവൻ കണ്ടു. എന്നാൽ പിന്നീട് അയാൾ ആ വഴി വന്നില്ല. കാലം കുറേ കഴിഞ്ഞപ്പോൾ എല്ലാവരെയും വിളിച്ചു. കൂട്ടത്തിൽ രാജീവേട്ടനെയും വിളിച്ചു. ബാല്യകാലങ്ങൾ പങ്കുവെച്ചു.പണ്ട് താൻ രാജ്യേട്ടനെ നുള്ളിയ കാര്യം ഓർമ്മിപ്പിച്ചു. പക്ഷേ എന്തു ചെയ്യും രാജ്യേട്ടന് അത് തീരെ ഓർമ്മയില്ല. ഒരു പെൺകുട്ടിയുടെ നേർത്ത തലോടൽ മാത്രം ഓർമ്മയുണ്ട്.\nകവിത ചുരുക്കി കഥയാക്കിയാൽ ഈ മട്ടിലിരിക്കും. വളരെ കൗതുകകരമാർന്ന ഒരാഖ്യാനത്തിലൂടെയാണ് പുതിയ കവിതയുടെ ‘ശക്തി’യെ കവി വെളിപ്പെടുത്തുന്നത്. “വേട്ടക്കാരവരുടെ കയ്യുകൾ വെട്ടും ഞാൻ കൽമഴുവോങ്ങി ” എന്നിങ്ങനെയുളള അക്രമോത്സുകമായ പ്രഖ്യാപനങ്ങൾ ഒന്നും നടത്താതെ എങ്ങനെയാണ് കവിത മാനവീയതയെയും പ്രകൃതി സ്നേഹത്തെയും കുറിച്ചൊക്കെപ്പറയുന്നത് എന്ന് നമുക്കിവിടെ കാണാൻ കഴിയുന്നു. എഴുത്തിൻ്റെയും പ്രമേയത്തിൻ്റേയും പ്രത്യേകത പ്രമോദിൻ്റ കവിതയെ ശ്രദ്ധേയമാക്കുന്നു.\nആഖ്യാനപരമായ ഈ ലാളിത്യം പുതുകവിതകൾ പുലർത്തുമ്പോൾ തന്നെ ചിന്തയുടെ ടൂളുകൊണ്ട് മാത്രം എളുപ്പത്തിൽ തുറക്കാൻ കഴിയുന്ന ഒരു ലളിതപേടകവുമല്ല പുതുകവിത. എത്ര വെളിവാക്കിയാലും വെളിവാക്കപെടാതെ പോകുന്ന വാക്കിൻ്റെ ഉള്ളറകളെ ചിലപ്പോൾ അത് അടച്ചു വെയ്ക്കും. ചിന്തയും സാമൂഹിക സങ്കല്പങ്ങളും കൊണ്ടു മാത്രം അതിലേക്ക് കടക്കാൻ കഴിയില്ല. കാരണം സാമൂഹികത തന്നെയും ആത്മനിഷ്ഠതയുടെ അനുഭൂതിതലത്തിൽ വിലയിച്ചു കിടക്കുകയാവും. അതിന് മറ്റു ചില ടൂളുകൾ വേണ്ടിവരും. ഇത്രയും ആമുഖമായിപ്പറഞ്ഞത് വി.ടി ജയദേവൻ്റെ ഈ പെൺകുട്ടിയുടെ ഒരു കാര്യം എന്ന കവിത (മാതൃഭൂമി ആഴ്ചപ്പതിപ്പ് 2020 സപ്തംബർ 27- ഒക്ടോബർ 3) യെ കുറിച്ച് പറയാനാണ്.അത് പെണ്ണവസ്ഥകളെ തുറന്നവതരിപ്പിക്കുന്ന ഒരു പ്രശ്ന കവിതയല്ല. മറിച്ച് സാമൂഹികമായ ഉൽകണ്ഠ ആത്മബോധത്തിൽ വിലയിപ്പിച്ച് ആത്മമോ പരമോ എന്ന് തിരിച്ചറിയാൻ കഴിയാത്ത ഒരനുഭൂതിയാക്കി അവതരിപ്പിച്ചിരിക്കുന്ന ഒരു സൗന്ദര്യാത്മക കവിതയാണ്.\nദുരന്തമുണ്ടാക്കുകയും സഹായം നൽകുകയും മരണമുണ്ടാക്കുകയും പരിരക്ഷ നൽകുകയും ചെയ്യുന്ന നീതിരഹിതമായ ഒരു വ്യവസ്ഥ തന്നെയാണ് ഈ കവിത പ്രശ്‌നവൽക്കരിക്കുന്നത്.\nഭ്രാന്തു പിടിച്ചൊരു മുട്ടാളൻ വാഹനം\nഒരിക്കലീ പെൺകുട്ടി മരിച്ചു.\nകള്ളുകുടിച്ച് ലക്കില്ലാണ്ടു നിന്ന\nഒരു കന്മതിൽ മേലേയ്ക്കു വീണ്\nഅങ്ങനെ പെൺകുട്ടികൾക്കു മേലെ ദുരന്തങ്ങളും അത്യാചാരങ്ങളും ഏൽപ്പിച്ച് അവർക്ക് പരിരക്ഷകൾ കല്‌പിക്കുന്നൊരു സമൂഹം ഈ കവിതയിലുണ്ട്.\nവായിച്ചുമറിഞ്ഞും കേട്ട എല്ലാവർക്കും\nഅവൾക്കുള്ള മുൻകരുതൽ നിർദ്ദേശങ്ങൾ\nഇങ്ങനെ വ്യാജ ധാർമ്മികതയെ, വ്യാജ മാനവികതയെ പുറത്തെടുക്കുന്നു കവിത.\nശോകവും ശ്ലോകവും തമ്മിലുള്ള ബന്ധം അനുഭൂതിയുടെ അനുസ്യൂതിയാണ്. മനസ്സിൻ്റെ ഉൾക്കയങ്ങളിൽ ഓളങ്ങൾ സൃഷ്‌ടിക്കുന്നത് ആനന്ദമല്ല ആകുലതകൾ തന്നെയാണ്. ആ നിലയിൽ മരണാസന്നരായ മനുഷ്യൻ്റെ മനോവ്യാപാരം നമ്മെ തീവ്രമായി അനുഭവിപ്പിക്കും.ഒന്നടുത്തു വരുമോ എന്ന ഹൃഷികേശൻ പി.ബിയുടെ കവിത (മാതൃഭൂമി ആഴ്ചപ്പതിപ്പ് 2020 സപ്തംബർ 27 ഒക്ടോബർ 3) ഈ അനുഭവ ലോകത്തെ ആഖ്യാനം ചെയ്യുന്നു. “മരണമെത്തുന്ന നേരത്ത് നീയെന്നരികിൽ ഒത്തിരി നേരമിരിക്കണേ” എന്ന ആസന്നമരണചിന്ത തന്നെയാണ് ഇവിടെയും ആവിഷ്‌കൃതമാവുന്നത്. ഐസിയുവിൽ കിടക്കുന്ന ഒരാളുടെ മനോവ്യാപാരങ്ങളെ കവി ചിത്രീകരിക്കുന്നത് നോക്കൂ\nരക്ത മിറ്റിറ്റു വീഴുന്ന\nസ്വരം മാത്രം മുറിക്കകം.\nമൂക്കിലും വായിലും പ്ലാസ്റ്റിക്\nവള്ളിക്കെട്ടുപിണഞ്ഞ പോൽ. എന്നിങ്ങനെ ദയനീയവും നിസ്സഹായവുമായ അവസ്ഥയിൽ അയാൾ ആഗ്രഹിക്കുന്നതെന്താവാം എന്ന് സങ്കൽപ്പിക്കുന്നുണ്ട് കവി\nഎനിക്കു തൊടണം നിൻ്റെ\nഒന്നടുത്തു വരാമോ നീ,\nയെന്നാവാം പറയുന്നത്. എന്നിങ്ങനെ അന്ത്യനിമിഷങ്ങളുടെ തീവ്രത വായനക്കാർക്ക് ശരിക്കും അനുഭവവേദ്യമാകുന്നുണ്ട്.\nമരണം അവസാനമാണെന്ന സങ്കല്പം കവിതയ്ക്ക് പുലർത്താൻ കഴിയില്ല. കാരണം ജീവിതത്തെ അനശ്വരമാക്കുന്നത് ജീവിതമല്ല മരണമാണ്. മരണത്തിന് ഒരു ഭാവനാ ലോകമുണ്ട്. വെളിവാക്കപ്പെടാത്ത ഒരു കാല്പ്പനിക സൗന്ദര്യം. കവികൾ ഈ സൗന്ദര്യം ഗ്രഹിക്കും . വിശേഷിച്ചും ഭൗതികതയുടെ ബഹളങ്ങളിൽ ഇന്ദ്രിയങ്ങളെ നട്ടിരിക്കാത്ത കെ.ടി സൂപ്പിയെ പോലുള്ള കവികൾ. ജീവിതത്തിൻ്റെ അർത്ഥങ്ങൾ തേടിയാണ് ഈ കവി സഞ്ചരിക്കുന്നത്. ലൗകിക സുഖാനുഭൂതിയിലല്ല അവ്യാഖ്യേയമായ ഒരനുഭവതലത്തെ ജീവിതത്തിൻ്റെ മറുകരയിൽ കവി തേടുന്നു.കെ.ടി സൂപ്പിയുടെ അക്ഷരങ്ങൾ (ദേശാഭിമാനി വാരിക സപ്തംബർ 28) ജീവിതത്തിൻ്റെ പൊരുളന്വേഷിക്കുന്ന വാക്കിൻ നടത്തമാണത്. അവസാനമായ നിലവിളിയാണ് വേദനയുടെ കൊടുമുടിയെന്ന് കണ്ടെത്തുന്ന കവി ഇനിയും തെളിയാത്ത ദൂരങ്ങളിൽ പിന്നെയും കാണുന്ന കറുപ്പിൽ ജനിമൃതികളുടെ അക്ഷരങ്ങൾ കാണുന്നു.\nഅകലേക്ക് കാണുമ്പോഴും അതിലേയ്ക്ക് കടക്കാൻ കഴിയാത്ത ചില്ലുപാളികളുടെ തടവറയായി ഓരോ ദിവസവും കടന്നു പോകുന്നതിൻ്റെ ശ്ലഥചിത്രങ്ങളാണ് ബിജോയ് ചന്ദ്രൻ്റെ അക്വേറിയം എന്ന കവിത (മാധ്യമം ആഴ്‌ചപ്പതിപ്പ് 2020 സപ്തംബർ 28)\nകാണാതായ എൻ്റെ കണ്ണുകൾ തപ്പിച്ചെന്ന്\nഇന്നലെ ഏതോ ജലഭിത്തിയിൽ\nപരുക്കേറ്റ ശ്വാസത്തുമ്പിൽ നിന്നും\nഒരു കൂട്ടം തുമ്പികൾ പറന്നു പോയി\nഅടയ്ക്കപ്പെട്ട കാലത്തിൻ്റെ അനുഭവലോകം ഇവിടെ തുറക്കപ്പെടുന്നു.ഒപ്പം കാടുകൾ ചിത്രത്തിലാവുന്നതിൻ്റെ, മലകൾ മലയിറങ്ങുന്നതിൻ്റെയൊക്കെ വേദനകൾ മാത്രം അകലെ നിന്നും മനുഷ്യനോട് അടുത്തുകൂടുന്നു.\nഇനി വളരും എന്ന പ്രത്യാശയോ അതോ ജീവിതത്തിൻ്റെ പ്രത്യാഘാതമോ വായനക്കാരുടെ കൂടെയും എത്തുന്നു. ഇവിടെ അക്വേറിയത്തിൽ നാം കാണുന്നത് പൊൻ മീനുകളെയല്ല ആകുലത കൊണ്ടടയ്ക്കപ്പെട്ട അസ്വാതന്ത്ര്യത്തിൻ്റെ പരൽമീൻ ജീവിതങ്ങളെയാണ്.\nസമകാലിക കവിതകളുടെ ബഹുവിധങ്ങളായ മുഴക്കങ്ങളെ ഈ കാവ്യവാരത്തിലും നാം കേട്ടുകൊണ്ടിരിക്കുന്നു. ഏകതാനമായ ഒരു കാവ്യവഴി പുതുകവിതയ്ക്കില്ല. കുടുസ്സായ കാവ്യനിയമങ്ങളെയൊന്നും അത് പിൻപറ്റുന്നേയില്ല. ഈണമുള്ളതും അല്ലാത്തതും വൃത്തമുള്ളതും ഇല്ലാത്തതും പദ്യത്തിലായതും ഗദ്യത്തിലായതും തത്ത്വചിന്തയും തത്ത്വരാഹിത്യവും എല്ലാം പുതു കവിതയുടെ രീതി ഭേദങ്ങൾ തന്നെ. അവ നമ്മെ കുലുക്കി ഉണർത്തുകയുണ്ടാവില്ല. പക്ഷേ തൊട്ടുണർത്തുക തന്നെ ചെയ്യും.\n“മുംബൈ ദര്‍ശനം”: ടെൻഷൻ… ടെൻഷൻ !!\nJwalanam, November 6, 2017 November 6, 2017\nകഥകൾകവിത: എന്നോ ഒരിക്കൽ


അച്ഛനെ പോലെ നിരീശ്വരവാദിയാണോ?'ഭീരുക്കള് ചാരുന്ന മതിലാണു ദൈവം'; വിജയരാഘവന് പറയുന്നു! - metromatinee.com Lifestyle Entertainment & Sports\nമലയാള തലമുറകളായി ഉള്ള രണ്ടു കലാകാരന്മാരാണ് എൻ എൻ പിള്ളയും,വിജയ രാഘവനും.അദ്ദേഹത്തെ സിനിമാലോകം കൂടുതലായും അറിഞ്ഞത് ഗോഡ് ഫാദറിലെ അഞ്ഞൂറാൻ ആയാണ്.മലയാള സിനിമയുടെ എന്നത്തേയും മികച്ച താരങ്ങളിയിൽ ഒരാളാണ് വിജയരാഘവൻ.നടനായും,സഹനടനായും,വില്ലനായും,വളരെ കാലമായി മലയാള സിനിമയിൽ സജീവ താരമാണ് വിജയ രാഘവൻ.\nമലയാളത്തിന്റെ നാടകവേദിയിൽ അച്ഛനൊപ്പം തന്നെ നാടകത്തിൽ എത്തി. ശേഷമാണ് താരം സിനിമയിൽ എത്തുന്നത്. മലയാള നാടക വേദിയുടെ ആചാര്യന്‍മാരില് ഒരാളായിരുന്നു എന്.എന് പിള്ള. പുതുതലമുറയ്ക്ക് എന്.എന് പിള്ളയെ അറിയില്ലെങ്കിലും അഞ്ഞൂറാനെ അറിയാം. 1991 ല് സിദ്ദിഖ്-ലാല് സംവിധാനം ചെയ്ത ഗോഡ്ഫാദര് എന്ന സിനിമയില് അഞ്ഞൂറാന് എന്ന കഥാപാത്രത്തെ അവതരിപ്പിച്ചത് എന്.എന് പിള്ളയായിരുന്നു. എന്.എന് പിള്ള മരിക്കും വരെ ദൈവവിശ്വാസി അല്ലായിരുന്നു. അതിനാല് തന്നെ മകനും നടനുമായ വിജയരാഘവനും നിരീശ്വരവാദിയാണോ എന്ന ചോദ്യം നേരിടേണ്ടി വരുന്നുണ്ട്. നിരീശ്വരവാദിയാണോ എന്നതില് ഞാന് കണ്‍ഫ്യൂസ്ഡാണ് എന്നാണ് വിജയരാഘവന് പറയുന്നത്.\nഎന്നാൽ വളരെ വ്യത്യസ്തമായാണ് താരം അതിനെ കുറച്ചു പറയുന്നത്.’ആ കാര്യത്തില് ഞാനാകെ കണ്‍ഫ്യൂസ്ഡ് ആണ്. ‘ഭീരുക്കള് ചാരുന്ന മതിലാണു ദൈവം’ എന്ന് അച്ഛന് പറയുന്നതു കേട്ടിട്ടുണ്ട്. അച്ഛന് ഭീരുവായിരുന്നില്ല. അതുെകാണ്ട് ഒരിടത്തും ചാരിയിട്ടുമില്ല. നൂറു ശതമാനം യുക്തിവാദിയാണെങ്കിലും ഈശ്വരനുണ്ടോ ഇല്ലയോ എന്നതിനെക്കുറിച്ച് ആരോടും തര്‍ക്കിക്കുന്നതും കണ്ടിട്ടില്ല. ഞങ്ങളെ ആരെയും വിശ്വാസത്തില് നിന്നു വിലക്കിയിട്ടുമില്ല.അമ്മ ദൈവവിശ്വാസിയായിരുന്നു. എന്നും വിളക്കു കത്തിക്കും. അപൂര്‍വമായെങ്കിലും അമ്ബലത്തില് ഉത്സവത്തിനു പോകും. ഞാന് അമ്ബലത്തില് പോവുകയോ നാമം ജപിക്കുകയോ ചെയ്തിട്ടില്ല.”അമ്മ മരിച്ചു കഴിഞ്ഞപ്പോള് എന്നില് വല്ലാതൊരു ശൂന്യത വന്നു നിറഞ്ഞു. ആകെ ഉഴലുന്ന അവസ്ഥ. അമ്മയായിരുന്നു എന്റെ എല്ലാം.\nആ സമയത്ത് സുഹൃത്ത് സി.കെ. സോമനാണ് എന്നെ മൂകാംബികയിലേക്കു കൊണ്ടുപോകുന്നത്. അവിടെച്ചെന്നപ്പോള് അമ്മയുടെ അടുത്തെത്തിയതു പോലെ സമാധാനം വന്നു നിറഞ്ഞു. ഇന്നും അമ്മയുടെ സാമീപ്യമറിയണമെന്നു തോന്നുമ്ബോള് കൊല്ലൂര്‍ക്ക് പോകും. തൊഴുത് പ്രാര്‍ഥിക്കലൊന്നുമില്ല. അമ്മയെ വട്ടം ചുറ്റി നടക്കുന്ന കുട്ടിയെപ്പോലെ വെറുതെ അവിടെ ചുറ്റിനടക്കും. ദൈവവിശ്വാസത്തിന്റെ കാര്യത്തില് എവിടെയോ ദുര്‍ബലനാണ് ഞാന്.’ വനിതയുമായുള്ള അഭിമുഖത്തില് വിജയരാഘവന് പറഞ്ഞു.


വെളുക്കാന് വെളിച്ചെണ്ണയില് നാരങ്ങനീര് | Fair Skin Home Remedies For All Skin Types - Malayalam BoldSky\n| Updated: Friday, July 6, 2018, 15:13 [IST]\nവെളുപ്പ് ആഗ്രഹിയ്ക്കാത്തവര് ചുരുങ്ങും. ഇതിനായി പല വഴികളും നോക്കുന്നവരാണ് ഏറെപ്പേരും. വിപണിയില് ഇതിനായി കൃത്രിമ വഴികള് തേടി അപടകവും സ്‌കിന് ക്യാന്‍സറടക്കമുള്ള പ്രശ്‌നങ്ങളും വരുത്തി വയ്ക്കുന്നവരുണ്ട്. കാരണം വെളുപ്പിയ്ക്കും എന്നവകാശപ്പെട്ട് ഇറങ്ങുന്ന പല സൗന്ദര്യ വര്‍ദ്ധക വസ്തുക്കളിലും മുഖ്യ കൂട്ട് കെമിക്കലുകളാകും. ഇവയുടെ നിരന്തരമായ ഉപയോഗം ചര്‍മത്തിനു മാത്രമല്ല, ആരോഗ്യത്തിനു വരെ ദോഷം ചെയ്യുകയും ചെയ്യും.\nനാരങ്ങാനീരും തേനും തക്കാളി നീരും\nനാരങ്ങാനീരും തേനും തക്കാളി നീരും കലര്‍ത്തിയ മിശ്രിതം നല്ല നിറം ലഭിയ്ക്കാനുള്ള നല്ലൊരു വഴിയാണ്. നാരങ്ങാനീരിലും തക്കാളി നീരിലും ആസിഡ് അടങ്ങിയിട്ടുണ്ട്. ഇത് ബ്ലീച്ചിംഗ് ഇഫക്ട് നല്‍കും. ചര്‍മത്തിലേയ്ക്ക് ഇറങ്ങിച്ചെന്ന് ചര്‍മത്തിന് നിറം നല്‍കാന് തേനും ഏറെ നല്ലതാണ്.\nമഞ്ഞളും പാല്‍പ്പാടയും, അല്ലെങ്കില് മഞ്ഞളും പാലും ചേര്‍ത്തു മുഖത്തു തേയ്ക്കുന്നതും വെളുക്കാനുള്ള മറ്റൊരു വഴിയാണ്.ഇതില് അല്‍പം നാരങ്ങാനീരു ചേര്‍ക്കുന്നതും ഏറ്റവും നല്ലതാണ്.വരണ്ട ചര്‍മമുളളവര്‍ക്ക് പാല്‍പ്പാടയാണ് ഏറെ നല്ലത്.\nഓറഞ്ച് തൊലി ഉണക്കിപ്പൊടിച്ച് പാലില് കലര്‍ത്തി മുഖത്തു പുരട്ടാം. ഇതും മുഖത്തിന് നിറം നല്‍കുന്ന ഒന്നാണ്. ഇതില് ഒരു നുള്ളു മഞ്ഞള് കൂടി ചേര്‍ത്താല് ഗുണം ഇരട്ടിയ്ക്കും. . ഓറഞ്ച് നീരും ചെറുനാരങ്ങാനീരുമായി ചേര്‍ത്ത് മുഖത്തു പുരട്ടാം. വേണമെങ്കില് അല്‍പം തേനും ചേര്‍ക്കാം. ഓറഞ്ച് തൊലി ഉണക്കിപ്പൊടിച്ച് തൈരിലോ വെള്ളത്തിലോ കലര്‍ത്തി മുഖത്തു പുരട്ടുന്നതും ഗുണം ചെയ്യും.\nനല്ല ശുദ്ധമായ ചന്ദനം പാലില് അരച്ചു മുഖത്തു പുരട്ടി നോക്കൂ. ഇത് അടുപ്പിച്ചു ചെയ്താല് ഗുണം ലഭിയ്ക്കും. രക്തചന്ദനവും പാലും ചേര്‍ത്തു പുരട്ടുന്നത് മുഖത്തെ പാടുകള് നീക്കുന്നതു സഹായിക്കും.\nപുളിയുള്ള തൈരിന് ബ്ലീച്ചിംഗ് ഇഫക്ടുണ്ട്. ഇത് മുഖചര്‍മത്തിന് നിറം നല്‍കാനും സഹായിക്കും ഇതില് അല്‍പം മഞ്ഞള്‍പ്പൊടി ചേര്‍ത്തിളക്കി മുഖത്തു പുരട്ടാം. ഗുണം ലഭിയ്ക്കും.\nപച്ചമഞ്ഞള് പാലില് അരച്ചു ചേര്‍ത്ത് മുഖത്തു പുരട്ടാം. ഇത് മുഖത്തിനു നിറം നല്‍കും. മഞ്ഞള്‍പ്പൊടി തൈരിലോ പാലിലോ ചേര്‍ത്തു പുരട്ടുകയും ചെയ്യാം.\nവെളിച്ചെണ്ണയില് മഞ്ഞള് ചേര്‍ത്തിളക്കി പുരട്ടാം. ഇതും ചര്‍മത്തിനു നിറം നല്‍കും. വെളിച്ചെണ്ണയിലെ മോണോസാച്വറേറ്റ് ഫാറ്റി ആസിഡുകള് ചര്‍മത്തിന് ഏറെ നല്ലതാണ്. ഇത് ചര്‍മത്തിന് വെളുപ്പു നല്‍കാനും നല്ലതാണ്. ഇവ രണ്ടും ചര്‍മത്തിന് വെളുപ്പു നല്‍കാന് നല്ലതാണ്. വെളിച്ചെണ്ണയും നാരങ്ങാനീരും മഞ്ഞള്‍പ്പൊടിയും കലര്‍ത്തിയ മിശ്രിതവും ഏറെ നല്ലതാണ്.\nകടലമാവ് മുഖം വെളുക്കാന് നല്ലതാണ്. ഇതില് അല്‍പം മഞ്ഞള്‍പ്പൊടിയും തൈരും കലര്‍ത്തി മുഖത്തു പുരട്ടാം. ഇതില് അല്‍പം തേനും നാരങ്ങാനീരും കലര്‍ത്തുകയും ചെയ്യാം\nആര്യവേപ്പില അരച്ചതില് തേനും മഞ്ഞള്‍പ്പൊടിയും നാരങ്ങാനീരും കലര്‍ത്തി മുഖത്തു പുരട്ടുന്നത് മുഖത്തിന് നിറം മാത്രമല്ല, മുഖക്കുരു പോലുള്ള പ്രശ്‌നങ്ങള് അകലാനും സഹായിക്കും.ആര്യവേപ്പില അണുബാധകള് തടയാന് ഏറെ നല്ലതാണ്. ഇത് ആയുര്‍വേദത്തില് പല ചര്‍മ പ്രശ്‌നങ്ങള്‍ക്കും ഉപയോഗിയ്ക്കുന്ന മരുന്നുമാണ്.\nFair Skin Home Remedies For All Skin Types\nFair Skin Home Remedies For All Skin Types, Read more to know about,


Wednesday3August 2011 10:31 pm IST\nതിരുവനന്തപുരം: സംസ്ഥാനത്തെ ബസ് യാത്രാ നിരക്ക് കൂട്ടി. മിനിമം ചാര്‍ജ് അഞ്ച് രൂപയായി ഉയര്‍ത്തുന്നതിനുള്ള വിദഗ്ധ സമിതി ശുപാര്‍ശ മന്ത്രിസഭാ യോഗം അംഗീകരിച്ചു. വിദ്യാര്‍ഥികളുടെ യാത്രാ നിരക്കില് മാറ്റമില്ല. മിനിമം ചാര്‍ജ് ആറു രൂപയാക്കണമെന്നും വിദ്യാര്‍ഥികളുടെ യാത്രാനിരക്ക് ഉയര്‍ത്തണമെന്നുമായിരുന്നു ബസ് ഉടമകളുടെ ആവശ്യം. വിദ്യാര്‍ഥികളുടെ യാത്രാ നിരക്ക് വര്‍ധിപ്പിക്കാത്തതില് പ്രതിഷേധിച്ച് സമരം നടത്തുമെന്ന് ബസുടകള് പ്രതികരിച്ചു.ശനിയാഴ്ച മുതല് അനിശ്ചിതകാല സ്വകാര്യബസ് സമരം.ബസ് ഓണേഴ്സ് കോ-ഓര്‍ഡിനേഷന് കമ്മറ്റിയുടെ യോഗത്തിലാണ് തീരുമാനം. ഇപ്പോഴുള്ള നിരക്കുവര്‍ധന കെഎസ്‌ആര്‍ടിസിയെ സഹായിക്കാനാണെന്നാണ് ബസ് ഉടമകള് പറയുന്നത്.\nഓര്‍ഡിനറി, ഫാസ്റ്റ് പാസഞ്ചര് ബസുകളിലെ മിനിമം ചാര്‍ജ് വര്‍ധിപ്പിച്ചതായി ഗതാഗതമന്ത്രി വി.എസ്.ശിവകുമാര് വാര്‍ത്താ സമ്മേളനത്തില് പറഞ്ഞു. ഓര്‍ഡിനറി ബസുകളിലെ മിനിമം ചാര്‍ജ് രണ്ടര കിലോമീറ്ററിന്4രൂപയായിരുന്നത് അഞ്ചു കിലോമീറ്ററിന്5രൂപയാക്കി വര്‍ധിപ്പിച്ചു. ഫാസ്റ്റ് പാസഞ്ചറില് മിനിമം ചാര്‍ജ്5രൂപയായിരുന്നത്7രൂപയാക്കി. ഇതിലും മിനിമം ചാര്‍ജില് യാത്ര ചെയ്യാവുന്ന കിലോമീറ്റര്5ആക്കിയിട്ടുണ്ട്. എന്നാല് കിലോമീറ്റര് നിരക്കുകളില് വര്‍ധന ഉണ്ടായിട്ടില്ല. സൂപ്പര്‍ഫാസ്റ്റ്, എക്സ്പ്രസ് ഉള്‍പ്പെടെയുള്ള മറ്റു ബസ് സര്‍വീസുകളുടെ യാത്രാ നിരക്കുകള് മാറ്റമില്ലാതെ തുടരും. സൂപ്പര്‍ഫാസ്റ്റ് സര്‍വീസില് ആദ്യ 10 കിലോമീറ്ററിന് ഒരു പുതിയ ഫെയര് സ്റ്റേജ് കൂടി നിര്‍ണയിച്ചു. ഇത് 10 രൂപയാക്കിയാണ് നിശ്ചയിച്ചിട്ടുള്ളത്. ചാര്‍ജ് വര്‍ധന ഞായറാഴ്ച അര്‍ധരാത്രി മുതല് നിലവില് വരും.\nവിദ്യാര്‍ഥികളുടെ മിനിമം ചാര്‍ജ് 2.5 കിലോമീറ്ററിന് 50 പൈസ ആയിരുന്നത് വര്‍ധിപ്പിച്ചില്ല. കൂടാതെ കെഎസ്‌ആര്‍ടിസി ലിമിറ്റഡ് സ്റ്റോപ്പ് ഓര്‍ഡിനറി ബസുകളിലും കണ്‍സെഷന് ലഭ്യമാകും. വിദ്യാര്‍ഥികളുടെ യാത്രാ നിരക്കില് 2.5 കിലോമീറ്ററിനു ശേഷം വരുന്ന രണ്ടു ഫെയര് സ്റ്റേജുകള് ഒരുമിപ്പിച്ച് 50 പൈസ ഏര്‍പ്പെടുത്തി. ആദ്യ 2.5 കിലോമീറ്ററിന് 50 പൈസയും തുടര്‍ന്ന് 7.5 കിലോമീറ്റര് വരെ ഒരു രൂപയും 12.5 കിലോമീറ്റര് വരെ 1 രൂപ 50 പൈസയും ചാര്‍ജ് നല്‍കേണ്ടി വരും. വിദ്യാര്‍ഥി സംഘടനകളുമായി ചര്‍ച്ച ചെയ്താണ് ഈ നിരക്ക് ഏര്‍പ്പെടുത്തിയതെന്ന് മന്ത്രി പറഞ്ഞു.\nപുതിയ ചാര്‍ജ് നിലവില് വരുമ്പോള് മിനിമം ചാര്‍ജ് നിലനിര്‍ത്തി അഞ്ചു കിലോമീറ്ററിനു ശേഷമുള്ള ഓരോ ഫെയര് സ്റ്റേജിനും നിലവിലുള്ള നിരക്കനുസരിച്ച് വര്‍ധിക്കും. കിലോമീറ്ററിന് 55 പൈസ നിരക്കിലാണ് വര്‍ധന. ആദ്യ പത്തു കിലോമീറ്ററിന് മിനിമം ചാര്‍ജായ അഞ്ചുരൂപയും തുടര്‍ന്നുള്ള അഞ്ചു കിലോമീറ്ററിന് (കിലോമീറ്റര് 55 പൈസ നിരക്കില്) 2.75 രൂപയും ചേര്‍ത്ത് ആകെ 7.75 രൂപയാകും. നിലവില് 25 പൈസ നാണയം ഇല്ലാത്തതിനാല് ഇത് എട്ടു രൂപയാക്കി നിജപ്പെടുത്തിയിട്ടുണ്ട്. ആകെ നൂറു കിലോമീറ്റര് സഞ്ചരിക്കുമ്പോള് ഓര്‍ഡിനറി ബസിന് 57 രൂപയായിരിക്കും നല്‍കേണ്ടത്. നിലവില് ഇത് 55 രൂപയാണ്. ഡീസല് വില വര്‍ധനവിന്റെ അടിസ്ഥാനത്തിലാണ് ഇപ്പോള് നിരക്കുകള് വര്‍ധിപ്പിച്ചിരിക്കുന്നത്. ഈ വര്‍ധനവില് നിന്നും സര്‍ക്കാര് പിന്നോട്ടു പോകില്ല. നിരക്കു വര്‍ധന സംബന്ധിച്ച് സ്വകാര്യ ബസുടമകളുമായി ചര്‍ച്ച ചെയ്തിട്ടുണ്ട്. സ്വകാര്യ ബസുടമകള്‍ക്ക് ഇതിനോട് യോജിപ്പില്ലെന്നും അവര് സമരത്തിന് തയ്യാറെടുക്കുകയാണെന്നും മാധ്യമപ്രവര്‍ത്തകര് ചൂണ്ടിക്കാട്ടിയപ്പോള് സര്‍ക്കാരിന് ഇതില് കൂടുതലായി ഒന്നും ചെയ്യാനാകില്ലെന്ന് മന്ത്രി വ്യക്തമാക്കി.\nബസ് ചാര്‍ജ് ചൊവ്വാഴ്ച കൂട്ടും\nബസ് ചാര്‍ജ് വര്‍ധന നിലവില് വന്നു; രാജ്യത്തെ ഏറ്റവും ഉയര്‍ന്ന നിരക്ക്\nമിനിമം ചാര്‍ജ് ഏഴുരൂപയാക്കാന് ശുപാര്‍ശ\nബസ്, ഓട്ടോ, ടാക്സി ചാര്‍ജ് കൂട്ടി


വിദ്യാര്‍ത്ഥികളിലെ ആത്മഹത്യാപ്രവണതയെക്കുറിച്ചു പഠിക്കാന് മധ്യപ്രദേശിലെ സഭ - Hrudayavayal\nവിദ്യാര്‍ത്ഥികളിലെ ആത്മഹത്യാപ്രവണതയെക്കുറിച്ചു പഠിക്കാന് മധ്യപ്രദേശിലെ സഭ\nBy administrator on March 12, 2016, 10:41 am Comments Off on വിദ്യാര്‍ത്ഥികളിലെ ആത്മഹത്യാപ്രവണതയെക്കുറിച്ചു പഠിക്കാന് മധ്യപ്രദേശിലെ സഭ\nഭോപ്പാല്: വിദ്യാര്‍ത്ഥികള്‍ക്കിടയില് വര്‍ദ്ധിച്ചു വരുന്ന ആത്മഹത്യയെക്കുറിച്ചു പഠിക്കാന് മദ്ധ്യപ്രദേശിലെ കത്തോലിക്കാ സഭാനേതാക്കള് തയ്യാറെടുക്കുന്നു. ഇതിനായി പ്രശ്‌നപരിഹാരസെല് രൂപീകരിക്കാനും ധാരണയായി. സംസ്ഥാനത്തെ സ്‌കൂള് വിദ്യാര്‍ത്ഥികള്‍ക്കിടയില് ആത്മഹത്യ വര്‍ദ്ധിച്ചുവരുന്ന പശ്ചാത്തലത്തിലാണ് പുതിയ നീക്കം.\nഭീതിജനകമായ അവസ്ഥയാണിതെന്നും പ്രശ്‌നത്തെ ഫലപ്രദമായ രീതിയില് നേരിടണമെന്നും ഭോപ്പാല് അതിരൂപതാ പബ്ലിക് റിലേഷന്‍സ് ഓഫീസര് ഫാദര് മരിയ സ്റ്റീഫന് പറഞ്ഞു. വിദ്യാര്‍ത്ഥികള്‍ക്ക് കൗണ്‍സിലിംഗ് നല്‍കുന്നതിനായി അതിരൂപതയുടെ നേതൃത്വത്തില് വൈദികര്‍ക്കും കന്യാസ്ത്രികള്‍ക്കും പ്രത്യേക പരിശീലനവും നല്‍കി.\nകുട്ടികളുടെ മേല് അദ്ധ്യാപകരും മാതാപിതാക്കളും അമിതസമ്മര്‍ദ്ദം ചെലുത്തരുതെന്ന് മദ്ധ്യപ്രദേശ് മുഖ്യമന്ത്രി ശിവരാജ്‌സിങ് ചൗഹാന് പറഞ്ഞു. ഇത് കൊലപാതകത്തിനു തുല്യമാണ്. പ്രശ്‌നത്തെക്കുറിച്ചു പഠിക്കാന് പുതിയ കമ്മിറ്റിയെ നിയോഗിക്കുമെന്നും അദ്ദേഹം പറഞ്ഞു.\nവിദ്യാര്‍ത്ഥികളിലെ ആത്മഹത്യാപ്രവണതയെക്കുറിച്ചു പഠിക്കാന് മധ്യപ്രദേശിലെ സഭ added by administrator on March 12, 2016, Time: 10:41 am


ഒന്നും രണ്ടുമല്ല, മൊബൈല് നോക്കി ബസ് ഓടിച്ചത് 15 കിലോമീറ്റര്; ഡ്രൈവറിന്റെ ലൈസന്‍സ് തെറിച്ചേക്കും | Bus Driver Using Mobile Phone While Driving In Palakkad\nMar 11, 2020, 02:57 PM IST\nപാലക്കാട് സ്റ്റാന്റില് നിന്ന് ബസ് എടുത്തപ്പോള് മുതല് 15 കിലോമീറ്റര് മാറിയുള്ള ചിതലിയെന്ന സ്ഥലം വരെ ഡ്രൈവര് മൊബൈലില് നോക്കിയാണ് ബസ് ഓടിച്ചതെന്നാണ് റിപ്പോര്‍ട്ട്.\nപാലക്കാട്-തൃശ്ശൂര് റൂട്ടില് വീണ്ടും സ്വകാര്യ ബസ് ഡ്രൈവറുടെ അഭ്യാസ പ്രകടനം. ഏകദേശം 15 കിലോമീറ്റര് ദൂരമാണ് ബസ് ഡ്രൈവര് മൊബൈല് ഫോണില് മെസേജ് അയച്ചുകൊണ്ട് ബസ് ഓടിച്ചത്. വലത് കൈയില് മൊബൈല് ഫോണ് പിടിച്ചും ഇടത് കൈകൊണ്ട് സ്റ്റിയറിങ്ങ് നീയന്ത്രിച്ചും ഗിയര്‍മാറ്റിയുമാണ് അയാള് വാഹനം നിയന്ത്രിച്ചിരുന്നത്.\nപാലക്കാട് നിന്നും തൃശ്ശൂരിലേക്ക് പോകുകയായിരുന്ന സെന്റ് ജോസ് എന്ന സ്വകാര്യ ബസിന്റെ ഡ്രൈവറാണ് അപകടകരമായ ഡ്രൈവിങ്ങ് നടത്തിയത്. പാലക്കാട് സ്റ്റാന്റില് നിന്ന് ബസ് എടുത്തപ്പോള് മുതല് 15 കിലോമീറ്റര് മാറിയുള്ള ചിതലിയെന്ന സ്ഥലം വരെ ഡ്രൈവര് മൊബൈലില് നോക്കിയാണ് ബസ് ഓടിച്ചതെന്നാണ് യാത്രക്കാരന് പറയുന്നത്.\nചൊവ്വാഴ്ചയാണ് ഈ സംഭവം നടക്കുന്നത്. ബസിലെ ഒരു യാത്രക്കാരന് തന്നെയാണ് ഡ്രൈവര് അലക്ഷ്യമായി വാഹനമോടിക്കുന്നത് മൊബൈലില് പകര്‍ത്തിയത്. ഇതേ തുടര്‍ന്ന് വീഡിയോ ദൃശ്യങ്ങള് ഉള്‍പ്പെടെ ആര്‍ടിഒയ്ക്ക് യാത്രക്കാരന് പരാതി നല്‍കിയിട്ടുണ്ടെന്നാണ് റിപ്പോര്‍ട്ട്. ഇതിന്റെ പശ്ചാത്തലത്തില് ഡ്രൈവറിനെതിരേ നടപടിയുണ്ടാകുമെന്നാണ് സൂചന.\nവാഹനമോടിക്കുന്നതിനിടെ മൊബൈല് ഫോണ് ഉപയോഗിക്കുന്നത് ഗുരുതരമായ നിയമലംഘനമാണെന്നാണ് 2019-ലെ കേന്ദ്രമോട്ടോര്‍വാഹനനിയമഭേദഗതിയില് പറയുന്നത്. ഇത് അപകടകരമായ ഡ്രൈവിങ്ങായാണ് പറയുന്നത്. ഇതിന് 2000 രൂപയും സാമൂഹികസേവനവുമാണ് ശിക്ഷ. അതേസമയം, കുറ്റം ആവര്‍ത്തിച്ചാല് 5000 രൂപയും സാമൂഹികസേവനവും.\nബ്ലൂടൂത്ത് വഴിയാണെങ്കില് പോലും ഡ്രൈവിങ്ങിനിടെ മൊബൈല്‍ഫോണ് ഉപയോഗിക്കുന്നത് നിയമവിരുദ്ധമാണ്. കേന്ദ്രഉപരിതലഗതാഗതമന്ത്രാലയത്തിന്റെ മോട്ടോര് വെഹിക്കിള് ഡ്രൈവിങ് റെഗുലേഷനിലാണ് ഈ വ്യവസ്ഥ. വാഹനമോടിക്കുന്നതിനിടെ മൊബൈല് മാത്രമല്ല മറ്റുള്ള ആശയവിനിമയസംവിധാനങ്ങളും ഉപയോഗിക്കാന് പാടില്ലെന്ന് 37-ാം ഭേദഗതിയില് പറയുന്നു.\nപുത്തന്‍തലമുറ വാഹനങ്ങളുമായി മൊബൈല്‍ഫോണ് ബന്ധിപ്പിച്ച് ഉപയോഗിക്കുന്നതും നിയമവിരുദ്ധമാണ്. ഇവയില് സെന്‍ട്രല്‍കണ്‍സോളിലെ ടച്ച് സ്‌ക്രീനിലൂടെ മൊബൈല്‍ഫോണ് നിയന്ത്രിക്കാം. കോള്‍ചെയ്യാനും സ്വീകരിക്കാനും കഴിയും. മൊബൈല്‍ഫോണോ ഹെഡ്‌സെറ്റോ എടുക്കാതെ സംസാരിക്കാം. വാഹനത്തിലെ സ്റ്റീരിയോസംവിധാനം ഇതിനുപയോഗിക്കാം.\nContent Highlights: Bus Driver Use Mobile While Driving In Palakkad\nബസ് ഡ്രൈവര് കാറിനടിയില് മരിച്ചനിലയില്; കൊലപാതകമെന്ന് ബന്ധുക്കള്, സുഹൃത്തുക്കളെ കേന്ദ്രീകരിച്ച് അന്വേഷണം


വന്ദേ ഭാരത് മിഷന്; ജൂണ് അഞ്ച് മുതല് കൂടുതല് വിമാനങ്ങള് കൊച്ചിയിലെത്തും, ഇതുവരെ കൊച്ചി വിമാനത്താവളത്തിലെത്തിയത് പതിനായിരത്തോളം പ്രവാസികള് - BIGNEWSLIVE | Latest Malayalam News\nകൊച്ചി: ലോക്ക്ഡൗണിനെ തുടര്‍ന്ന് വിദേശത്ത് കുടുങ്ങിയവരെ ഇന്ത്യയിലേയ്ക്കെത്തിക്കുന്ന വന്ദേ ഭാരത് ദൗത്യത്തില് ഇതുവരെ കൊച്ചി വിമാനത്താവളത്തിലെത്തിയത് പതിനായിരത്തോളം പ്രവാസികള്. ജൂണ് അഞ്ച് മുതല് കൂടുതല് രാജ്യങ്ങളില് നിന്ന് പ്രവാസികള് കൊച്ചി വിമാനത്താവളത്തിലെത്തും.\nമെയ് ഏഴിന് ആരംഭിച്ച വന്ദേഭാരത് മിഷനിലെ ആദ്യവിമാനം കൊച്ചി പറന്നിറങ്ങിയത് നെടുമ്പാശ്ശേരി വിമാനത്താവളത്തിലായിരുന്നു. തുടര്‍ന്നിങ്ങോട്ട് വിവിധ രാജ്യങ്ങളില് നിന്നായി പതിനായിരത്തോളം പ്രവാസികളാണ് കൊച്ചി വിമാനത്താവളത്തിലെത്തിയത്. ഗള്‍ഫ് രാജ്യങ്ങളില് നിന്നാണ് ഏറ്റവും കൂടുതല് പ്രവാസികള് മടങ്ങിയെത്തിയത്. അമേരിക്ക, ബ്രിട്ടന് എന്നിവക്ക് പുറമേ യൂറോപ്യന് യൂണിയനിലെ വിവിധ രാജ്യങ്ങളില് നിന്നും പ്രവാസികള് കൊച്ചിയില് വിമാനമിറങ്ങി. നൈജീരിയില് നിന്ന് 312 പേരുമായുള്ള എയര്‍പീസ് വിമാനവും കൊച്ചിയിലാണ് പറന്നിറങ്ങിയത്.\nകിഴക്കന് ആഫ്രിക്കന് രാജ്യമായ ജിബൂട്ടിയില് നിന്നുള്ള എയര് ഇന്ത്യാ വിമാനം ജൂണ് അഞ്ചിന് രാത്രി 7.45 ന് കൊച്ചിയിലെത്തും. വിയറ്റ്നാമില് നിന്ന് ജൂണ് ഏഴിനും കെയ്റോയില് നിന്ന് 16 നും യുക്രൈനിലെ കീവില് നിന്ന് 19 നും കൊച്ചിയിലേക്ക് വിമാനമെത്തുന്നുണ്ട്.\nലണ്ടനില് നിന്ന് 22 നും ഫിലിപ്പീന്‍സിലെ സെബുവില് നിന്ന് 23 നും എയര് ഇന്ത്യാ വിമാനങ്ങള് കൊച്ചിയിലെത്തും. മാള്‍ട്ട നിന്ന് എയര് മാള്‍ട്ട ജൂണ് ഒമ്പതിനും ലണ്ടനില് നിന്ന് ബ്രിട്ടീഷ് എയര്‍വേയ്സ് 10 നും കൊച്ചിയിലേക്ക് സര്‍വീസ് നടത്തുന്നുണ്ട്. മാര്‍ച്ച് മുതല് തന്നെ നെടുമ്പാശ്ശേരി അന്താരാഷ്ട്ര വിമാനത്താവളത്തിലെ കാര്‍ഗോ വിഭാഗവും പ്രവര്‍ത്തനനിരതമാണ്. ഇതുവരെ 205 രാജ്യാന്തര കാര്‍ഗോ വിമാനങ്ങളാണ് കൊച്ചിയിലെത്തിയത്. 4644 മെട്രിക് ടണ് കാര്‍ഗോ കയറ്റുമതിയും 224 മെട്രിക് ടണ് കാര്‍ഗോ ഇറക്കുമതിയുമാണ് ഇക്കാലയളവില് ഇവിടെ നടന്നത്.\nTags: Keralakochi airportmore flightsvande bharat mission


ഗതാഗത നിയമലംഘനം; ഒന്നരലക്ഷം പേരുടെ ലൈസന്‍സ് സസ്പെന്‍ഡ് ചെയ്യും - MALABAR FLASH ഗതാഗത നിയമലംഘനം; ഒന്നരലക്ഷം പേരുടെ ലൈസന്‍സ് സസ്പെന്‍ഡ് ചെയ്യും - MALABAR FLASH\nHome > കേരള വാര്‍ത്ത > ഗതാഗത നിയമലംഘനം; ഒന്നരലക്ഷം പേരുടെ ലൈസന്‍സ് സസ്പെന്‍ഡ് ചെയ്യും\nഗതാഗത നിയമലംഘനം; ഒന്നരലക്ഷം പേരുടെ ലൈസന്‍സ് സസ്പെന്‍ഡ് ചെയ്യും\nതിരുവനന്തപുരം: ഗതാഗതനിയമം ലംഘിച്ച ഒന്നരലക്ഷത്തിലധികം പേരുടെ ഡ്രൈവിങ് ലൈസന്‍സ് സസ്പെന്‍ഡ് ചെയ്യും. സുപ്രീംകോടതി നിയോഗിച്ച റോഡ് സുരക്ഷാസമിതിയുടെ നിര്‍ദേശത്തെത്തുടര്‍ന്നാണ് നടപടി.[www.malabarflash.com]\nഗതാഗത നിയമലംഘനങ്ങള്‍ക്ക് പിഴ ഈടാക്കുകയാണ് ഇപ്പോള് ചെയ്യുന്നത്. വാഹനാപകടങ്ങളില് മരണം സംഭവിക്കുന്ന ഘട്ടത്തിലാണ് ലൈസന്‍സ് റദ്ദാക്കുന്ന നടപടിയിലേക്ക് കടക്കാറ്. എന്നാല്, നിയമലംഘനത്തിന് കര്‍ശന നടപടി ആവശ്യമാണെന്നും ലൈസന്‍സ് റദ്ദാക്കണമെന്നും റോഡ് സുരക്ഷാസമിതി നിര്‍ദേശിച്ചിരുന്നു. ഇതിന്റെ അടിസ്ഥാനത്തില് വെള്ളിയാഴ്ച ഗതാഗത സെക്രട്ടറിയുടെ അധ്യക്ഷതയില് ചേര്‍ന്ന യോഗത്തിലാണ് നടപടി കര്‍ശനമാക്കാന് തീരുമാനിച്ചത്. ശനിയാഴ്ച മുതല് നടപടി ആരംഭിക്കും.\nകഴിഞ്ഞ ജനുവരി, ഫെബ്രുവരി, മാര്‍ച്ച് മാസങ്ങളില് സംസ്ഥാനത്ത് റോഡപകട മരണം താരതമ്യേന കുറഞ്ഞിരുന്നു. ഈ പ്രവണത തുടരാന് നടപടി കര്‍ശനമാക്കണമെന്നാണ് നിര്‍ദേശം. ഇതിന്റെ ഭാഗമായി 2016 ഒക്ടോബര് മുതല് ഗതാഗത നിയമലംഘനംനടത്തിയ 1.56 ലക്ഷം പേരുടെ ലൈസന്‍സ് റദ്ദാക്കും. ഇനി നടക്കുന്ന പരിശോധനയില് കുടുങ്ങുന്നവരുടെ ലൈസന്‍സും സസ്പെന്‍ഡ് ചെയ്യും. കുറഞ്ഞത് മൂന്നു മാസത്തേക്കാണ് സസ്പെന്‍ഷന്. സസ്പെന്‍ഡ് ചെയ്ത വിവരം ലൈസന്‍സില് പ്രിന്റ് ചെയ്യും. നിയമലംഘനം ആവര്‍ത്തിച്ചാല് ലൈസന്‍സ് റദ്ദാക്കും.\nമദ്യപിച്ചും ഫോണ് വിളിച്ചുമുള്ള വാഹനമോടിക്കല്, അമിതവേഗം, അശ്രദ്ധമായ ഡ്രൈവിങ് തുടങ്ങിയ നിയമലംഘനങ്ങള്‍ക്ക് ലൈസന്‍സ് റദ്ദാക്കും. ഇന്‍ഷുറന്‍സില്ലാതെ വാഹനമോടിച്ചാല് ഇന്‍ഷുറന്‍സ് എടുത്തശേഷം വാഹനം വിട്ടുനല്‍കിയാല് മതിയെന്നും തീരുമാനമുണ്ട്.\nItem Reviewed: ഗതാഗത നിയമലംഘനം; ഒന്നരലക്ഷം പേരുടെ ലൈസന്‍സ് സസ്പെന്‍ഡ് ചെയ്യും Rating:5Reviewed By: editordesk Malabarflash


ഹാര്‍വാര്‍ഡിനേക്കാള് ശക്തി ഹാര്‍ഡ് വര്‍ക്കിനുണ്ട്; നോട്ട് നിരോധനത്തെ വിമര്‍ശിച്ച അമര്‍ത്യാ സെനിനെ പരിഹസിച്ച് പ്രധാനമന്ത്രി\nWednesday 1st March 2017 11:08pm\nലക്‌നൗ: നോട്ട് നിരോധനത്തെ വിമര്‍ശിച്ച നൊബേല് പുരസ്‌കാര ജേതാവ് അമര്‍ത്യാസെന്നിനെ പരിഹസിച്ച് പ്രധാനമന്ത്രി നരേന്ദ്രമോദി. ഹാര്‍വാര്‍ഡിനേക്കാള് ശക്തിയുള്ളത് ഹാര്‍ഡ് വര്‍ക്കിനാണ് എന്നായിരുന്നു മോദിയുടെ പരിഹാസം.\n‘ ഹാര്‍ഡ് വാര്‍ഡ് യൂണിവേഴ്‌സിറ്റിയില് നിന്നുമുള്ള ആളുകളെ ഉദ്ധരിച്ച് ചിലര് നോട്ട് നിരോധനത്തെ വിമര്‍ശിക്കുകയാണ്. മറുവശത്താകട്ടെ പാവപ്പെട്ടവരുടെ മക്കള് സമ്പദ് വ്യവസ്ഥയെ മെച്ചപ്പെടുത്താന് കഷ്ടപ്പെടുകയാണ്. അതുകൊണ്ട് ഹാര്‍വാര്‍ഡിനേക്കാള് ശക്തിയേറിയതാണ് ഹാര്‍ഡ് വര്‍ക്ക.് ‘ എന്നായിരുന്നു മോദി പറഞ്ഞത്.\nവിശ്വാസം അടിസ്ഥാനമാക്കി കെട്ടിപ്പടുത്ത സമ്പദ് വ്യവസ്ഥയുടെ വേരിനെ തന്നെ ഇല്ലാതാക്കുന്നതായിരുന്നു നോട്ട് നിരോധിക്കല് എന്ന് അമര്‍ത്യാ സെന് പറഞ്ഞിരുന്നു. ഹാര്‍വാര്‍ഡ് യൂണിവേഴ്‌സിറ്റിയിലെ പ്രൊഫസറാണ് ഇദ്ദേഹം.\nAlso Read: കാട്ടു തീ തടഞ്ഞാല് മാത്രം പോര അതിരപ്പിള്ളിയും സംരക്ഷിക്കണം; കാട്ടുതീ തടയുമെന്ന മുഖ്യമന്ത്രിയുടെ പോസ്റ്റില് സോഷ്യല് മീഡിയയുടെ തിരുത്തല്\nജി.ഡി.പി വളര്‍ച്ചാ നിരക്കില് നോട്ട് നിരോധനം ആഭ്യന്തര ഉത്പാദനത്തെ ബാധിച്ചിട്ടില്ലെന്ന് വ്യക്തമായിരുന്നു. ഇതിന്റെ അടിസ്ഥാനത്തിലാണ് മോദി അമര്‍ത്യാ സെനിനെ വിമര്‍ശിച്ചത്.


നിങ്ങള് എവിടുത്തെ ചൗക്കിദാറാണ്; നിങ്ങളുടെ മൂക്കിന് താഴെയല്ലേ ഇതെല്ലാം സംഭവിക്കുന്നത്; മോദിയോട് ഒവൈസി | DoolNews\nന്യൂദല്‍ഹി: ലോക്‌സഭാ തെരഞ്ഞെടുപ്പിന് മുന്നോടിയായി പ്രധാനമന്ത്രി നരേന്ദ്ര മോദി തുടക്കം കുറിച്ച മേം ഭീ ചൗക്കിദാര് കാമ്പയിനെതിരെ രൂക്ഷ പരിഹാസവുമായി എ.ഐ.എം.ഐ.എം അധ്യക്ഷന് അസദുദ്ദീന് ഒവൈസി. ഇന്ത്യയ്ക്ക് വേണ്ടത് ഒരു നല്ല പ്രധാനമന്ത്രിയെയാണെന്നും അല്ലാതെ കാവല്‍ക്കാരനെയല്ലെന്നും പറഞ്ഞായിരുന്നു മോദിക്കെതിരെ അദ്ദേഹം അദ്ദേഹം രൂക്ഷ വിമര്‍ശനം ഉന്നയിച്ചത്.\n“” നിങ്ങളുടെ മൂക്കിന് താഴെയാണ് പത്താന്‍കോട്ട് ആക്രമണവും ഉറി ആക്രമണവും പുല്‍വാമ ഭീകരാക്രമണവുമെല്ലാം നടന്നത്. നിങ്ങള് എന്ത് തരം ചൗക്കിദാറാണ്? ഇന്ത്യയ്ക്ക് വേണ്ടത് സത്യസന്ധനായ ഒരു പ്രധാനമന്ത്രിയെയാണ്. അല്ലാതെ ഒരു കാവല്‍ക്കാരനെയല്ല- ഒവൈസി പറഞ്ഞു.\nപ്രധാനമന്ത്രി എന്തിനാണ് സ്വാമി അസീമാനന്ദയെ ഭയപ്പെടുന്നതെന്നും ഒവൈസി ചോദിച്ചു. “” നിങ്ങള് ഒരു യഥാര്‍ത്ഥ ചൗക്കിദാര് ആണെങ്കില് സംത്‌ഡോത സ്‌ഫോടനക്കേസില് അസീമാനന്ദ അടക്കം നാല് പ്രതികളെ വെറുതെ വിട്ട കോടതി ഉത്തരവിനെതിരെ അപ്പീല് പോകണമെന്നും ഒവൈസി ആവശ്യപ്പെട്ടു.\n“”നിങ്ങള് എന്തിനാണ് അദ്ദേഹത്തെ ഭയക്കുന്നത്. ഒരു കാലത്ത് അദ്ദേഹം ആര്.എസ്.എസിന്റെ ഏറ്റവും അടുത്ത ആളായിരുന്നു ആര്.എസ്.എസ് പ്രത്യയശാസ്ത്രം പിന്തുടര്‍ന്ന് രാജ്യം ഭരിക്കുന്ന പ്രധാനമന്ത്രി ഇന്ത്യയുടെ സംയുക്തമായ ഒരു സംസ്‌ക്കാരത്തെ ദുര്‍ബലപ്പെടുത്തുകയാണെന്നും കുറ്റപ്പെടുത്തി.\n“” നരേന്ദ്രമോദി ഇന്ത്യന് പ്രധാനമന്ത്രിയായി അധികാരമേറ്റെടുത്തതിന് പിന്നാലെ പാര്‍ലമെന്റില് നടത്തിയ ആദ്യപ്രസംഗം എനിക്ക് ഓര്‍മ്മയുണ്ട്. 1200 വര്‍ഷത്തെ പോരാട്ടത്തിന് ശേഷമാണ് നമുക്ക് അധികാരത്തിലെത്താന് ആയതെന്ന് അദ്ദേഹം പറയുന്നുണ്ട്. അന്ന് എന്റെ സമീപം കോണ്‍ഗ്രസിന്റെ ഒരു എം.പിയായിരുന്നു ഇരുന്നത്. മോദി ഇത് എന്താണ് പറയുന്നതെന്ന് അദ്ദേഹം എന്നോട് ചോദിച്ചു. ദല്‍ഹി മുസ്‌ലീം ഭരണാധികാരികള് ഭരിച്ചിരുന്ന കാലത്തെ കുറിച്ചാണ് അദ്ദേഹം ഓര്‍മ്മിപ്പിച്ചതെന്ന് ഞാന് കോണ്‍ഗ്രസ് എം.പിയോട് പറഞ്ഞു.\nആ ഒരൊറ്റ പ്രസംഗത്തിലൂടെ തന്നെ 25-30 വര്‍ഷം ആര്.എസ്.എസ് പ്രത്യയശാസ്ത്രം പിന്തുടര്‍ന്നുപോന്ന ഒരാള് മാത്രമാണ് മോദിയെന്ന് ഞാന് മനസിലാക്കിയിരുന്നു. ആര്.എസ്.എസിന്റെ പുസ്തകങ്ങള് വായിച്ചാല് തന്നെ ഇന്ത്യയുടെ വൈവിധ്യപരമാര്‍ന്ന സംസ്‌ക്കാരത്തിന് എതിരാണ് അവര് എന്ന് നമുക്ക് മനസിലാകുമെന്നും ഒവൈസി പറഞ്ഞു.


Deputy Tahasildar's death:allegations raised against deputy collector | എട്ടിന് പകരം പത്തു മണിക്കൂർ ജോലി ചെയ്ത് വീട്ടിലെത്തി; രാത്രിയിൽ വീണ്ടും ജോലി ചെയ്യാൻ ആവശ്യം; വീണ്ടും ഡ്യൂട്ടിക്കിറങ്ങവേ കുഴഞ്ഞു വീണു മരിച്ചു: കോന്നിയിലെ ഡെപ്യൂട്ടി തഹസിൽദാരുടെ മരണം ഡെപ്യൂട്ടി കലക്ടറുടെ പീഡനം മൂലമെന്ന് ആരോപണം - MarunadanMalayali.com\nMarch 22, 2019 | 10:21 PM IST | Permalink\nപത്തനംതിട്ട: അമിതജോലി ഭാരം മൂലം ഡെപ്യൂട്ടി തഹസിൽദാർ കുഴഞ്ഞു വീണു മരിച്ചു. ഡെപ്യൂട്ടി കലക്ടറുടെ പീഡനം മൂലമെന്ന് ആരോപണം. കോന്നി താലൂക്ക് ഓഫീസിലെ ഡെപ്യൂട്ടി തഹസീൽദാർ ജി ജയകുമാർ (55) ആണ് മരിച്ചത്. നിശ്ചയിച്ചു നൽകിയ ഡ്യുട്ടിസമയം കഴിഞ്ഞും മണിക്കൂറുകൾ ജോലി ചെയ്തു വീട്ടിലെത്തിയ ജയകുമാറിനെ രാത്രിയിൽ വീണ്ടും ജോലിക്ക് അയച്ച് ഡെപ്യൂട്ടി കലക്ടർ ആണ് മരണത്തിന് ഉത്തരവാദിയെന്ന ആരോപണവുമായി വിവിധ സർവീസ് സംഘടനകൾ രംഗത്തു വന്നു. വ്യാഴാഴ്ച തെരഞ്ഞെടുപ്പ് ആന്റി ഡിഫേസ്മെന്റ് സ്‌ക്വാഡിലെ ഡ്യൂട്ടി കഴിഞ്ഞ് രാത്രി ഏഴരയോടെയാണ് കലഞ്ഞൂരിലെ വസതിയിലേക്ക് ജയകുമാർ മടങ്ങിയത്. ഇതിനിടെ വിളിച്ച ഡെപ്യൂട്ടി കലക്ടർ രാത്രിയിൽ പോസ്റ്ററുകൾ നീക്കുന്ന ഡ്യൂട്ടി കൂടി ചെയ്യാൻ ആവശ്യപ്പെട്ടു. ഇലക്ഷൻ കമ്മിഷന്റെ മൊബൈൽ ആപ്പിൽ വന്ന പരാതി പ്രകാരമാണ് ഇത് നീക്കാൻ ആവശ്യപ്പെട്ടത്.\nആപ്പിൽ പരാതി വന്നാൽ വന്നാൽ 100 മിനിറ്റിനകം നീക്കം ചെയ്യണമെന്നാണ് നിർദ്ദേശം. ഹൃദയ സംബന്ധമായ അസുഖമുള്ള ജയകുമാർ ബുദ്ധിമുട്ടുകൾ ഡെപ്യൂട്ടി കലക്ടറെ അറിയിച്ചു. എന്നാൽ, അദ്ദേഹം ഇത് കേൾക്കാതെ നിർബന്ധിതമായി ഡ്യൂട്ടിക്ക് എത്തണമെന്ന് ആവശ്യപ്പെട്ട് പരുഷമായി സംസാരിച്ചതായി സഹജീവനക്കാർ പറയുന്നു. എട്ട് മണിയോടെ ഡ്യൂട്ടിക്കായി വീട്ടിൽ നിന്നും ഇറങ്ങുമ്പോൾ രക്തസമ്മർദം വർധിച്ച് കുഴഞ്ഞു വീണു. തുടർന്ന് പത്തനാപുരത്തെ സ്വകാര്യ ആശുപത്രിയിൽ എത്തിച്ചെങ്കിലും വഴിയിൽ വച്ച് മരിച്ചു.\nഎട്ട് മണിക്കൂറിന് പകരം പത്തു മണിക്കൂർ ഡ്യൂട്ടി ചെയ്ത് മടങ്ങിയ ജയകുമാറിനോട് ഡെപ്യൂട്ടി കലക്ടർ നടത്തിയ പരാമർശങ്ങളാണ് രക്തസമ്മർദം വർധിക്കാൻ കാരണമെന്നും ജീവനക്കാർ ആരോപിക്കുന്നു. തിരുവല്ലയിൽ ആർഡിഒ ആയിരിക്കേ മോശം പെരുമാറ്റത്തിന് തിരുവനന്തപുരം ഐഎൻഡിഎം ട്രെയിനിങ് സെൻട്രലിൽ ആയിരുന്ന ഡെപ്യൂട്ടി കലക്ടർ ഇലക്ഷനോടനുബന്ധിച്ചാണ് വീണ്ടും എത്തിയതെന്ന് പറയപ്പെടുന്നു. ഇതു സംബന്ധിച്ച് താലൂക്ക് ഓഫീസിലെ ജീവനക്കാർ ജില്ലാ കലക്ടറെ നേരിട്ട് കണ്ട് പരാതി നൽകും. മൃതദേഹം കോന്നി, കോഴഞ്ചേരി താലൂക്ക് ഓഫീസുകളിൽ പൊതുദർശനത്തിന് വച്ച ശേഷം കോഴഞ്ചേരി അയിരൂരിലെ കുടുംബവീട്ടിൽ സംസ്‌കരിച്ചു. ഭാര്യ: ഗീത. മക്കൾ: അഖില, അപർണ.


Mor Gregorian Retreat Centre » യഥാർത്ഥത്തിൽ നമുക്ക് ദൈവവിശ്വാസം ഉണ്ടോ ?\nയഥാർത്ഥത്തിൽ നമുക്ക് ദൈവവിശ്വാസം ഉണ്ടോ ?\nWith0Comments, Category:\tChurch News, News Letter,\nദൈവ വിശ്വാസം എന്നത് കൊണ്ട് അർത്ഥമാക്കുന്നത്, ദൈവത്തെ വിശ്വസിക്കുക – അവന്റെ ശക്തിയിൽ വിശ്വസിക്കുക, ആശ്രയിക്കുക എന്നൊക്കെയാണ്. ക്രിസ്ത്യാനികൾ, അഥവാ, ക്രിസ്തുവിന്റെ അനുയായികൾ ആയ നാം, യഥാർത്ഥത്തിൽ ആശ്രയം വച്ചിരിക്കുന്നത് ക്രിസ്തുവിൽ അല്ലാ എന്നത് ഒരു സത്യമാണ്! ആ സത്യം, നാം വ്യക്തമായി തിരിച്ചറിയേണ്ടതുമാണ്!!\nഇന്ന്, നാം ആശ്രയം വച്ചിരിക്കുന്നത്, ക്രിസ്തുവിനെ വിട്ട് മററ് പലതിലുമൊക്കെയാണ്. അതായത്, നമ്മുടെ കരുത്തിലും സാമാന്യ നീതിയിലും ന്യായത്തിലും സമ്പത്തിലും ഒക്കെ.. . കരുത്തിന് അഥവാ ആരോഗ്യത്തിന് കോട്ടം തട്ടി രോഗികൾ ആകുന്ന ഒട്ടുമിക്കവരും വളരെയധികം അസ്വസ്ഥരും നിരാശരും ഒക്കെ ആയി ആകെ തകർന്ന്, തളർന്ന് പോകുന്നതിന് കാരണo മറ്റൊന്നല്ല – അവരുടെ ദൈവം അവരുടെ കരുത്താണ്, അല്ലാതെ ക്രിസ്തു അല്ല എന്നതു തന്നെ. എന്നാൽ ഒന്നോർക്കുക, “ഒരു കരുത്തും ഇല്ലാത്തവനേ ദൈവം കരുത്താകൂ”.\nഇനിയും വേറൊരു പറ്റം ആളുകൾ ആശ്രയം വച്ചിരിക്കുന്നത് തങ്ങൾക്ക് ലഭിക്കേണ്ട നീതിയിലും ന്യായത്തിലും ആയിരിക്കാം. അവ ലംഘിക്കപ്പെടുമ്പോൾ അവർ ആകെ അസ്വസ്ഥരാകുന്നു. പിന്നീട്, അത് ഏത് വിധേനയും നേടിയെടുക്കുവാനുള്ള തത്രപ്പാടിലായിരിക്കും ഇക്കൂട്ടർ. എന്നാൽ, ലഭിക്കേണ്ട ഇടങ്ങളിൽ നിന്ന് നീതി അവർക്ക് ലഭിച്ചു എന്ന് വരികയില്ല. അതോടെ അവർ ആകെ മുറിവേററവരും നിരാശരും ദുഃഖിതരും വെറുപ്പുള്ളവരും ഒക്കെയായി മാറുന്നത് കാണുവാൻ സാദ്ധിക്കും.\nനാം ഓർക്കേണ്ടത് ഇതുമാത്രം, നീതിയും ന്യായവും ലഭിക്കേണ്ട ഇടങ്ങളിൽ നിന്ന് അത് ലഭിക്കാതെയും തനിക്കുണ്ടായിരുന്ന മെയ്കരുത്ത് അടിച്ച് തകർക്കപ്പെട്ട ശേഷം കുരിശിക്കപ്പെടുകയും ചെയ്ത ഒരു ദൈവത്തെയാണ് സഭ നമുക്ക് പരിചയപ്പെടുത്തുന്നത്. അങ്ങനെയെങ്കിൽ, ക്രിസ്ത്യാനികൾ ആയ നമുക്കും അവയൊന്നും ലഭിക്കുവാൻ യാതൊരു സാദ്ധ്യതയും ഇല്ല. ഈ യാഥാർത്ഥ്യമാണ് നാം ആഴത്തിൽ ഉൾക്കൊള്ളേണ്ടേത്.\nചുരുക്കം ഇതാണ് – മെയ്കരുത്തിലോ നീതിയിലോ ന്യായത്തിലോ മറ്റൊന്നിലുമോ ആശ്രയിക്കാതെ പിതാവിൽ മാത്രം ആശ്രയിച്ചവനെ നമുക്കും ആശ്രയിക്കാം. യേശു എന്റെ രക്ഷകനാണ്, അവനാണ് എന്റെ പ്രശ്ന പരിഹാരകൻ എന്ന ബോദ്ധ്യത്തോടെ ക്രിസ്തുവിനു വേണ്ടി നിലകൊണ്ട്, ക്രിസ്തുവിനെ, അവന്റെ ശക്തിയെ, ആഴത്തിൽ വിശ്വസിക്കുന്ന – ആശ്രയിക്കുന്ന യഥാർത്‌ഥ ക്രിസ്ത്യാനികൾ ആയി മാറാം. ദൈവിക കരുണയിൽ വിശ്വാസമർപ്പിച്ച് കൃപാസനത്തിലേക്ക് ദൃഷ്ടി ഉയർത്താം.\nകുരിശിൽ മരിച്ച് മൂന്നാം ദിവസം ഉയിർത്ത ക്രിസ്തു ദൈവമായ നമുക്കും, അതേ ഉയിർത്തെഴുന്നേല്പ് നിശ്ചയമായും പ്രതീക്ഷിക്കാം. അതിനായ് ,ആ മൂന്ന് ദിവസത്തിനായ് നമുക്ക് കാത്തിരിക്കാം… വിശ്വാസത്തോടെ… ക്ഷമയോടെ…പ്രാർത്ഥനയോടെ\nPrayer for Church→


മസ്കറ്റ് - വിക്കിപീഡിയ\n(മസ്ക്കറ്റ് എന്ന താളിൽ നിന്നും തിരിച്ചുവിട്ടതു പ്രകാരം)\nFlag ഔദ്യോഗിക ചിഹ്നം മസ്കറ്റ്\nഖാബൂസ് ബിൻ സയീദ് അൽ സയീദ്\n3,500 കി.മീ.2(1,400 ച മൈ)\nUTC+4 (ഒമാൻ സ്റ്റാൻഡേർഡ് സമയം)\nഒമാന്റെ തലസ്ഥാനവും ഒമാനിലെ ഏറ്റവും വലിയ നഗരവുമാണ് മസ്കറ്റ്. മസ്കറ്റ് എന്നു പേരുള്ള ഗവർണറേറ്റിലാണ് നഗരത്തിന്റെ സ്ഥാനം. പശ്ചിമേഷ്യയിലെ ഏറ്റവും പ്രാചീനമായ നഗരങ്ങളിലൊന്നാണ് മസ്കറ്റ്. എ.ഡി. രണ്ടാം നൂറ്റാണ്ടുമുതൽ തന്നെ അവർ ഗ്രീസുമായി വ്യാപാരം നടത്തിയിരുന്നു. ഇന്നും വ്യാപാരം തന്നെയാണ് മസ്കറ്റിന്റെ സമ്പദ്ഘടനയുടെ നട്ടെല്ല്. ഈന്തപ്പഴം, മുത്ത്, മീൻ, കരകൗശലവസ്തുക്കൾ, സുഗന്ധദ്രവ്യങ്ങൾ എന്നിവയാണ് പരമ്പരാഗത കയറ്റുമതി സാധനങ്ങൾ. ഒമാനിൽ എണ്ണ കണ്ടെത്തിയതോടെ മസ്കറ്റ് നഗരം കൂടുതൽ വളർച്ച കൈവരിക്കാൻ തുടങ്ങി. മിനാ ഖാബൂസ് അഥവാ മത്രാ തുറമുഖം മസ്കറ്റിന്റെ വ്യാപാര സിരാകേന്ദ്രം മാത്രമല്ല പേർഷ്യൻ ഗൾഫിനും ഇന്ത്യൻ ഉപഭൂഖണ്ഡത്തിനുമിടയ്ക്കുള്ള ഏറ്റവും പ്രധാനപ്പെട്ട വ്യാപാരകേന്ദ്രം കൂടിയാണ്. മത്ര തുറമുഖം ഇപ്പോൾ സഞ്ചാരികൾക്കായുള്ള ആഡംഭരക്കപ്പലുകൾക്ക് മാത്രമായി നിലനിറുത്തിക്കൊണ്ട്, ചരക്കുകപ്പലുകളെ പൂർണമായും സോഹാർ നഗരത്തിലെ പുതിയ തുറമുഖത്തെയ്ക്ക് മാറ്റിയിട്ടുണ്ട്.\nമസ്കറ്റ് അന്താരാഷ്ട്ര വിമാനത്താവളം സീബ് എന്ന സ്ഥലത്ത് സ്ഥിതി ചെയ്യുന്നു. മസ്കറ്റ് നഗരത്തിൽ നിന്നും ഏകദേശം 30 കിലോമീറ്റർ ദൂരത്തിലാണ് അന്താരാഷ്ട്രവിമാനത്താവളത്തിന്റെ സ്ഥാനം. തീവണ്ടി ഗതാഗതമില്ലാത്ത ഒമാനിൽ മികച്ച റോഡ് ശൃംഖലയുണ്ട്. പൊതുഗതാഗത സംവിധാനവുമുണ്ട്. മവസലാത് എന്ന പേരിൽ 2015 ൽ പുനർനാമകരണം ചെയ്യപ്പെട്ട ഒ.എൻ.ടി.സി. ബസ്സുകൾ ഇപ്പോൾ മസ്കറ്റ് നഗരത്തിൽ വളരെ നല്ല ഗതാഗത ശൃംഖല ഒരുക്കിയിട്ടുണ്ട്.\nഎണ്ണപര്യവേക്ഷണവും, മറ്റും പെട്രോളിയം ഡെവലപ്മെന്റ് ഒമാൻ  എന്ന പേരിലറിയപ്പെടുന്ന അർദ്ധസർക്കാർ സ്ഥാപനമാണു പ്രധാനമായും കൈകാര്യം ചെയ്യുന്നത്. എന്നാൽ ഒമാൻ ഓയിൽ കമ്പനി, ഓക്സിഡെൻഷ്യൽ, ബ്രിട്ടീഷ് പെട്രോളിയം എന്നിവയും ചെറിയശതമാനം എണ്ണപര്യവേക്ഷണത്തിൽ ഏർപ്പെട്ടിരിക്കുന്നു. വിതരണക്കമ്പനികളിൽ ഏറ്റവും വലിയ ശൃംഖലയുമായി അൽ-മഹ എന്ന കമ്പനിയും, ഷെൽ, ഒമാൻ ഓയിൽ, എന്നിവയും പ്രവർത്തിക്കുന്നു. ഈയിടെ പുതിയതായി രൂപം കൊണ്ട തമ്മുസ് ഒമാൻ പെട്രോളിയം കമ്പനിയും വിതരണശൃംഖലയുമായി എത്താൻ തയ്യാറെടുക്കുന്നു.\n"https://ml.wikipedia.org/w/index.php?title=മസ്കറ്റ്&oldid=2429353" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 19:52, 14 നവംബർ 2016.


സംസ്ഥാനത്തു കൂടുതൽ ഇളവുകൾ ,സ്കൂളുകളുടെ പ്രവര്‍ത്തനം സംബന്ധിച്ച പുതുക്കിയ മാര്‍ഗരേഖ ഇന്ന് പുറത്തിറക്കും - India Vision Media\nസ്‌കൂള് ശുചീകരണം, അണുനശീകരണം എന്നിവ ഇന്നത്തെ ഉദ്യോഗസ്ഥ യോഗം വിലയിരുത്തും. ഹയര്‍സെക്കണ്ടറിയില് ഇനിയും 25 ശതമാനം പാഠഭാഗങ്ങള് പഠിപ്പിച്ച് തീരാനുണ്ട്. തിങ്കള് മുതല് ബാച്ചുകള് അടിസ്ഥാനമാക്കി ഉച്ചവരെയാകും9വരെയുള്ള ക്ലാസുകള്.\nതിരുവനന്തപുരം | സംസ്ഥാനത്തെ സ്കൂളുകളുടെ പ്രവര്‍ത്തനം സംബന്ധിച്ച പുതുക്കിയ മാര്‍ഗരേഖ ഇന്ന് പുറത്തിറക്കും. എല്ലാ ക്ലാസുകളും വൈകുന്നേരം വരെയാക്കുന്നത് അടക്കമുള്ള വിവരങ്ങള് മാര്‍ഗരേഖയിലുണ്ടാകും. ഒന്നു മുതല് ഒന്‍പത് വരെയുള്ള ക്ലാസുകള് നാളെ പുനരാരംഭിക്കും. പകുതി കുട്ടികൾ മാത്രം ക്ലാസിൽ എത്തുന്ന തരത്തിൽ ഉച്ച വരെയാകും നാളെ മുതല് സ്കൂളുകള് പ്രവര്‍ത്തിക്കുക. ക്ലാസ് വൈകുന്നേരം വരെ നീട്ടുന്നത് കൂടിയാലോചനകൾക്ക് ശേഷം തീരുമാനിക്കും. ക്ലാസുകളുടെ ക്രമീകരണവും നടത്തിപ്പും സംബന്ധിച്ച കാര്യങ്ങള് ചര്‍ച്ച ചെയ്യുന്നതിന് വേണ്ടി വകുപ്പുതല യോഗം ചേര്‍ന്നിരുന്നു. ചൊവ്വാഴ്ച അധ്യാപക സംഘടനകളുമായും ചർച്ച നടത്തും. എല്ലാ തയ്യാറെടുപ്പുകളും പൂർത്തിയാക്കിയ ശേഷമേ സ്കൂളുകള് പൂര്‍ണ തോതില് പ്രവര്‍ത്തിക്കൂ. സ്കൂളിലെത്താന് പറ്റാത്ത വിദ്യാര്‍ഥികള്‍ക്കായി ഓൺലൈൻ ക്‌ളാസ് ശക്തിപ്പെടുത്തും. അധ്യയന വര്‍ഷം നീട്ടാതെ പാഠഭാഗങ്ങള് പൂര്‍ത്തിയാക്കുകയാണ് ലക്ഷ്യം. കൃത്യസമയത്ത് തന്നെ പരീക്ഷകള് നടത്തുമെന്നും മന്ത്രി അറിയിച്ചു.\nസംസ്ഥാനത്ത് 1 മുതല്9വരെയുള്ള ക്ലാസുകള് നാളെ തുടങ്ങാനിരിക്കെ വിദ്യാഭ്യാസമന്ത്രി വി ശിവന്‍കുട്ടി വിളിച്ച ഉന്നതതല യോഗം ഇന്ന് ചേരും. സ്‌കൂളുകള് വീണ്ടും സാധാരണ നിലയിലേക്ക് മാറുന്നതിന്റെ ഭാഗമായുള്ള സംവിധാനങ്ങളുടെ പുരോഗതി യോഗത്തില് വിലയിരുത്തും. ഇതിന്റെ തുടര്‍ച്ചയായി അധ്യാപക സംഘടനകളുമായി വിദ്യാഭ്യാസ മന്ത്രി നടത്തുന്ന ചര്‍ച്ച ചൊവ്വാഴ്ച നടക്കും.പാഠഭാഗങ്ങള് പൂര്‍ത്തീകരിക്കേണ്ടതിനാല് അധിക സമയം അനുവദിക്കുന്നതില് തീരുമാനമുണ്ടാകും. സ്‌കൂള് ശുചീകരണം, അണുനശീകരണം എന്നിവ ഇന്നത്തെ ഉദ്യോഗസ്ഥ യോഗം വിലയിരുത്തും. ഹയര്‍സെക്കണ്ടറിയില് ഇനിയും 25 ശതമാനം പാഠഭാഗങ്ങള് പഠിപ്പിച്ച് തീരാനുണ്ട്. തിങ്കള് മുതല് ബാച്ചുകള് അടിസ്ഥാനമാക്കി ഉച്ചവരെയാകും9വരെയുള്ള ക്ലാസുകള്.\nഅതേസമയം സംസ്ഥാനത്ത് കൊവിഡ് വ്യാപനം കുറഞ്ഞതോടെ കാര്യങ്ങൾ അതിവേഗം പൂർവ്വസ്ഥിതിയിലെത്തുകയാണ്. നിയന്ത്രണങ്ങളിൽ പലതും ഒഴിവാക്കിയതോടെ കേരളം പൂർണ തോതിൽ തുറക്കപ്പെടുകയാണ്. കഴിഞ്ഞ ആഴ്ചകളിൽ നിലനിന്നിരുന്ന വാരാന്ത്യ നിയന്ത്രണം കൂടി ഒഴിവാക്കിയതോടെ ടൂറിസം കേന്ദ്രങ്ങളും ബീച്ചുകളുമടക്കം വീണ്ടും സജീവമാകും. കൊവിഡ് മൂന്നാം തരംഗത്തിൽ നിയന്ത്രണമില്ലാത്ത ആദ്യ ഞായറാഴ്ചയാണ് ഇന്ന്. കഴിഞ്ഞ ദിവസം ചേർന്ന കൊവി‍ഡ് അവലോകനയോഗമാണ് വാരാന്ത്യ നിയന്ത്രണം ഒഴിവാക്കാൻ തീരുമാനിച്ചത്. തിങ്കളാഴ്ച്ച അംഗൻവാടികൾ മുതൽ സ്കൂളുകൾ വരെ തുറക്കുന്നതും ഉത്സവങ്ങൾക്ക് കൂടുതൽ പേരെ അനുവദിച്ചതും കേസുകൾ പെട്ടെന്ന് കുറയുന്ന പശ്ചാത്തലത്തിലാണ്. സംസ്ഥാനത്തെ ടുറിസം മേഖലക്കും കൂടുതൽ ഇളവുകൾ ഉണ്ടാകും .


Woman who got her dead dog’s paw prints tattooed on her breasts worries it’s made her undateable | അവൾക്ക് ആ സ്നേഹം നിയന്ത്രിക്കാനായില്ല; അവന്റെ കാൽ‌പ്പാദങ്ങൾ നെഞ്ചത്ത് വച്ചു... ആകെ പെട്ടു! - Malayalam Oneindia\n9 min ago തദ്ദേശ തിരഞ്ഞെടുപ്പ്: ലഹരി കടത്തും വിൽപ്പനയും തടയാൻ സ്പെഷ്യൽ ഡ്രൈവ്\nPublished: November42017, 13:09 [IST]\nവളർത്തു നായയുടെ അമിത വാത്സല്ല്യം യുവതിക്ക് വിനയായി. ആദൽ സ്മിത്ത് എന്ന് പതിനെട്ട്കാരിയാണ് ഇപ്പോൾ പെട്ടിരിക്കുന്നത്. വളർത്തു നായയായ മാക്സിനെ ഏറെ ഇഷ്ടമായിരുന്നു. അതുകൊണ്ട് തന്നെ കാൽപ്പാദങ്ങളുടെ ചിത്രം ആദൽ സ്മിത്തിന്റെ നെഞ്ചത്ത് പതിപ്പിച്ചു. 2007ലാണ് ആദല് തന്റെ മാറിടത്തില് ടാറ്റൂ ചെയ്തത്. ഇതിനു ശേഷം അഭിമാത്തോടെയാണ് ആദൽ സ്മിത്ത് ജീവിച്ചത്.\nഅഭിമാനത്തോടെ ആ ടാറ്റുവുമണിഞ്ഞ് കോളേജിലെത്തിയപ്പോള് ആദ്യമൊക്കെ എല്ലാവരും അവളെ പ്രശംസിച്ചു. വളര്‍ത്തുനായയോടുള്ള അവളുടെ സ്‌നേഹത്തെ വാനോളം പുകഴ്ത്തി. എന്നാൽ പിന്നീട് കാര്യങ്ങളൊക്കെ മാഞ്ഞു മറിയുകയായിരുന്നു. പത്ത് വര്‍ഷത്തിനിപ്പുറം ആദല് പറയുന്നു ജീവിതത്തില് അവള് ചെയ്ത ഏറ്റവും വലിയ മണ്ടത്തരമായിരുന്നു ആ തീരുമാനമെന്ന്. അതിനുള്ള കാരണം...\nഎല്ലാവർക്കും പറയാനുള്ളത് മാറിടത്തെകുറിച്ച് മാത്രം\nകോളേജിലെത്തിയ അവളോട് എല്ലാവർക്കും റയാനുണ്ടായിരുന്നത് അവളുടെ മാറിടത്തെക്കുറിച്ച് മാത്രമായി.\nപരിഹാസങ്ങൾ കൂടി വന്നു\nനായയുടെ കാൽപ്പാദങ്ങൾ ടാര്റു ചെയ്തതുമായി ബന്ധപ്പെട്ട് പരിഹാസങ്ങളും ദിവസങ്ങൾ കവിയുമ്പോറും കൂടി കൂടി വരികയായിരുന്നു.\nഇപ്പോള് കഴുത്തറ്റം വരെ മൂടിയ വേഷങ്ങള് ധരിച്ചാണ് ആദലിന്റെ നടപ്പ്. ആ ടാറ്റൂ തന്റെ ആത്മവിശ്വാസം പോലും തകര്‍ത്തുകളഞ്ഞെന്നാണ് ആദല് പറയുന്നത്.\nലേസർ ചികിത്സ ഉപയോഗിച്ച് ടറ്റു മായ്ച്ചു കളായാനുള്ള തയ്യാറെടുപ്പിലാണ് ആദൽ. പതിനെട്ട് മാസത്തോളം ഇതിന്റെ ചികിത്സയ്ക്കായി വേണ്ടി വരും.\nഎല്ലാം സ്നേഹക്കൂടുതൽ കൊണ്ട്\nമാക്‌സിനോടുള്ള സ്‌നേഹക്കൂടുതലു കൊണ്ടാണ് ഞാനന്ന് അങ്ങനെ ചെയ്തത്. പക്ഷേ, ഇപ്പോഴാ ടാറ്റൂ കാണുമ്പോള് ഞാനെന്ത് മണ്ടത്തരമാണ് കാണിച്ചത് എന്ന് മാത്രമാണ് മനസിലേക്ക് ഓടി വരികയെന്ന് ആദൽ പറയുന്നു.\nആദലിനെ പ്രേമിക്കാന് അതിനു ശേഷം ആരും മുന്നോട്ട് വന്നില്ലെന്നതാണ് ഏറ്റവും പ്രധാനപ്പെട്ട കാര്യം. ഇതാണ് ആദലിനെ ഏറ്റവും സങ്കടപ്പെടുത്തുന്ന കാര്യം.\nരോഗലക്ഷണം ഇല്ലാത്തവരെയും കണ്ടുപിടിക്കും... ഒരൊറ്റ മാര്‍ഗം മാത്രം, കേട്ടാല് ഞെട്ടും, ശ്വസന കഴിവ്!!\ndog tattoo uk woman student നായ ടാറ്റൂ യുകെ യുവതി വിദ്യാർത്ഥി\nNewfoundland Max had just turned eight which is the average life expectancy for his breed, and Adele wantedapermanent reminder of her furry friend, ready for when the inevitable happened.


Anarkali Marikar's latest photoshoot for actress Roshna's RR Makeovers\nആനന്ദം എന്ന ചിത്രത്തിലൂടെ അഭിനയരംഗത്തേക്ക് കടന്നുവന്ന് ചുരുങ്ങിയ നാളുകൾ കൊണ്ട് ചുരുക്കം ചില ചിത്രങ്ങളിലൂടെ സിനിമയിൽ തന്റേതായ സ്ഥാനം നേടിയ താരമാണ് അനാർക്കലി മരക്കാർ. താരം തിരഞ്ഞെടുക്കുന്ന ശക്തമായ കഥാപാത്രങ്ങളിലൂടെ ആണ് താരം വളർന്നുവന്നത്. ഏതു സ്ഥലത്തും തന്റെ അഭിപ്രായം മുഖം നോക്കാതെ തുറന്നു പറയുന്ന അനാർക്കലിയുടെ അഭിമുഖങ്ങൾ എല്ലാം തന്നെ ശ്രദ്ധ നേടാറുണ്ട്. സ്റ്റൈലിഷ് ലുക്കിൽ പ്രേക്ഷകർക്ക് മുന്നിൽ എന്നുമെത്താറുണ്ട് താരം.\nഇപ്പോൾ സ്റ്റൈലിഷ് ലുക്കിൽ എത്തിയ താരത്തിന്റെ ചിത്രങ്ങളാണ് സോഷ്യൽ മീഡിയ കീഴടക്കുന്നത്. RR മേക്കോവർസ് വേണ്ടി അനാർക്കലിയുടെ സ്റ്റൈലിഷും ഗ്ലാമറസുമായിട്ടുള്ള ചിത്രങ്ങൾ പകർത്തിയിരിക്കുന്നത് പെപ്പെറോൺസിനോ ഫോട്ടോഗ്രാഫിക്ക് വേണ്ടി അരുൺ മാനുവലും ബെൻ ജോസഫുമാണ്. നടി റോഷ്‌നയാണ് മേക്കപ്പ് നിർവഹിച്ചിരിക്കുന്നത്. റോഷ്‌നയുടെ ഉടമസ്ഥതയിലുള്ള മേക്കപ്പ് & സ്റ്റൈലിംഗ് സംരംഭമാണ് RR മേക്കോവർസ്.\nAnarkali Marikar's latest photoshoot for actress Roshna's RR Makeovers ഗ്ലാമറസ് & സ്റ്റൈലിഷ് ലുക്കിൽ അനാർക്കലി മരിക്കാർ; മേക്കപ്പ് നടി റോഷ്‌ന; ചിത്രങ്ങൾ കാണാം\nPrevious Articleതാരസുന്ദരിമാർ തോറ്റു പോകുന്ന ഭംഗിയിൽ നീരജിന്റെ ഭാര്യ!\nNext Article ഓസ്‌കാറിന്റെ പ്രാഥമിക ഘട്ടത്തിൽ നോമിനേഷന് യോഗ്യത നേടി ‘സൂരറായി പോട്രു’; 366 മത്സരചിത്രങ്ങളിൽ ഒന്ന്\nമാലിദ്വീപിൽ വെക്കേഷൻ ആഘോഷിച്ച് സാനിയ ഇയ്യപ്പനും മേക്കപ്പ് ആർട്ടിസ്റ്റ് സാംസൺ ലേയും; ഫോട്ടോസ്\nയവന കഥയിലെ നായികയെ പോലെ മനോഹരിയായി നിത്യ മേനോൻ; ഫോട്ടോസ്


കനല്: ജീവിതചിത്രം കോറിയിട്ട അടുക്കളകള്\nജീവിതചിത്രം കോറിയിട്ട അടുക്കളകള്\nഅടുക്കളയില് ഓരോ ദിവസവും ഓരോ ജീവിതമാണുണ്ടാകുക. അടുക്കളയിലെ ചുമര്‍പാടുകളില് അധിവസിക്കുന്നവരുടെ ജീവിതചിത്രങ്ങള് കോറിയിട്ടുണ്ടാകും. അതു കൊണ്ടുതന്നെ അടുക്കള സൂക്ഷ്മമായി നിരീക്ഷിച്ചാല് അവിടത്തെ ജീവിതം മനസ്സിലാക്കാന് കഴിയും. ഓരോ അടുക്കളയ്ക്കും ഓരോ നിറമാണ്. ഓരോ അടുക്കളയില്‍നിന്നും ഉണ്ടാകുന്ന വിഭവങ്ങള് വ്യത്യസ്ത രുചിഭേദങ്ങളായിരിക്കും. അതായത് ഓരോ അടുക്കളയിലെയും ചോറിനും കഞ്ഞിക്കും കറിക്കും വറവിനും ദോശക്കും പുട്ടിനും ഉപ്പുമാവിനും വ്യത്യസ്ത രുചിയായിരിക്കും. ചേരുവകള് ഒന്നായാലും രുചിമാറും.\nയന്ത്രങ്ങളില്‍നിന്ന് ഉണ്ടാക്കുന്നതുപോലെ അടുപ്പിലെ വേവുഭക്ഷണങ്ങള്, ഒരേ വലിപ്പത്തില്, ഒരേ അളവില്, ഒരേ തൂക്കത്തില് അടുക്കളയില് ഉണ്ടാക്കാന് കഴിയില്ല. അടുക്കളയില് ഉണ്ടാകുന്ന വിഭവങ്ങളുടെ രുചി ഓരോ നേരവും മാറുന്നു. എല്ലാ ദിവസവും ഒരേ തരത്തിലുള്ള വിഭവങ്ങള് അടുക്കളയില്‍നിന്ന് ഉണ്ടാകില്ല. ഒരു ദിവസം കഞ്ഞിയാണെങ്കില് മറ്റൊരു ദിവസം ചോറായിരിക്കും. ചോറിന് കറി വ്യത്യസ്തമാകാം. ചിലപ്പോള് വറവുണ്ടാകും. പപ്പടം പൊരിക്കും. കൊണ്ടാട്ടവും തൈരും മോരും ഉണ്ടാകാം. പൊരിച്ചതും ഉണ്ടാകാം. അടുക്കളയിലെ കാര്യങ്ങള് ആര്‍ക്കും ഒന്നും പറയാന് കഴിയില്ല. അത് മാറിമറിഞ്ഞുവരും. ബിരിയാണിയും നെയ്ച്ചോറും പോത്തിറച്ചിയും കോഴിക്കറിയും പാല്‍പ്പായസവും അടപ്രഥമനും സാമ്പാറും അവിയലും കൂട്ടുകറിയും പുളിശ്ശേരിയും ചട്ടിണിയും അങ്ങനെ... അങ്ങനെ. ചിലപ്പോള് കറിയുണ്ടാകില്ല, തോരനുണ്ടാകില്ല. പപ്പടമുണ്ടാകില്ല. ചോറുണ്ടാകില്ല, പൊരിച്ചതുണ്ടാകില്ല. ഒന്നും ഉണ്ടാകില്ല. പട്ടിണിയായിരിക്കും. ഒരു നേരം ആഹാരം ഉണ്ടാകാം; രണ്ടുനേരമാകാം. മൂന്നുനേരമാകാം. അതും പറയാന് കഴിയില്ല. ജീവിതത്തിന്റെ പ്രതിഫലനം അടുക്കളയിലാണ് കാണാന് കഴിയുക. അതുകൊണ്ടാണ് അടുക്കള വിഭവങ്ങള് ഓരോ ദിവസവും വ്യത്യസ്തമാകുന്നതും വ്യത്യസ്ത രുചിയാകുന്നതും. വ്യത്യസ്ത നിറങ്ങളുടെ സമ്മിശ്രമാണ് ഓരോ അടുക്കളയും. കറിക്കൂട്ടുകളില് പല നിറങ്ങള്. അതുകൊണ്ടാണ് അടുക്കളക്കാരികള് ചിത്രകാരികളാണെന്നു പറയുന്നത്. പല നിറങ്ങളിലുള്ള നിറക്കൂട്ടുകള് അവര് ഉപയോഗിക്കുന്നു. ഇതൊക്കെ അടുക്കളയില് കയറി ഭക്ഷണം കഴിക്കുന്നവര്‍ക്ക് അറിയാം. പല അടുക്കളയില്‍നിന്ന് ഭക്ഷണം കഴിച്ചവര്‍ക്ക് ഓരോ അടുക്കളയുടെയും രുചിയറിയാം. പൊട്ടിച്ചിരികള് അടുക്കളയില്‍നിന്ന് കേള്‍ക്കാന് കഴിയില്ല. അടുക്കള എപ്പോഴും തിരക്കിന്റേതാണ്, ധൃതിയുടേതാണ്. വേഗതയോടെ ഭക്ഷണമുണ്ടാക്കിയാലേ നേരത്തിന് കഴിക്കാന് കഴിയൂ. അതുകൊണ്ടാണ് അടുക്കളയില് സംസാരങ്ങള് കുറവാകുന്നത്. പൊട്ടിച്ചിരികളും സംസാരങ്ങളും കുറവാകുന്നത്. പാത്രങ്ങളുടെ ഒച്ചയും ചീനച്ചട്ടിയുടെ സീല്‍ക്കാരവും മണവും വറുക്കലും പൊരിക്കലും കേള്‍ക്കാം. എല്ലാം കൃത്യതയോടെ ആയിരിക്കണം. ശ്രദ്ധ പാളിയാല് രുചി തെറ്റും. മനസ്സും ശരീരവും കണ്ണും കാതും ഒരേ ദിശയില് വച്ചാല് മാത്രമേ നല്ല ഭക്ഷണം ഉണ്ടാക്കാന് കഴിയൂ. കറിക്ക് ഉപ്പ് കൂടിയാല്, ചോറ് വാര്‍ക്കുന്ന സമയം തെറ്റിയാല്, വെള്ളം അധികമായാല്, വെളിച്ചെണ്ണ ഏറിയാല്, മുളക് കൂടിയാല്, പഞ്ചസാര ഇല്ലാതായാല്, പുളി ഉപയോഗിക്കാതിരുന്നാല്, കടുക് അധികമായാല്, കറിയുടെയും ചോറിന്റെയും വറവിന്റെയും ഉപ്പേരിയുടെയും രുചി തെറ്റും. പിന്നെ, വായില് വയ്ക്കാന് കൊള്ളില്ല. വായില് വയ്ക്കാന് കഴിയാത്ത ഭക്ഷണങ്ങള് ആരും തിന്നില്ല.\nവയറ് നിറയാതിരുന്നാല് ജീവിതത്തിന്റെ ഗതി തെറ്റും. മനസ്സും മാറും. ദിശ മാറും, പട്ടിണിയാകും. സങ്കടങ്ങള് പറയുന്നത് എപ്പോഴും അടുക്കളയില് വച്ചാണ്. ജീവിതത്തിന്റെ വറചട്ടി അടുക്കളയിലാണ് സൂക്ഷിച്ചിരിക്കുന്നത്. അതിന്റെ മുന്നില് ഇരുന്ന്, കത്താത്ത അടുപ്പിന് സാക്ഷിയായി ജീവിതം പറയുന്നു. അത് കരച്ചിലിന്റെ, വിശപ്പിന്റെ, നിലവിളിയുടെ, ആധിയുടെ, വയറ് നിറയാത്തതിന്റെ മക്കളുടെ, മാതാപിതാക്കളുടെ, ഭര്‍ത്താക്കന്മാരുടെ, പെണ്‍മക്കളുടെ, കെട്ടിയോന് ഉപേക്ഷിച്ചതിന്റെ സങ്കടങ്ങളുടെ വചനങ്ങളാകുന്നു. പണ്ട് നമ്മള് കേട്ടുവളര്‍ന്ന കഥയുണ്ട്. ഖലീഫയുടെ കഥ. നാട് ഭരിച്ചിരുന്ന ഖലീഫ പ്രജകളുടെ ക്ഷേമശൈ്വര്യങ്ങള് അറിയാന് വേഷം മാറി നടന്നുപോയത് അടുക്കള മുറ്റത്തേക്കായിരുന്നു. ഇരുട്ടത്ത്, നഗരപ്രാന്തത്തിലെത്തിയപ്പോള് കുട്ടിയുടെ കരച്ചില് കേട്ട ഭാഗത്തേക്ക് അദ്ദേഹം നടന്നു. ""വിശന്നു ചാകാറായി വല്ലതും താ..."" കരച്ചിലോടെയാണ് കുട്ടി പറയുന്നത്. കൊച്ചു കിളിവാതിലിലൂടെ അദ്ദേഹം എത്തി നോക്കിയപ്പോള് ഒരു സ്ത്രീ കത്തുന്ന അടുപ്പില് വച്ചിരിക്കുന്ന കലത്തില് തവിയിട്ട് ഇളക്കുകയാണ്. അമ്മയും അഞ്ചുമക്കളും. ഇളയ കുട്ടികള് അടുക്കളയില് ഉറങ്ങുകയാണ്. വിശന്നു വാടിയ മുഖങ്ങള്. ആ സ്ത്രീ കലത്തില് തവിയിട്ട് ഇളക്കുന്നത് മക്കള് എല്ലാവരും ഉറങ്ങുവാനാണ്. വിശന്നുകരഞ്ഞു തളര്‍ന്ന ഉറക്കത്തെ കാത്ത്. കരളലിയിപ്പിക്കുന്ന കാഴ്ച കണ്ട് ഖലീഫയുടെ മനസ്സ് വെന്തു. ആ അടുപ്പില് വേവുന്നത് അദ്ദേഹത്തിന്റെ മനസ്സായിരുന്നു. ""ഭരണം ശരിയല്ല,"" അദ്ദേഹം സ്വയം പിറുപിറുത്തു. അദ്ദേഹം സ്വന്തം വീട്ടിലേക്ക് ഓടി. ഭാര്യയോട് കാര്യം പറഞ്ഞു. കുറച്ച് മാവും എണ്ണയും ധാന്യങ്ങളും കൂട്ടയിലാക്കി ആ സ്ത്രീക്ക് കൊണ്ടുകൊടുത്ത് കുട്ടികള്‍ക്ക് വേഗത്തില് ഭക്ഷണമുണ്ടാക്കിക്കൊടുക്കാന് പറഞ്ഞു. ഇങ്ങനെ നമ്മുടെ ഭരണാധികാരികള് ഒരിക്കലും ചെയ്യില്ല. പാവപ്പെട്ടവന്റെ അടുക്കളയിലേക്ക് എത്തിനോക്കില്ല. അത് എനിക്കും നിങ്ങള്‍ക്കും അറിയാം. നമ്മുടെ ഭരണാധികാരികള് യാത്ര പോകുന്നതും സന്ദര്‍ശിക്കുന്നതും പഞ്ചനക്ഷത്ര ഇടങ്ങളിലെ സുഖജീവിതങ്ങളിലേക്കാണ്. അവര്‍ക്ക് അരികു ജീവിതങ്ങളുടെ അവസ്ഥ നോക്കാന് സമയമില്ല. ഇനി സന്ദര്‍ശിക്കാന് വരുന്നുണ്ടെങ്കില് തന്നെ പ്രമാണിമാരുടെ അരമനകളിലായിരിക്കും. അരമനയിലെ സ്വീകരണമുറിയില് അദ്ദേഹം ഇരിക്കും. അവിടം ചമയിച്ചൊരുക്കും. മുന്തിയ വാഹനത്തിലായിരിക്കും വരവ്. അന്നേരം നിരത്തുകളിലെ "കുണ്ടുകള്" അടക്കും. വേഗത്തില് താറിടും, റോഡ് നന്നാക്കും.\nനമ്മുടെ ഖലീഫമാര് ദാരിദ്ര്യത്തിന്റെ മുഖങ്ങള് കാണാന്\nആഗ്രഹിക്കുന്നില്ല. അതുകൊണ്ടാണ് ഡല്‍ഹിയിലെ ചേരിപ്രദേശം ബുള്‍ഡോസര്‍കൊണ്ട് അടിച്ചുനിര പ്പാക്കിയത്. ആ ചേരിയില് അനേകം കുടുംബങ്ങള് താമസിച്ചിരുന്നു. അവര് പകല് ജോലിചെയ്ത് രാത്രി കുടുംബമായി ഭക്ഷണം കഴിക്കുന്നവരായിരുന്നു. അന്നേരമാണ് അടുക്കള പുകയുക. ഒരു നേരം മാത്രം. അന്ന്, ഡല്‍ഹിയില് നടക്കുന്ന മാമാങ്കത്തിന് വിദേശരാഷ്ട്ര ത്തലവന്മാര് വരുന്നുണ്ട്. അവര് ചേരിപ്രദേശം കണ്ടാല് രാജ്യത്തിന്റെ അന്തസ്സു കെട്ടുപോകും. നാലാള് കാണുന്നതാണ് പ്രശ്നം. അല്ലാതെ ഈ സാഹചര്യം സൃഷ്ടിച്ചതിന്റെ ഉത്തരവാദി ആരാണെന്നും എന്തുകൊണ്ടാണ് ഈ അരികുജീവിതം അനുഭവിക്കേണ്ടി വരുന്നതെന്നുമുള്ള ചോദ്യത്തിന് ഉത്തരം അവര് തേടിയില്ല. താല്‍പര്യവുമില്ല. ഇടിച്ചു നിരപ്പാക്കിയ സ്ഥലത്ത് താമസിച്ചവര് ഇനി എവിടെയാണ് അന്തിയുറങ്ങുകയെന്ന ആധി ആ ഭരണാധികാരിക്ക് ഉണ്ടായില്ല. അവര് ജീവിച്ചാലെന്ത് മരിച്ചാലെന്ത് അല്ലേ? തെരുവുജീവിതങ്ങളുടെ അടുപ്പുകള് ഓരോ ദിവസവും ഓരോ ഇടത്തായിരിക്കും. അവരുടെ ജീവിതത്തിന് സ്ഥിരതയില്ലാത്തതിനാല് അടുക്കളക്കും അടുപ്പിനും സ്ഥിരതയുണ്ടാവില്ല. സ്വന്തമായി അടുക്കളയുള്ളവരുടെ ജീവിതം ഒരിടത്ത് കുറ്റിയടിച്ച് വയ്ക്കുന്നു. ഭരണാധികാരികള് ബഹുരാഷ്ട്ര കുത്തകകള്‍ക്കും നാടന് കുത്തകകള്‍ക്കും ചുവന്ന പരവതാനി വിരിയ്ക്കുമ്പോള് അരികു ജീവിതത്തിലേക്ക് പലരും കാലിടറി വീഴുന്നു. അപ്പോള് അവരുടെയൊക്കെ അടുക്കളയില് തീ പിടിക്കാതെ ചാകുന്നു. തീ പിടിക്കാത്ത അടുക്കളയില്‍നിന്ന് ഭക്ഷണമുണ്ടാകില്ല. തീയില്ലാതെ പുകയുണ്ടാകില്ല.\nകുടുംബത്തിന്റെ, നാടിന്റെ, ജീവിതത്തിന്റെ, ദേശ ചരിത്രത്തിന്റെ പരിഛേദങ്ങളാണ് അടുക്കള. കഞ്ഞിക്കലത്തില് വേവുന്ന കണ്ണീരാണ് ഖലീഫ കണ്ടത്. നെഞ്ചെരിച്ചിലാണ് വേവുന്ന ചട്ടിയിലുള്ളത്. പൊരിയുന്ന ജീവിതമാണ് കത്തുന്നത്. അടുക്കളയില് എപ്പോഴും അമ്മമാരുടെ ഇല്ലായ്മയുടെ നിലവിളിയാണ് കേള്‍ക്കുന്നത്. നമ്മുടെ ഭാവി പ്രധാനമന്ത്രിയാകാന് സാധ്യതയുള്ള മുന് പ്രധാനമന്ത്രിയുടെ പുത്രന് പറയുന്നത് ദാരിദ്ര്യമെന്നത് മാനസികാവസ്ഥ മാത്രമാണെന്നാണ്. ആത്മവിശ്വാസമുണ്ടെങ്കില് ഇത്തരം പ്രതിസന്ധികള് മറികടക്കാന് എളുപ്പമാണെന്നാണ്. അങ്ങനെ ദാരിദ്ര്യത്തിന് പുതിയ നിര്‍വചനം ഉണ്ടായിരിക്കുന്നു. എല്ലാ അടുക്കളയ്ക്കും ജീവിതത്തിന്റെ കഥ പറയാനുണ്ടാകും. അടുക്കളയിലേക്ക് നോക്കുന്നവന് വീട് നോക്കുന്നവനാണ്. വീട്ടിലെ കാര്യങ്ങള് ശ്രദ്ധിക്കുന്നവനാണ്. വീട് നോക്കുന്നവന് മനുഷ്യസ്നേഹിയായിരിക്കാം. അടുക്കളയിലെ കരച്ചിലാണ് മനുഷ്യനെ അധ്വാനിയാക്കുന്നത്. വിശക്കുന്ന വയറില്ലെങ്കില്, വീട്ടിനകത്തുള്ളവര്‍ക്കൊക്കെ വിശപ്പില്ലെങ്കില് നമ്മള് സുഖിയന്മാരായി മാറും. വിശപ്പാണ് ജീവിതത്തിന്റെ ഗതി നിയന്ത്രിക്കുന്നത്. വിശപ്പ് മാറ്റുകയെന്നാണ് അധ്വാനത്തിന്റെ പ്രാഥമിക ഘടകം. വിശപ്പ് അടക്കാനുള്ള പണം കഴിച്ച് ബാക്കിയുള്ളതാണ് മിച്ചം. അടുക്കളച്ചെലവ് കൂടുമ്പോള് ജീവിതത്തിന്റെ ബാധ്യതയേറുന്നു. അടുക്കള നിലവിളിക്കുമ്പോള് മനുഷ്യന് ഓടുന്നു. തെരുവില് അധ്വാനം വില്‍ക്കുന്നു. ദാരിദ്ര്യം കുടുംബത്തിലെ എല്ലാവരും വീതം വച്ച് എടുക്കാനുള്ളതാണ്. ഒരു ദിവസം ഭക്ഷണം കിട്ടിയിട്ടില്ലെങ്കില് വീട്ടുകാരോട് പ്രതിഷേധിക്കരുത്. അതെന്നെ പഠിപ്പിച്ചത് ഉമ്മയാണ്. ആ ദിവസം എനിക്കിപ്പോഴും ഓര്‍മയുണ്ട്. ഉപ്പ ഞങ്ങളെ ഉപേക്ഷിച്ച കാലമായിരുന്നു. മൂത്ത കാരണവരാണ് ഞങ്ങളെ സംരക്ഷിച്ചുപോന്നത്. ഞാനും അനിയന്മാരും പഠിക്കുകയായിരുന്നു. കീറിപ്പറിഞ്ഞ പുസ്തകങ്ങള് ചുമലിലേറ്റി നടന്നുപോകുന്നത് ഞങ്ങള്‍ക്ക് കുറച്ചിലായി തോന്നിയില്ല. എല്ലാ കുട്ടികളും അങ്ങനെയായിരുന്നുവല്ലോ. നല്ല വസ്ത്രങ്ങള് ധരിച്ചാല് മാനസിക ധൈര്യമുണ്ടാകുമെന്നും വില കൂടിയ കാറുകള് ഉപയോഗിച്ചാല് സാമൂഹിക അന്തസ്സ് കൂടുമെന്നും വിവരിക്കുന്ന കാലമായിരുന്നില്ല അത്. പരസ്യങ്ങളാണ്ഇത്തരം രീതി നമ്മുടെ സമൂഹത്തില് ഉണ്ടാക്കിയത്. അതൊരു വിപണന തന്ത്രമാണ്. നിങ്ങള് ഏത് വസ്ത്രങ്ങള് ധരിക്കണമെന്നും ഏത് വാഹനത്തില് സഞ്ചരിക്കണമെന്നും ഏത് ഭക്ഷണം കഴിക്കണമെന്നും ഏത് ഫോണ് ഉപയോഗിക്കണമെന്നും ഏത് ആശുപത്രിയില്, സ്കൂളില് പോകണമെന്നും ഏത് വഴിയില് സഞ്ചരിക്കണമെന്നും നമ്മോട് പരസ്യങ്ങള് പറയുന്നു. അല്ലെങ്കില് സ്വര്‍ണം വാങ്ങാന് പോലും നല്ല ദിവസം നിശ്ചയിച്ച നാടാണിത്. അന്ന്, കഞ്ഞിവയ്ക്കാന് അരിയില്ല. അയല്‍പക്കത്ത് അരി കടം വാങ്ങാന്‍പോയ ഉമ്മാമ തിരിച്ചുവന്നു. അവിടെ അരിയില്ലത്രെ. അയല്‍പക്കത്തെ അടുക്കളയില് നെയ്ച്ചോറിന്റെയും പോത്തിറച്ചിയുടെയും മണമുണ്ടായിരുന്നു. അരിച്ചാക്കിന്റെ മുകളില് ഇരുന്നാണ് അവിടെ അരി ഇല്ലായെന്ന് അയല്‍ക്കാരി പറഞ്ഞതത്രെ. അടുക്കളയില് ഇരുന്ന് കരച്ചിലോടെ ഉമ്മാമ ദൈവത്തെ വിളിച്ചു. അപ്പോഴും ഉമ്മയുടെ മുഖം നിര്‍വികാരമായിരുന്നു. ഉമ്മയുടെ മുഖത്ത് ജീവിതത്തിന്റെ നിറവ്യത്യാസങ്ങള് കാണാന് കഴിയില്ല. അടുക്കളപ്പടിയില് കാല്‍കയറ്റിവെച്ച് ദൂരേക്ക് നോക്കി നില്‍പ്പാണ് ഉമ്മ. അടുപ്പിന് മുകളില് കഞ്ഞിക്കലം വച്ച് ഉണങ്ങിയ മരക്കൊമ്പുകളും ഇലകളും കത്തിച്ചുവച്ച അടുപ്പിന് മുന്നില് ഉമ്മാമ കാത്തിരിക്കുന്നത് കാരണവര് കൊണ്ടുവരുന്ന അരിമണികളെയാണ്. അന്ന് കാരണവര് അരി കൊണ്ടുവന്നില്ല. കാരണവര്‍ക്ക് ജോലിയില്ല. നല്ല മഴയായിരുന്നു. ഞാന് മഴയിലേക്ക് ഇറങ്ങി. മഴയുടെ ആരവത്തിലേക്ക് ഇടിമിന്നലിന്റെ ഒച്ചയില് ബട്ടണ് പൊട്ടിയ ട്രൗസറിട്ട്, കുപ്പായം ഇടാതെ മഴ കൊള്ളുകയാണ്. ഞാന് കരയുന്നുണ്ടായിരുന്നു. അതെന്റെ സ്വഭാവമാണ്. സങ്കടം വരുമ്പോള് കുളിമുറിയില് കയറി തലയില് വെള്ളമൊഴിക്കും. വെള്ളത്തില് കരച്ചിലും കണ്ണീരും മിശ്രിതമായി ദേഹത്തൂടെ ഒഴുകുന്നു. സങ്കടങ്ങള് ആരും കേള്‍ക്കില്ല. മഴ കൊള്ളുന്നത് ഉമ്മാമ കണ്ടു. ""യെന്റെ... മോനെ..."" മഴയത്ത് ഇറങ്ങിവന്ന് എന്നെ കോരിയെടുത്ത് വീടിന്റെ അകത്തേക്ക് കൊണ്ടുപോയി തല തുവര്‍ത്തി തന്നു. ഉമ്മാമ കരയുന്നുണ്ടായിരുന്നു. ""നീയെന്തിനാ മഴ കൊണ്ടത്"" അങ്ങനെ ഉമ്മാമ ചോദിച്ചപ്പോഴാണ് ഉമ്മ വടി എടുത്ത് എന്നെ അടിക്കാന് തുടങ്ങിയത്. തലങ്ങൂം വിലങ്ങും പൊതിരെ തല്ലിച്ചതച്ചു. കണ്ണില് മുളക് തേച്ചു. ""എന്തിനാടാ മഴ കൊണ്ടത്. നീയെന്നെ പഠിപ്പിക്കുകയാ..."" അങ്ങനെ ചോദിച്ചിട്ടാ ഉമ്മ അടിച്ചത്. പിടിച്ചുവയ്ക്കുന്ന ഉമ്മാമയെ തള്ളിമാറ്റിക്കെണ്ട്. അതെ, ദാരിദ്ര്യം എല്ലാവരും വീതം വച്ച്, എടുക്കാനുള്ളതാണ്. ഒരു ദിവസം ഭക്ഷണം കിട്ടിയിട്ടില്ലെങ്കില് വീട്ടുകാരോട് പ്രതിഷേധിക്കരുത്. ഇതാണ് ഉമ്മ തന്ന പാഠം. പറഞ്ഞുതരാതെ അടിച്ചു പഠിപ്പിച്ച പാഠം. ഞങ്ങളുടെ തലമുറയെ അടിച്ചു വളര്‍ത്തുകയാണ് ചെയ്തത്. എന്നിട്ട് ഞങ്ങളാരും വളഞ്ഞുപോയിട്ടില്ല, ആത്മഹത്യ ചെയ്തിട്ടില്ല. പരീക്ഷക്ക് തോറ്റാലും ജയിച്ചാലും ഉമ്മയുടെ മുഖം തെളിയില്ല. അതൊന്നും വലിയ കാര്യമല്ല. അവര്‍ക്ക് ചിന്തിക്കാന് മറ്റൊരു കാര്യമുണ്ട്; അടുക്കള. അതുകൊണ്ട് ഞങ്ങള് വെയിലത്തും മഴയത്തും വാടിയില്ല. ഇന്നത്തെ കുട്ടികള് നാലുമണിപ്പൂക്കളാണ്. ഇപ്പോഴും അടുക്കളയിലേക്ക് കയറുമ്പോള് ഉമ്മാമയുടെ നിലവിളി കേള്‍ക്കാറുണ്ട്. സ്ത്രീകള് എപ്പോഴും പട്ടിണിയായിരിക്കും. എല്ലാവരും തിന്നശേഷം സ്ത്രീകള് തിന്നുന്നതിന്റെ കാരണം അതാണ്. അവര് ത്യാഗികളാണ്. ഊട്ടുന്നവരാണ്. അതുകൊണ്ടാണ് അമ്മയുടെ കണ്ണുനീര് വീണ ഭൂമി ഭസ്മമായി പോകുമെന്നു പറയുന്നത്. അവരുടെ ശാപം ജീവിതകാലം പിന്തുടരുമെന്നു പറഞ്ഞത്. ഉമ്മയുടെ കാല്‍ക്കീഴിലാണ് സ്വര്‍ഗമെന്നു പറഞ്ഞത്. അന്ന്, ഉമ്മ ദോശ ചുടുകയാണ്. കത്തുന്ന അടുപ്പിന് ചുറ്റും ഞാനും അനിയന്മാരും അനിയത്തിയും ഇരിക്കുകയാണ്. ഖലീഫ ഉമര് കണ്ട അതേ ചിത്രം. ദോശ ചുടുന്നതിനിടയില് കഴിക്കാന് തരില്ല. ചുട്ട് തീരണം. ചുട്ട ദോശ എത്രയെന്ന് എണ്ണും. ഞങ്ങളെ നോക്കും. മനസ്സില് ഉമ്മ വീതം വയ്ക്കുകയാണ്. ഒരാള്‍ക്ക് എത്രയെന്ന്. പാത്രത്തില് ദോശ വീണു. മുട്ട പുഴുങ്ങിയിട്ട കറിയാണ്. ഒരു മുട്ട, നൂലുകൊണ്ട് നാലുഭാഗമായി മുറിച്ചു. അനിയന് വേഗത്തില് ദോശ തിന്നശേഷം വിശക്കുന്നുവെന്ന് പറഞ്ഞ്, കരയുവാന് തുടങ്ങി. ഉമ്മാക്ക് വച്ച ഒറ്റ ദോശയില്‍നിന്നും പകുതി അവന് കൊടുത്തു. ബാക്കി പകുതി അനിയത്തിക്കും. അന്ന് രാത്രി ഉമ്മ പട്ടിണി കിടന്നിട്ടുണ്ടാകും. അതൊന്നും ഞങ്ങള് ശ്രദ്ധിച്ചിരുന്നില്ല. വിശപ്പടങ്ങാത്ത വയറിന്റെ ആര്‍ത്തിയുള്ള ജീവിതമായിരുന്നു അന്ന്. കൊതിയന്മാരാണ് ഞങ്ങള്. പെട്ടിക്കൂട്ടിലെ ഭക്ഷണ സാധനങ്ങള് കൊതിയോടെ നോക്കിനില്‍ക്കാറുണ്ട്. കിട്ടിയ കഷ്ണങ്ങള് തിന്നശേഷം നക്കി നക്കി കൈവിരലുകള് വെളുപ്പിക്കുമായിരുന്നു. എല്ലാ അമ്മമാരും ഒടുങ്ങാത്ത മക്കളുടെ വിശപ്പടക്കാന് അവരുടെ ഭക്ഷണ വിഹിതം നല്‍കി പട്ടിണി കിടന്ന കാലം. നേന്ത്രക്കായയുടെ തോടും മാങ്ങയുടെ കൊരട്ടയും പുഴുങ്ങിത്തിന്ന കഥ കാരണവരുടെ ഉമ്മാമയും ഉമ്മയും പറയുന്നത് കേട്ടിട്ടുണ്ട്. അടുക്കളകള് എന്നും കത്തിയേറിന്റെ നിലവിളിയായിരിക്കും. പൊരിക്കലിന്റെ വേവലിന്റെ, വേവലാതികളുടെ, അറവിന്റെ, അരിയലിന്റെ, ആളിക്കത്തലിന്റെ, പുഴുങ്ങലിന്റെ പൊട്ടിക്കലിന്റെ, കുത്തലിന്റെ, ഇടിക്കലിന്റെ,\nപരത്തലിന്റെ കഥകളാണ് സമൃദ്ധിയുടെ അടുക്കളകള്‍ക്ക് പറയാനുണ്ടാകുക. അടുക്കള സജീവമാകുന്നുവെന്നു പറഞ്ഞാല്\nഅടുക്കളയില് സമൃദ്ധിയുണ്ടായി എന്നാണ് അര്‍ഥം. ഭക്ഷണത്തിന് വൈവിധ്യമുണ്ടാകുന്നതും പാചകക്കുറിപ്പിന്റെ ഭക്ഷണമുണ്ടാകുന്നതും അറിയാത്ത രുചി തേടുന്നതും സമൃദ്ധിയുടെ അടയാളമായി കാണാവുന്നതാണ്. ഇങ്ങനെ രാജ്യത്തിലെ എല്ലാ അടുക്കളയും സമൃദ്ധിയാകുമ്പോഴാണ് ഭരണം ജനാധിപത്യമാകുന്നത്. ഇരുട്ടായിരിക്കും അടുക്കളയില് എപ്പോഴും. അടുക്കളയില് വെളിച്ചം കിട്ടുവാന് മുകളില് മേഞ്ഞ ഓടുകള്‍ക്കിടയില് ഒന്നുരണ്ട് ചില്ലുകള് വയ്ക്കും. ഇരട്ടച്ചില്ലും ഒറ്റ ചില്ലും. ഒരു ഓട് മാറ്റി അവിടെ ചില്ലുവയ്ക്കുന്നതിന് ഒരൊറ്റ ചില്ല്. രണ്ട് ഓട് മാറ്റി ഇടുന്ന ചില്ലിനെ ഇരട്ട ചില്ല് എന്നും. ഈ ചില്ലുകളിലൂടെ വരുന്ന വെളിച്ചമാണ് അടുക്കളയിലെ ഇരുട്ടിനെ മാറ്റുക. കുറച്ചു ദിവസങ്ങള് കഴിയുമ്പോള് ചില്ലിനെ പുക മൂടും. വെളിച്ചം കുറയും. ചില്ല് മഞ്ഞ നിറമാകും. അടുക്കളയിലെ ചുമരുകളില് കട്ടിയേറിയ നിറമായിരിക്കും പൂശുക. വെളുത്തനിറം പൂശാറില്ല. വെളുപ്പിനെ വേഗത്തില് പുക നശിപ്പിക്കും. അടുക്കളയെ ആരും ശപിക്കാറില്ല. ഈ അടുക്കളയില് ഭക്ഷണമുണ്ടാക്കിയത് കൊണ്ടാണ് എല്ലാനേരവും കഴിക്കാന് കഴിയാത്തതെന്നും പറയാറില്ല. അങ്ങനെ വിചാരിച്ചാല് അടുക്കളക്ക് ദേഷ്യം പിടിക്കും. അടുക്കളക്ക് ദേഷ്യം പിടിച്ചാല് അടുപ്പ് കത്തില്ല. അടുപ്പ് കെടും. പുക കൊണ്ടുമൂടും. അടുക്കളയിലുള്ളവരുടെയും വീട്ടിലുള്ളവരുടെയും കണ്ണിലും മൂക്കിലും കയറും. കരയും\n, ശ്വാസം മുട്ടും. കെട്ടുപോയ അടുപ്പില് പ്രാര്‍ഥനയുടെ മനസ്സോടെ ഊതും. അടുപ്പിന്റെ മുഖം തെളിയും. ആളിക്കത്തും. അന്നേരം കത്താത്ത വിറകിനെയാണ് ശപിക്കാറുള്ളത്. അടുക്കളയില് ചേര പായുന്നുവെന്നാല് ഒന്നും വെച്ചു വിളമ്പാറില്ലായെന്നാണ് അര്‍ഥം. തീവ്രമായ ദാരിദ്ര്യത്തിന്റെ സൂചന. അടുക്കളയിലെ പാത്രങ്ങളുടെ ഒച്ചയും കിണറില് തൂക്കിയിട്ടിരിക്കുന്ന കപ്പിയുടെ കരച്ചിലും വിശന്ന വയറുകളുടെ പൊരിച്ചിലും കെടാത്ത ആര്‍ത്തിയുമാണ് അടുക്കളക്കഥകളായി ഞങ്ങളുടെ തലമുറയ്ക്ക് പറയാനുണ്ടാകുക. തീ കത്തുന്ന അടുക്കളയില്‍നിന്നാണ് അടുക്കളക്കാരികള് ചിത്രങ്ങള് വരയ്ക്കുക. അടുക്കളക്കാരികള് ചിത്രകാരികളാണ്. മുളകുപൊടി, മഞ്ഞള്‍പൊടി, മല്ലിപ്പൊടി, കുരുമുളക് പൊടി, ഗോതമ്പുപൊടി... എന്നിങ്ങനെ പല നിറങ്ങള്‍കൊണ്ടാണ് കറികളും മറ്റും ഉണ്ടാക്കുന്നത്. വയറ് നിറഞ്ഞാലെ ഉറക്കം വരൂ. സ്വപ്നങ്ങള് കാണാന് കഴിയൂ. പാതിവെന്ത ചോറും വേവാത്ത കറിയും വയറ് നിറയ്ക്കില്ല. വായയ്ക്ക് രുചി കിട്ടില്ല. രുചിക്കൂട്ടുകളാണ്, രുചി മന്ത്രങ്ങളാണ് നാവിന് ഊര്‍ജമാകുന്നത്. ഇരുപതാം നൂറ്റാണ്ടിന്റെ ഏതാണ്ട് പകുതിവരെയും അടുപ്പുകള് അടുക്കളയുടെ തറനിരപ്പില് തന്നെയാണ് പണിതിരുന്നത്. ഉയര്‍ന്ന പ്ലാറ്റ്ഫോമുകളില് അടുപ്പ് നിര്‍മിക്കുന്ന പാശ്ചാത്യരീതി കുറച്ചുകാലമായി നമ്മള് പിന്തുടരുന്നത്.\nഇന്ന് അടുക്കളയിലെ ചിത്രങ്ങള് മാറിക്കൊണ്ടിരിക്കുകയാണ്. കാഴ്ചക്കാരെ തൃപ്തിപ്പെടുത്താനാണ് അടുക്കള മോടി പിടിപ്പിക്കുന്നത്. അടുക്കളക്ക് വേണ്ടി ലക്ഷങ്ങളാണ് ചെലവഴിക്കുന്നത്. അടുക്കളയുടെ ചുമരില് ഇളംനിറം നല്‍കുന്നു. ഇന്നത്തെ അടുക്കളയില് പുകയില്ല, അടുപ്പും ഇല്ല. അടുക്കളക്ക് ദേഷ്യം വന്നാല് ആരും ശ്രദ്ധിക്കാറില്ല. പ്രാര്‍ഥനയോടെ അടുപ്പ് ഊതാറുമില്ല. ഗ്യാസടുപ്പാ... കാഴ്ചക്കാരെ അത്ഭുതപ്പെടുത്തുന്ന കാഴ്ചബംഗ്ലാവായി അടുക്കള മാറുകയാണോ. അടുക്കളയില് ഇപ്പോള് പൊട്ടിച്ചിരികളാണ് മുഴങ്ങുന്നത്. ധൃതി കുറയുന്നു. വേഗത കുറയുന്നു. യന്ത്രങ്ങളാണ് അടുക്കള ഭരിക്കുന്നത്. അടുക്കളകളില് ഉണ്ടാക്കുന്ന വിഭവങ്ങളൊക്കെ ഒരേ അച്ചില് രൂപപ്പെടുത്തിയതുപോലെയാണ്. ഒരേ രുചിയും ഒരേ മണവും. കൈപ്പുണ്യം നഷ്ടമായിരിക്കുന്നു. അടുക്കളക്കാരികള് ഇപ്പോള് ചിത്രം വരയ്ക്കാറില്ല. അടുക്കള ഇപ്പോള് രസക്കൂട്ടുകളുടെ മിശ്രിതമാണ്. പല അടുക്കളയിലും വെച്ചു വിളമ്പാറില്ല. പാക്കറ്റുകളില് അടക്കം ചെയ്ത സാധനങ്ങള് ഒന്ന് ചൂടാക്കുന്ന ഇടമായി അടുക്കള മാറുകയാണ്.\nഗ്യാസടുപ്പുകളാണ് അടുക്കള ഭരിക്കുന്നത്. കുക്കറുകളും ഗ്രയിന്ററുകളും ഓവനുകളും മിക്സികളും ഭരിക്കുന്ന അടുക്കളയിലെ യന്ത്രങ്ങള് ഇനി സ്വീകരണ മുറിയിലേക്കും ഉറക്കമുറിയിലേക്കും കയറിക്കൂടെന്നില്ല. നിങ്ങള് കസേരയില് ഇരുന്നാല് മതി ഞങ്ങള് ഭക്ഷണം എത്തിച്ചുതരാമെന്ന് യന്ത്രങ്ങളും ഹോട്ടലുകാരും പറയുന്നു. ഭക്ഷണങ്ങള് വീട്ടുമുറ്റത്ത് എത്തുന്നു. തീന്‍മേശയില് നിരത്തുന്നു. നിങ്ങളുടെ ദൗത്യം ഭക്ഷണം കഴിക്കുകയെന്നത് മാത്രമായി മാറുന്നു. വച്ചുവിളമ്പേണ്ട. ഇനി വാരിവലിച്ച് വയറുനിറയെ തിന്നണ്ടായെന്നും ഓരോ നേരവും കൃത്യമായ അളവില് വിറ്റാമിനുകള് അടങ്ങിയ ഗുളികകള് കഴിച്ചാല് മതിയെന്നും കേള്‍ക്കുന്നുണ്ട്. വിറ്റാമിനുകളാണ് ശരീരത്തില് വേണ്ടതത്രെ. വാരിവലിച്ചു തിന്നുമ്പോള് നിങ്ങളുടെ സമയം നഷ്ടമാകുന്നുവെന്നും സമയമാണ് ജീവിതഗതിയെ നിയന്ത്രിക്കുന്നതെന്നുമാണ് പുതിയകാല സമവാക്യം.\nസമയമില്ലായെന്നാണ് പരാതി. സമയം ലാഭിക്കാനാണ് അടുക്കളയില് യന്ത്രങ്ങള് വന്നത്. രുചിയില്ലെങ്കിലും വയറ് നിറഞ്ഞാല് മതിയത്രെ. ഇരുപത്തിനാല് മണിക്കൂര് പോരത്രെ ചിലര്‍ക്ക്. സമയത്തോട് അത്ര അത്യാര്‍ത്തിയാ. കാലം മാറുകയാണ്. അടുക്കളയും മനുഷ്യനും മാറുകയാണ്. ആഗോളവല്‍ക്കരണകാലത്ത് എല്ലാം മാറിക്കൊണ്ടിരിക്കുകയും മാറ്റിക്കൊണ്ടിരിക്കുകയും ചെയ്യുന്ന കാലത്ത് അടുക്കളയും അതിന്റെ നിലനില്‍പ്പും നഷ്ടപ്പെടുകയാണ്. കാലം മാറുമ്പോള് അടുക്കളക്ക് മാത്രം എങ്ങനെയാണ് മാറാതിരിക്കാന് കഴിയുക. തനത് രൂപങ്ങള് ഓരോന്നായി ഇല്ലാതായിക്കൊണ്ടിരിക്കുകയാണല്ലോ. കാലം മാറുമ്പോള് കോലം മാറണമെന്നല്ലേ പ്രമാണം.\nദേശാഭിമാനി വാരിക ഒക്ടോബർ 2013\nPosted by Eyya Valapattanam at 6:10 AM\nഇതില് ഒരുപാട് മനസ്സിലാക്കാനുണ്ട്.\nമനുഷ്യൻ കഞ്ഞിയിൽ നിന്ന് ചോറിലെക്കും ഇപ്പൊ കറിയിലേക്കും മാറി പക്ഷെ ഇപ്പോഴും കഞ്ഞി വെള്ളം വെള്ളം പോലും കുടിക്കാനില്ലാത്ത ഒരു പാട് പേർ\nsatheesan narakkode said...\nമനുഷ്യന് മാറ്റങ്ങളുടെ പാതയില് ആണ് അനുദിനം അവന്‍റെ ജീവിത രീതികള് മാറിക്കൊണ്ടിരിക്കുന്നു .,.,.കുട്ടിക്കാലത്ത് പലരുടെയും ഭക്ഷണം എന്ന് പറയുന്നത് കുറച്ച് കഞ്ഞിയോ ചക്കക്കുരു ഉപ്പെരിയോ ചീര ഇലയോ മുരിങ്ങിലയോ മുള്ളന് മീന് മത്തി എന്നിവ ചുട്ടതും പപ്പടം ചുട്ടതും ഒക്കെ ആയിരുന്നു ഇന്നു ചിലര്‍ക്ക് അത് കേള്‍ക്കുന്നത് പോലും അലര്‍ജ്ജിയാണ് അത്രക്കും മാറ്റങ്ങള് ഉണ്ടായിരിക്കുന്നു ..,.,നല്ലൊരു ആത്മാര്‍ഥമായ നേര്‍ചിത്രം ഈയ്യ ഇക്ക ,.,.,.ആശംസകള് .,.,\nഅടുക്കളക്കാര്യം സൂക്ഷ്മമായിത്തന്നെ ഇയ്യ വിശദീകരിച്ചല്ലൊ. അഭിനന്ദനങ്ങൾ.ഒരു 50 കൊല്ലം കഴിഞ്ഞാൽ മിക്ക കേരളീയ ഭവനങ്ങളിലും അടുക്കളയുണ്ടാവുമെന്നു തോന്നുന്നില്ല. ഭക്ഷണം ഹോട്ടലിൽനിന്ന് വരുത്തുന്ന സമ്പ്രദായത്തിലേക്കു മലയാളികൾ നീങ്ങിത്തുടങ്ങി. വീട്ടിൽ അടുക്കള, സ്റ്റോർ റൂം, ഗേസ് എന്നിവയൊക്കെ ഭാവിയിൽ അനാവശ്യമായേക്കാം. സ്ത്രീകൾക്ക് അധ്വാനത്തിൽനിന്നു മോചനവും. മറ്റു കാര്യങ്ങൾക്കു സമയവും..\nമുഹമ്മദ് ആറങ്ങോട്ടുകര സ\_\_ന്തോഷം \_\_\_\_\_\_\_\nമുഹമ്മദ് ആറങ്ങോട്ടുകര /ബൈജു /സതീശന് /അസിഫ് ഷമീര് /മധുസൂദനന് ,നിങ്ങളുടെ പ്രതികരണത്തിനും അനുമോധനതിനു എന്റെ സന്തോഷം അറിയിക്കുന്നു\nബൈജു മണിയന് /സതീശന് /അസിഫ് /മധുസൂദനന് പി.വി, .നിങ്ങളുടെ പ്രതികരണത്തില് നിന്നും കിട്ടുന്ന ഊര്‍ജമാണ് എനിക്ക് എഴുത്ത് ........\nആടുകളുടെ റിപ്പബ്ലിക് രാഷ്ട്രീയബോധത്തിന്റെ ആഖ്യാനകല...


പാരിസ് വിമാനത്താവളത്തില് ആക്രമണം നടത്തിയത് കൊടുംകുറ്റവാളിയെന്ന് കണ്ടെത്തല്, ഭീകര ബന്ധമില്ലെന്ന് നിഗമനം\nThursday, April 26, 2018 00:31:03 AM\nHome → Breaking News →\tപാരിസ് വിമാനത്താവളത്തില് ആക്രമണം നടത്തിയത് കൊടുംകുറ്റവാളിയെന്ന് കണ്ടെത്തല്, ഭീകര ബന്ധമില്ലെന്ന് നിഗമനം\nസ്വന്തം ലേഖകന്: പാരിസ് വിമാനത്താവളത്തില് ആക്രമണം നടത്തിയത് കൊടുംകുറ്റവാളിയെന്ന് കണ്ടെത്തല്, ഭീകര ബന്ധമില്ലെന്ന് നിഗമനം. പാരീസിലെ ഓര്‍ലി വിമാനത്താവളത്തില് സുരക്ഷാ ഉദ്യോഗസ്ഥന്റെ തോക്ക് തട്ടിയെടുത്ത് ആക്രമണം നടത്താന് ശ്രമിച്ച സിയാദ് ബിന് ബെല്‍കാസിം കൊടുംകുറ്റവാളിയാണെന്ന് പോലീസ് സ്ഥിരീകരിച്ചു. ഇയാളെ ആക്രമണശ്രമത്തെ തുടര്‍ന്ന് പൊലീസ് വെടിവെച്ചു കൊന്നിരുന്നു. അക്രമം, മോഷണം എന്നിവ നടത്തിയതിന്റെ പേരില് നിരവധി കേസുകള് ഇയാള്‍ക്കെതിരെ നിലവിലുണ്ടെന്നാണ് റിപ്പോര്‍ട്ടുകള്.\nപിടിച്ചുപറിക്കേസില് ഇയാള് 2001ല് അഞ്ചുവര്‍ഷത്തെ തടവുശിക്ഷ അനുഭവിച്ചിതായും പോലീസ് രേഖകള് വ്യക്തമാക്കുന്നു. അനധികൃത മദ്യക്കടത്തിനെ തുടര്‍ന്ന് 2009 ലും ഇയാള് ജയിലില്‍ല് കിടന്നിരുന്നു. അക്രമ സംഭവത്തെ തുടര്‍ന്ന് മറ്റു മൂന്നുപേരെക്കൂടി പൊലീസ് കസ്റ്റഡിയിലെടുത്തിട്ടുണ്ട്. അതേസമയം, തന്റെ മകനെ കുറ്റവാളിയാക്കിയത് മദ്യമാണെന്ന് സിയാദിന്റെ പിതാവ് പറഞ്ഞു. സിയാദ് ഒരിക്കലും മതപരമായ കാര്യങ്ങളില് ഒരു താത്പര്യവും കാണിക്കാറില്ലെന്നും മദ്യപാനമാണ് മകനെ നശിപ്പിച്ചതെന്നും അദ്ദേഹം കൂട്ടിച്ചേര്‍ത്തു.\nആക്രമണത്തിന് പിന്നില് തീവ്രവാദ സംഘടനകളുണ്ടോ എന്ന് പൊലീസിന് സംശയമുണ്ടായിരുന്നു. എന്നാല്, ഒരാള്‍മാത്രം പങ്കാളിയായ ആക്രമണമാണിതെന്നാണ് പ്രാഥമിക അന്വേഷണത്തില് തെളിഞ്ഞിരിക്കുന്നത്. കഴിഞ്ഞ ദിവസം വിമാനത്താവളത്തിന്റെ തെക്കന് ടെര്‍മിനലില് വെച്ചാണ് സിയാദ് സുരക്ഷാ ഉദ്യോഗസ്ഥന്റെ തോക്ക് പിടിച്ചുവാങ്ങാന് ശ്രമിച്ചത്, തുടര്‍ന്നുണ്ടായ ഏറ്റുമുട്ടലില് സിയാദിനെ പോലീസ് വെടിവെച്ചു കൊല്ലുകയായിരുന്നു. സംഭവത്തെ തുടര്‍ന്ന് വിമാനത്താവളത്തില്‍നിന്നും ആളുകളെ ഒഴിപ്പിച്ചു.\nസൈനികന്റെ തോക്ക് പിടിച്ച് വാങ്ങിയ സിയാദ് ഒരു കടയിലേക്ക് ഓടിക്കയറി. പിന്നാലെയെത്തിയ പോലീസ് ഇയാളെ വെടിവെച്ച് വീഴ്ത്തുകയായിരുന്നു. ആക്രമണത്തില് മറ്റാര്‍ക്കും പരിക്കേറ്റിട്ടില്ല. വിമാനത്താവളത്തിനകത്ത് കൂടുതല് അക്രമികള് ഉണ്ടെന്നും ഭീകരാക്രമണം ആണെന്നുമുള്ള വാര്‍ത്ത പ്രചരിച്ചതിനെ തുടര്‍ന്ന് വിമാനത്താവളത്തിന്റെ നിയന്ത്രണം സൈന്യം ഏറ്റെടുത്തിരുന്നു.\nസിറിയയിലെ സഖ്യകക്ഷി ആക്രമണം; തെരേസാ മെയ്ക്ക് ബ്രിട്ടീഷ് പാര്‍ലമെന്റിന്റെ പിന്തുണ\nപ്രധാനമന്ത്രിയുടെ സ്വീഡന് സന്ദര്‍ശനം; പ്രതിരോധ, സുരക്ഷാ മേഖലകളില് സഹകരണം വര്‍ധിപ്പിക്കാന് ഇന്ത്യയും സ്വീഡനും\nവരുന്നു, പ്ലാസ്റ്റിക്കിനെ തിന്നുതീര്‍ക്കുന്ന എന്‍സൈം\nക്യൂബയില് പ്രസിഡന്റ് റൗള് കാസ്‌ട്രോ സ്ഥാനമൊഴിയുന്നു; അവസാനിക്കുന്നത് 60 വര്‍ഷത്തെ കാസ്‌ട്രോ വാഴ്ച\nപുലിറ്റ്‌സര് സമ്മാനം സ്വന്തമാക്കി രണ്ട് ഇന്ത്യന് ഫൊട്ടോഗ്രഫര്‍മാര്\nകാഠ്മണ്ഡുവിലെ ഇന്ത്യന് എംബസിക്ക് സമീപം സ്‌ഫോടനം; ആളപായമില്ലെന്ന് ആദ്യ റിപ്പോര്‍ട്ടുകള്\nദക്ഷിണ കൊറിയന് താരറാണി ചോയി യുന് ഹീ അന്തരിച്ചു; വിടവാങ്ങിയത് ഉത്തര കൊറിയ തട്ടിക്കൊണ്ടുപോയി അഭിനയിപ്പിച്ച സൂപ്പര് താരം\nറഷ്യന് ഹാക്കര്‍മാരുടെ നുഴഞ്ഞു കയറ്റത്തെക്കുറിച്ച് മുന്നറിയിപ്പുമായി യുഎസും ബ്രിട്ടനും\nഓള് ഇന്ത്യാ ഇന്‍സ്റ്റിറ്റ്യൂട്ട് ഓഫ് മെഡിക്കല് സയന്‍സില് (എയിംസ്) വ്യാജന്; 19 കാരന് ഡോക്ടറായി വിലസിയത് അഞ്ച് മാസത്തോളംb\nപരിശോധനക്കെതിയ യുഎന് രാസായുധ വിദഗ്ധരോട് കടക്ക് പുറത്തെന്ന് സിറിയ; ആരോപണവുമായി ബ്രിട്ടന്\nകത്‌വ ബലാത്സംഗ കൊലയില് പ്രതിഷേധിച്ച് സംസ്ഥാനത്ത് വാട്‌സാപ്പ് ഹര്‍ത്താല്; പ്രതിഷേധത്തിന്റെ പേരില് പരക്കെ ആക്രമം\nഷാര്‍ജയിലെ സര്‍ക്കാര് സ്ഥാപനങ്ങളില് ജോലി ചെയ്യുന്ന പ്രവാസികള്‍ക്ക് ശമ്പള വര്‍ധന\nകര്‍ശന നിലപാടുമായി കേരള സര്‍ക്കാര്; രോഗികളെ വലച്ച ഡോക്ടര്‍മാരുടെ സമരം പിന്‍വലിച്ചു\nപ്രധാനമന്ത്രി നരേന്ദ്ര മോദിയുടെ യൂറോപ്യന് സന്ദര്‍ശനത്തിന് തുടക്കം; യുകെയില് പ്രധാനമന്ത്രിയെ കാത്തിരിക്കുന്നത് മുമ്പെങ്ങുമില്ലാത്ത സ്വീകരണം\nഇന്ത്യാ, പാക് ബന്ധത്തില് പുതിയ കല്ലുകടി; പാക് സന്ദര്‍ശനത്തിനിടേ സിഖ് തീര്‍ഥാടകരെ തടഞ്ഞ നടപടി വിവാദമാകുന്നു\nഭീകരത പ്രോസ്താഹിപ്പിക്കുന്ന രാജ്യങ്ങളെ തിരിച്ചറിയണം; ചൈനയില് പാകിസ്താനെതിരെ ഒളിയമ്പെയ്ത് സുഷമാ സ്വരാജ്\nആണ്‍മക്കളില്ല! മാതാപിതാക്കളുടെ നിര്‍ബന്ധിത്തിനു വഴങ്ങി അഫ്ഗാന് പെണ്‍കുട്ടി ആണായി ജീവിച്ചത് പത്തു വര്‍ഷം\nപിണറായിയില് ഒരു കുടുംബത്തിലെ നാലു പേരുടെ ദുരൂഹമരണം; വീട്ടമ്മ അറസ്റ്റില്; ചുരുളഴിയുന്നത് ക്രൂരമായ കൊലപാതക കഥ\nനഴ്‌സുമാരുടെ അടിസ്ഥാന ശമ്പളം ഇരുപതിനായിരം രൂപയാക്കി സര്‍ക്കാര്; സമരവും ലോങ്മാര്‍ച്ചും പിന്‍വലിച്ചു


പുതിയ എസ്യുവിയുമായി ടൊയോട്ട | Toyota teases Frontlander SUV\nപുതിയ എസ്യുവിയുമായി ടൊയോട്ട\nഅടുത്തിടെ പുറത്തിറക്കിയ കൊറോള ക്രോസ് എസ്‌യുവിയുടെ (Corolla Cross SUV) മറ്റൊരു പതിപ്പാണ് ഫ്രണ്ട്ലാൻഡർ എന്നാണ് സൂചന.\nMumbai, First Published Sep 30, 2021, 10:27 PM IST\nജാപ്പനീസ് (Japanese) വാഹന നിര്‍മ്മാതാക്കളായ ടൊയോട്ട (Toyota) പുതിയ എസ്യുവിയുടെ ടീസർ പുറത്തിറക്കി. ആഗോള വിപണികൾക്കായി ടൊയോട്ട തങ്ങളുടെ ഏറ്റവും പുതിയ ഫ്രണ്ട്‌ലാൻഡർ (Frontlander SUV) എന്ന ഈ എസ്‌യുവിയുടെ അവതരണം ഉടൻ നടക്കും എന്ന് ഹിന്ദുസ്ഥാന് ടൈംസ് ഓട്ടോ റിപ്പോര്‍ട്ട് ചെയ്യുന്നു. അടുത്തിടെ പുറത്തിറക്കിയ കൊറോള ക്രോസ് എസ്‌യുവിയുടെ (Corolla Cross SUV) മറ്റൊരു പതിപ്പാണ് ഫ്രണ്ട്ലാൻഡർ എന്നാണ് സൂചന.\nപുതിയ എസ്‌യുവി ആദ്യം ചൈനയിലാവും വിൽപ്പനക്ക് എത്തുക. ഒന്നിലധികം പെട്രോൾ-ഹൈബ്രിഡ് എഞ്ചിൻ ഓപ്ഷനുകളിൽ വാഹനം വരുമെന്നാണ് പ്രതീക്ഷിക്കുന്നത്. ആഗോളതലത്തിൽ ജനപ്രിയമായ ആർ.എ.വി4എസ്.യു.വിയ്ക്ക് താഴെയായിട്ടായിരിക്കും ടൊയോട്ടനിരയിൽ വാഹനം ഇടംപിടിക്കുക. ചൈനീസ് ബ്രാൻഡായ ജി.എ.സിയുടെ പങ്കാളിത്തത്തോടെയായിരിക്കും ടൊയോട്ട വാഹനം നിർമിക്കുക.\nനിലവിൽ ജപ്പാനിൽ വിൽക്കുന്ന കൊറോള ക്രോസുമായി ഡിസൈനും എഞ്ചിനുമെല്ലാം പങ്കിടുന്ന വാഹനമാണ് ഫ്രണ്ട്ലാൻഡർ. രണ്ട് മോഡലുകളുടെയും സൈഡ് പ്രൊഫൈൽ സമാനമായി തുടരുമ്പോൾ, ഫ്രണ്ട്‌ലാന്ററിന് ഹെഡ്‌ലാമ്പുകൾ, ഫ്രണ്ട് മെയിൻ ഗ്രിൽ, ട്വീക്ക്ഡ് ബമ്പറുകൾ എന്നിവയുടെ രൂപത്തിൽ ചില സവിശേഷ ഘടകങ്ങൾ ലഭിക്കുന്നു.\nആസിയാൻ മാർക്കറ്റുകളിലും അമേരിക്കയിലും വിൽക്കുന്ന പതിപ്പുകളുമായി താരതമ്യം ചെയ്യുമ്പോൾ ജപ്പാനിൽ വിൽക്കുന്ന കൊറോള ക്രോസിന് സവിശേഷമായൊരു സ്റ്റൈലിങ് ഉണ്ട്. ടൊയോട്ടയുടെ ടിഎൻജിഎ മോഡുലാർ പ്ലാറ്റ്‌ഫോമിലാണ് ഫ്രണ്ട്‌ലാൻഡർ നിർമിച്ചിരിക്കുന്നത്. ഫ്രണ്ട്‌ലാൻഡർ, കൊറോള ക്രോസ് എസ്‌യുവികളുടെ സൈഡ് പ്രൊഫൈൽ ഏതാണ്ട് സമാനമാണ്. എന്നാൽ, ഹെഡ്‌ലാമ്പുകൾ, ഫ്രണ്ട് ഗ്രിൽ, ബമ്പർ, നേരിയ മാറ്റം വരുത്തിയ പിൻ ബമ്പർ എന്നിവ വ്യത്യസ്തമാണ്.\nടൊയോട്ടയുടെ ടിഎൻജിഎ മോഡുലാർ പ്ലാറ്റ്ഫോമിലാണ് ഫ്രണ്ട്ലാൻഡർ നിർമ്മിച്ചിരിക്കുന്നത്. ആഗോള വിപണിയിൽ ടൊയോട്ടയുടെ നിരവധി എസ്‌യുവികളിലും സെഡാനുകളിലും ഇതേ ഘടന കാണപ്പെടുന്നു. ഹൈബ്രിഡ് സാങ്കേതികവിദ്യയോടു കൂടിയ 1.8 ലിറ്റർ പെട്രോൾ എഞ്ചിനാവും ഫ്രണ്ട്‍ലാന്‍ഡറിന്‍റെ ഹൃദയം.\nചൈനീസ് അരങ്ങേറ്റത്തിന് ശേഷം എസ്‌യുവി ഇന്ത്യൻ വിപണിയിൽ അവതരിപ്പിക്കുമോ എന്നതിന് ഔദ്യോഗിക സ്ഥിരീകരണമില്ല. പക്ഷേ, ടൊയോട്ട ഇന്ത്യ അതിന്റെ RAV4 എസ്‌യുവി ഇന്ത്യയില് അവതരിപ്പിക്കാനുള്ള നീക്കത്തിലാണെന്നാണ് റിപ്പോര്‍ട്ടുകള്.\nLast Updated Sep 30, 2021, 10:27 PM IST\nToyota Frontlander SUV\nToyota Frontlander SUV Booking\nToyota Frontlander SUV Launch\nToyota Frontlander SUV Price\nടൊയോട്ട ഫ്രണ്ട്‍ലാന്‍ഡര് എസ്‍യുവി\nടൊയോട്ട ഫ്രണ്ട്‍ലാന്‍ഡര് വില


കൊച്ചി ഇനി മെട്രോ നഗരം :: Janmabhumi Daily\nSaturday 17 June 2017 8:00 am IST\nകൊച്ചി: കൊച്ചി ഇന്നാണ് ശരിക്കും മെട്രോ നഗരമാവുക. ആകാശ പാതയിലൂടെയുള്ള മെട്രോ യാത്രയ്ക്ക് പ്രധാനമന്ത്രി നരേന്ദ്രമോദിയാണ് തുടക്കമിടുക. രാവിലെ 10.35ന് പാലാരിവട്ടം സ്റ്റേഷനില് നിന്ന് പത്തടിപ്പാലത്തേക്കാണ് പ്രധാനമന്ത്രിയുടെ മെട്രോ യാത്രയുടെ തുടക്കം. മെട്രോയില് തന്നെ പാലാരിവട്ടത്ത് തിരിച്ചെത്തും. കലൂര് ജവഹര്‍ലാല് നെഹ്‌റു സ്റ്റേഡിയത്തില് പ്രത്യേകം തയ്യാറാക്കിയ വേദിയില് പ്രധാനമന്ത്രി മെട്രോ നാടിന് സമര്‍പ്പിക്കും. മുഖ്യമന്ത്രി പിണറായി വിജയന്റെ സാന്നിധ്യത്തിലായിരിക്കും ഇത്. മെട്രോ എത്തും മുമ്പേ കൊച്ചിയെ പലരും മെട്രോ നഗരമെന്നാണ് വിശേഷിപ്പിച്ചിരുന്നത്. ഒരു പതിറ്റാണ്ടു മുമ്പ് മെട്രോ പദ്ധതിയെക്കുറിച്ച് ആലോചിച്ചു തുടങ്ങിയപ്പോഴായിരുന്നു ഈ പേര് വീണത്. ഏറെ പ്രതിസന്ധികള് തരണം ചെയ്ത് മെട്രോ കുതിച്ച് എത്തുമ്പോള്, കൊച്ചിയുടെ മാത്രമല്ല കേരളത്തിന്റെ ഗതാഗത സംസ്‌കാരവും മാറും. ഭാവിയില് കൂടുതല് നഗരങ്ങള്‍ക്ക് മെട്രോ പരിവേഷം കൈവരും. ആലുവ മുതല് പാലാരിവട്ടം വരെ 13 കിലോമീറ്ററിലാണ് മെട്രോയുടെ ആദ്യഘട്ട സര്‍വീസ്. 11 സ്‌റ്റേഷനുകളുണ്ട്. ആലുവ, പുളിഞ്ചോട്, കമ്പനിപ്പടി, അമ്പാട്ടുകാവ്, മുട്ടം, കളമശ്ശേരി, കൊച്ചിന് യൂണിവേഴ്‌സിറ്റി, പത്തടിപ്പാലം, ഇടപ്പള്ളി, ചങ്ങമ്പുഴ പാര്‍ക്ക്, പാലാരിവട്ടം എന്നിവിടങ്ങളിലാണ് ആദ്യം ട്രെയിന് എത്തുക. 975 പേര്‍ക്ക് യാത്ര ചെയ്യാവുന്ന ആറു ട്രെയിനുകളമാണ് സര്‍വീസ് നടത്തുക.140 പേര്‍ക്ക് ഇരുന്ന് യാത്ര ചെയ്യാം. മിനിമം നിരക്ക് 10 രൂപയാണ്. ആലുവ-പാലാരിവട്ടം റൂട്ടില് 40 രൂപയാണ് ടിക്കറ്റ് നിരക്ക്. പാലാരിവട്ടം മുതല് മഹാരാജാസ് കോളേജ് വരെ ഓണത്തിന് മുമ്പ് ട്രെയിന് ഓടും. മഹാരാജാസ് കോളേജ് മുതല് പേട്ടവരെ ട്രെയിന് ഓടാന് ഇനിയും മൂന്നുവര്‍ഷമെങ്കിലുമെടുക്കും. ആലുവ മുതല് തൃപ്പൂണിത്തുറ പേട്ടവരെ 25.6 കിലോമീറ്ററാണ് നിര്‍ദ്ദിഷ്ട മെട്രോ റെയില്. 5181.79 കോടി രൂപയുടേതാണ് പദ്ധതി.


ചിരഞ്ജീവിയുടെ സംസ്കാരം നടന്ന ശേഷം മേഘ്ന ആരോടും മിണ്ടാറില്ല, ഒരുതവണ മുറിയിൽ നിന്ന് പുറത്തേക്കിറങ്ങി, അടക്കിയ സ്ഥലത്ത് എത്തി; കുടുബാംഗങ്ങളെ കണ്ണീരിലാഴ്ത്തിയ സംഭവം\nHome LATEST NEWS ചിരഞ്ജീവിയുടെ സംസ്കാരം നടന്ന ശേഷം മേഘ്ന ആരോടും മിണ്ടാറില്ല, ഒരുതവണ മുറിയിൽ നിന്ന് പുറത്തേക്കിറങ്ങി,...\nസിനിമാ രംഗങ്ങളെ വെല്ലുന്ന കാര്യങ്ങളായിരുന്നു മേഘ്ന രാജ്ന്റെ ജീവിതത്തിൽ സംഭവിച്ചത്. അപ്രതീക്ഷിതമായി പ്രിയതമൻ വിടവാങ്ങിയത് അതിന് ഞെട്ടിൽനിന്ന് മുക്തമായിട്ടില്ല താരം. രണ്ടാം വിവാഹ വാർഷികം കഴിഞ്ഞ നാളുകൾ പിന്നിടുന്നതിനിടയിലാണ് താരത്തിനു ഭർത്താവിനെ നഷ്ടമായത്. സിനിമാ ലോകത്തേയും ആരാധകരെയും ഒരുപോലെ ഞെട്ടിച്ച് വാർത്ത കൂടിയായിരുന്നു ഇത്. ശ്വാസതടസ്സത്തെ തുടർന്ന് ആയിരുന്നു ചിരഞ്ജീവി സർജയെ ആശുപത്രിയിലെത്തിച്ചത്. ആശുപത്രിയിൽ എത്തിക്കുന്ന അതിനു മുൻപുതന്നെ ഹൃദയാഘാതം അദ്ദേഹത്തെ തേടിയെത്തി. ഇതിന് ശേഷമാണ് മരണം സ്ഥിരീകരിച്ചത്. 39 കാരനായ ചിരഞ്ജീവി അമ്മാവനായ അർജുൻ എന്ന താരത്തിന് സിനിമയിലഭിനയിച്ച ആയിരുന്നു സിനിമാപ്രവേശം നടത്തിയത്.\n. ഇന്നലെ ആയിരുന്നു ചിരഞ്ജീവി സർജയുടെ മരണാനന്തര ചടങ്ങ് നടത്തിയത്. ചിരഞ്ജീവിക്കു ഏറ്റവും പ്രിയപ്പെട്ട സ്ഥലമായിരുന്ന ദ്രുവ് സർജയുടെ ഫാം ഹൗസിൽ വച്ചായിരുന്നു സംസ്കാരം നടത്തിയത്. ആദ്യമേ മൃതദേഹം സംസ്കരിക്കുന്ന സ്ഥലത്തിനെ കുറിച്ച് കുടുംബത്തിന് ഒരു ആശങ്ക ഉണ്ടായിരുന്നു. ആദ്യം പുറത്തുവന്ന വാർത്ത വീടിനടുത്തുള്ള ശ്മശാനത്തിൽ അതിലായിരിക്കും സംസ്കാരം എന്നാണ്. പിന്നീടാണ് ചിരഞ്ജീവി ക്ക് ഏറ്റവും പ്രിയപ്പെട്ട സ്ഥലത്താണ് അവസാന വിശ്രമം ഒരുക്കുന്നത് എന്ന അറിയിച്ചത്. സഹോദരന്റെ ഫാംഹൗസിൽ ആയിരുന്നു ചിരഞ്ജീവിയുടെ അവസാന വിശ്രമം. എല്ലാവരെയും കണ്ണീരിൽ ആയി കിട്ടുന്ന കാര്യങ്ങളാണ് അവിടെ നടന്നത്.\nചീര വിനെ കുറിച്ച് പറഞ്ഞ കരയുകയായിരുന്നു മേഘ്ന ഓരോ സമയവും. അർജുനും താരത്തോട് കാര്യങ്ങളെക്കുറിച്ച് സംസാരിക്കുന്നുണ്ടായിരുന്നു. അമ്മാവന്റെ വാക്കുകൾ മോളി കേൾക്കുമ്പോഴും മേഘ്ന പൊട്ടിക്കരയുകയായിരുന്നു. കാണുന്നവരെയെല്ലാം കരയിപ്പിക്കുന്ന രംഗങ്ങളായിരുന്നു അവസാന സമയത്ത് അരങ്ങേറിയത്. കുടുംബത്തിലേക്ക് കുഞ്ഞതിഥി എത്തുന്നതിന് സന്തോഷത്തിലായിരുന്നു എല്ലാവരും. അതിനിടയിലായിരുന്നു അപ്രതീക്ഷിതമായി ഈ വാർത്ത എത്തിയത്.\nചിരഞ്ജീവിയുടെ സംസ്കാരം നടന്ന ശേഷം മേഘ്ന ഒരുതവണ മുറിയിൽ നിന്ന് പുറത്തേക്കിറങ്ങി. ചിരഞ്ജീവി അടക്കിയ സ്ഥലത്ത് എത്തി. എന്നിട്ട് ഒരു പ്രാവശ്യം അതിനു ചുറ്റും നടന്നു. കണ്ണീരോടെ വീണ്ടും അകത്തേക്ക് കയറിപ്പോയി. പിന്നീട് റൂമിൽ കയറി വാതിലടച്ച് മേഘ്ന ഇതുവരെ ആരോടും മിണ്ടാൻ പോലും തയ്യാറായില്ല എന്നതാണ് എല്ലാവരെയും ദുഃഖത്തിലാഴ്ത്തി എന്നത്. ഒന്നിനോടും പ്രതികരിക്കാൻ മേഘ്ന തയ്യാറാകുന്നില്ല. കാരണം ചിരഞ്ജീവി മേഘ്ന അത്രമേൽ പ്രണയിച്ചിരുന്നു. അതുകൊണ്ടുതന്നെ മേഘ്ന ആശ്വസിപ്പിക്കാൻ കുടുംബാംഗങ്ങൾക്ക് ഒന്നും സാധിക്കുന്നില്ല എന്ന വാർത്തയാണ് പുറത്തുവരുന്നത്.\nAlso Read : നാഗാലാൻഡിൽ സുരക്ഷാ സേനയുടെ വെടിവെപ്പിൽ6സാധാരണക്കാർ കൊല്ലപ്പെട്ടു, രോഷാകുലരായ ഗ്രാമീണർ വാഹനങ്ങൾക്ക് തീയിട്ടു, എസ്ഐടി അന്വേഷിക്കും\nPrevious articleരാജ്യം ഭരിക്കുന്ന ഭരണകൂടത്തിന്റെ ഉത്തരവ് പ്രകാരമാണ് ഇതുവരെ പള്ളികള് അടച്ചിട്ടത്; പള്ളികള് തുറക്കണമെന്ന നിലപാടില് മാറ്റമില്ലെന്ന് സമസ്ത\nNext articleകനത്ത മഴയ്ക്കും കാറ്റിനും സാധ്യത ;9ജില്ലകളിൽ യെല്ലോ അലർട്ട്\nതിരുവനന്തപുരം വിഴിഞ്ഞത്ത് കരിക്കാത്തുള്ള റിസോർട്ടിൽ എക്‌സൈസ് പരിശോധന നടത്തി. റിസോർട്ടിൽ ലഹരി പാർട്ടി നടന്നതായി പരിശോധനയിൽ കണ്ടെത്തി. നിർവാണ എന്ന സംഘമാണ് പാർട്ടി സംഘടിപ്പിച്ചത്. ഇന്നലെ രാത്രി തുടങ്ങിയ പാർട്ടി ഇന്നു ഉച്ചവരെ നീണ്ടുനിന്നുവെന്നാണ്...\nവിദേശത്തുള്ള ഡോക്ടര് ആണെന്ന് പറഞ്ഞ് തൃശൂർ സ്വദേശിനിയിൽ നിന്ന് 35 ലക്ഷം രൂപ തട്ടി; മണിപ്പൂർ സ്വദേശികളായ ദമ്പതികൾ...


ചായക്കപ്പിന് പകരം ബ്രാ കപ്പ് ഊരി നല്‍കി പൂനത്തിന്റെ മറുപടി; അഭിനന്ദനെ കളിയാക്കിയ പരസ്യത്തിനെതിരെ താരം | Daily Indian Herald\nJune 14, 2019 1:31 pm By : Indian Herald Staff\nന്യൂഡല്‍ഹി: പാകിസ്ഥാനില് അകപ്പെട്ട ഇന്ത്യന് കമാന്റര് അഭിനന്ദന് വര്‍ദ്ധമാനെ കളിയാക്കിയുള്ള പാക് ടിവി പരസ്യത്തിനെതിരെ വ്യാപക പ്രതിഷേധമാണ് സോഷ്യല് മീഡിയയില് ഉയരുന്നത്. എന്നാല് എല്ലാറ്റില് നിന്നും വ്യത്യസ്തമായി പാകിസ്ഥാനെ വിമര്‍ശിക്കുന്ന ഇടപെടലാണ് ബോളിവുഡ് താരം പൂനം പാണ്ഡെ കൈക്കൊണ്ടത്. തന്റെ കപ്പ് ബ്രാ ഊരി നല്‍കിയിരിക്കുകയാണ് താരം.\nപാക്കിസ്ഥാന് ടീ കപ്പുകൊണ്ട് തൃപ്തരാവേണ്ട നിങ്ങള്‍ക്ക് ഞാന് ഡി കപ്പു തരാം എന്ന് പറഞ്ഞാണ് പൂനം ഇന്‍സ്റ്റഗ്രാമില് വീഡിയോ പോസ്റ്റ് ചെയ്തിരിക്കുന്നത്. ഇന്നലെയാണ് വാട്സ് ആപ്പില് ഈ പരസ്യം കണ്ടതെന്നും ഒരു യുദ്ധവീരനെ ഇങ്ങനെ അവഹേളിക്കുന്നത് ശരിയല്ലെന്നും പറഞ്ഞാണ് പൂനം ഡി കപ്പ് നല്‍കാമെന്നും നിങ്ങള്‍ക്കിതില് ചായ കുടിക്കാമെന്നും പറയുന്നത്.\nതന്റെ മൊബൈലില് അഭിനന്ദനെ പരിഹസിച്ചുകൊണ്ടുള്ള ജാസ് ടിവിയുടെ പരസ്യം പ്ലേ ചെയ്തതിന് ശേഷമായിരുന്നു പൂനം പാണ്ഡേയുടെ മറുപടി. ”ഇന്നലെയാണ് ഞാന് ഈ പരസ്യം കണ്ടത്. ഹേ പാക്കിസ്ഥാന് ഒരു വാര് ഹീറോയെ ഇങ്ങനെ അവഹേളിക്കുന്നത് ശരിയല്ല. നിങ്ങള് ടീ കപ്പുകൊണ്ട് എന്തിന് തൃപ്തരാവണം. നിങ്ങള് അര്‍ഹിക്കുന്ന കപ്പ് ഇതാണ്… ഡീ കപ്പ് …ഡബിള് ഡീകപ്പ്. നിങ്ങള്‍ക്ക് ഇതില് ചായയും കുടിക്കാം”- എന്ന് പറഞ്ഞ ശേഷം പാഡ്ഡഡ് ബ്രാ ഊരി നല്‍കുകയായിരുന്നു പൂനം പാണ്ഡെ.\nTags: Abhinandan Varthaman, pak tv, poonam pande